
О Ричи Гудлък, автор, 1998 
ОС Димитър Стоянов - ДИМО, дизайн на корицата, 1998 
О Ивайло Иванчев, художник на илюстрациите, 1998 


Светещите стрелки на часовника ти показват четири часа сутринта, когато армейският 
джип те докарва в щаба на Съюзния флот. Сержант от британската военна полиция 
внимателно осветява лицето ти с фенерче. Дълго проверява документите ти за 
самоличност преди да вдигне бариерата и да ви пропусне. В угринния сумрак лицето 
му е сиво и мрачно и това още повече подсилва тревожното чувство в душата ти. На 
втората бариера ви спират новозеландски, а на третата -- австралийски морски 
пехотинци. След тягостните и безконечни процедури джипът най-сетне спира пред 
ниско дълго бунгало, боядисано в защитен камуфлажен цвят. Пред входа му вече те 
очаква висок, слаб капитан във флотска униформа. В петлиците му различаваш 
отличителните знаци на военноморското разузнаване и това вече ти подсказва, че 
играта скоро ще загрубее. Скачаш бързо от колата и отдаваш чест. Той отговаря на 
поздрава ти, а воднистите му безцветни очи внимателно те оглеждат. След това 
отсечено кимва с глава. 

-- Следвайте ме, лейтенант! Комодор Джаксън ви очаква! 

Дълго вървите през нисък, полугъмен коридор с множество стаи. Въздухът е пропит с 
тежкия дъх на хавайски пури и на едно особено, тревожно и мъчително очакване. 
Обстановката ти е до болка позната и ти неволно си припомняш нещо вече отминало. 
Евакуацията на френския флот от базата в Тулон. Спомняш си и историческата заповед 
на командващия, адмирал Дарлен, флотът да не попада в немски ръце. В паметта ти 
завинаги е запечатан онзи незабравим ден на 1942 година, когато сивата маса на 
линейния кораб „Ришельо“ тежко се отдели от пирса на Гулонската военноморска база 
и се отправи в последния си боен поход към пристанището на Декар. На борда му сии 
ти самият, когато идва жестокото и неочаквано нападение на бившите съюзници... 
Самолетите-торпедоносци на английския самолетоносач „Хермес“ изпълват небосвода 
с яростния вой на двигателите си и се нахвърлят върху вас! Никога няма да забравиш 
тътена на авиобомбите, експлозиите на взривяващите се торпеда, гъстите облаци от 
черен, задушлив дим и стоновете на ранените и умиращи френски матроси. Ти си един 
от оцелелите... После дълго и мъчително се луташ по страшните пътища на войната, 
несломен от опасностите и лишенията, с горд дух, непримирим към предателството и 
човешкото коварство. Докато един ден попадаш на холандския крайцер „Де Ройтер“ и 
скоро се озоваваш във водите на Тихия океан. Включваш се в една нова, още по- 
кървава и опустошителна морска война - - гигантската битка с японския императорски 
флот, която едва сега започва. Бойната ти подготовка и опит бързо са оценени. Като 
командос, специалист по подводни диверсии, си зачислен в отдела за специални 
подводни операции към щаба на Съюзническия флот, командван от холандския 
адмирал Карел Доорман. Следват многобройни битки, докато накрая пада Манила и 
Съюзническият флот е принуден спешно да се евакуира от тази своя последна голяма 
военноморска база... 

-- Заповядайте, лейтенант! -- гласът на капитана моментално те връща към 
действителността. 

Машинално оправяш мундира си и прекрачваш прага на голям, силно осветен кабинет. 
Отдаваш чест и замръзваш до вратата. Една от стените е заета от огромна морска карта. 
Веднага различаваш познатата форма на остров Минданао, северната част на 
Молукските и Каролински острови. До картата, с показалка в ръка, е изправен комодор 
Джаксън, командващ оперативния отдел от военноморското разузнаване на АБДА. 
Познавате се отлично. Той те оглежда внимателно и кимва с глава. 

-- Свободно, лейтенант! Седнете и се опитайте да се съсредоточите. Разполагаме с 
малко време и ще се опитам да бъда пределно кратък и ясен. 


Придърпваш един стол и се отпускаш до дългата щабна маса от тъмен махагон. Сред 
облаците цигарен дим, изпълнили помещението, различаваш фигурите на още пет- 
шест флотски, въздушни и армейски офицери. 

Командор Джаксън натиска един звънец и в залата изниква капрал от военната полиция 
с огромна кана кафе. Напълва чашите на всички и безшумно изчезва. 

-- Моля за внимание, господа! -- Джаксън леко почуква с показалката по картата. 
След това я приковава в една точка. -- Тази нощ, в 2.30 часа в радиоотдела на флота е 
постъпило съобщение, излъчено от борда на британската подводница „Скорпион“. Било 
е кратко и е прекъснало внезапно. Според радиограмата субмарината е била засечена и 
атакувана от японски самолети-торпедоносци. Командирът й, капитан О "Конър, е успял 
да предаде координатите -- квадрант 30, на три мили североизточно от рифовете на 
остров Талауд. Това е всичко, господа. А сега главното. По наши данни, „Скорпион“ е 
следвала курса Порт Манила -- остров Минданао, с краен пункт остров Тобе от 
Каролинския архипелаг. На борда си носи две касетки с изключително важни за 
командването секретни документи. Попадането им в японски ръце би довело до 
непредсказуеми и фатални последици. Повече от ясно е, че не можем да допуснем това 
в никакъв случай! Преди да ви запозная със заповедта на контраадмирал Доорман, 
искам да чуя вашето мнение. Капитан Хааген, с какви данни за района разполага 
отделът по картография и хидрология? 

Холандецът тежко надига едрото си, набито тяло и се отправя към картата. 

-- Господин комодор, господа офицери! Според нашите лоции посоченият квадрант е 
слабо проучен. Но все пак имаме някои параметри. На пет мили източно от остров 
Талауд се намира архипелагът Патанг. Островите му са малки и необитаеми. Не са 
подробно картографирани, но разполагаме със снимки от въздушното разузнаване. В 
по-голямата си част са покрити с блата и тропическа растителност. Източните и 
западните им брегове са опасани от рифове и са неудобни за акостиране на големи 
плавателни съдове. Това, плюс климата им обяснява защо са необитаеми. Сверихме и 
хидрографските данни на архипелага. През акваторията, заключена между остров 
Талауд и най-западния от островите, 

Патанг, преминава мощно океанско течение, идващо от североизток и продължаващо 
на югозапад, в посока на Молуско море. Не разполагаме с точни данни за скорост и 
температурата му, но не и изключено именно то да е принудило командира на 
подводницата да изплава и да продължи в надводно положение. Според лоцията 
дълбочините в пролива варират от 100-150 до 400 метра. Релефът на дъното не е 
изследван. Засега това е всичко, с кое разполагаме. 

Капитан Ван Хааген сяда и за момент в залата се възцарява тишина. 

-- Това може да не е единствената причина за изплаването на „Скорпион“ -- обажда се 
най-после комодор Джаксън. -- Подводницата е от типа „Г“ ие с водоизместване 1570 
тона. дължина 90 метра и дълбочина на потапянето 70-90 метра. Но тя не разполага с 
„шнорхел“ за зареждане на акумулаторите от перископна дълбочина. Следователно 
О"”Конър е трябвало да изплава на повърхност, за да ги зареди с дизел-генераторите и 
да опресни въздуха в отсеците и акумулаторните ями. Според метеоразузнаването над 
тази част от океана небето е било ясно и е имало пълнолуние. Тъй че за японските 
пилоти не е било трудно да открият фосфоресциращата струя от винта на 
подводницата, да я идентифицират и да я атакуват. И така, господа, картината е 
приблизително ясна. А сега чуйте заповедта на командващия. „Скорпион” трябва да 
бъде открита на всяка цена, а документите на борда й прибрани или унищожени. В 
случай че това е невъзможно, трябва да бъде унищожена самата подводница. Повтарям 
думите на адмирал Доорман, господа, „на всяка цена и с всички средства!“ -- След 


това комодорът се обръща към теб. -- С тази задача ще се заемете вие и вашата 
специална група, лейтенант. Ясна ли е заповедта? 

--- Тъй вярно, сър! -- бързо се изправяш ти. С какво време за подготовка разполагам? 
-- Имате точно два часа и нито минутка повече за подготовка, сбор и инструктаж. Ще 
излетите с един „В-25” до базата на остров Тобе. В момента там е ескадрилата на 
адмирал Спрюенс, начело със самолетоносача „Лексингтън". Всичко е съгласувано 
между нашите командвания и те ще ви окажат пълно съдействие. Майор Гарсия ще има 
грижата да достави вас и момчетата ви точно до целта -- и Джаксън кимва с глава към 
американскияя пилот. -- До северните Молуски ще ви охраняват наши „Харикейн“, а 
след това ще ви поемат палубните изтребители на „Лексингтън”. След пристигането, на 
място ще прецените по какъв начин ще се доберете до остров Патанг и как ще 
организирате издирването на „Скорпион“. Имате пълна свобода на действие. Засега 
това е всичко. Подробности и карти ще получите в оперативния отдел. Имате ли 
въпроси, лейтенант? 

-- Не, сър -- отговаряш. -- Разрешете да напусна! 

-- Искам да знаете и още нещо. Имаме сведения, че от север се приближава флотът на 
адмирал Микава. Не е изключено част от личния му състав да е допълнен от вашите 
стари познайници, „фукуруи“. Вие ги познавате добре, струва ми се! 

-- Да, сър! -- кимваш с глава ти. -- Дори много добре! -- при споменаването на тази 
дума, усещаш как стомахът ти се свива. „Фукуруи“ (драконите на щастието), 
прословутите бойни водолази на японския императорски флот. Жестоки фанатици без 
лица и души, за които животът и смъртта не означават абсолютно нищо. Още помниш 
битката за Сингапур и първия си сблъсък с тях, белегът от дълбоката рана от нож в 
гърба ти често се обажда нощем и събужда кошмарния спомен. Да, ти наистина знаеш 
какво означава „фукуруи"... 

-- Тъй че внимавайте много и използвайте максимално маскировката. Един Господ 
знае, дали тези дяволи също няма да се интересуват от „Скорпион“? Това е! А сега 
действайте и нека Бог ви помага! -- И комодор Джаксън ти подава ръка. Стисваш 
слабата му, корава десница, отдаваш чест и напускаш залата. 

В главата ти тревожно и натрапчиво пулсира сигналът за опасност. „Фукуруи”... 
безшумната синка на смъртта. Тя отново се надига от мрачните дълбини на океана. 
Никога по-рано не си се отдавал на лоши предчувствия, но този път те упорито 
обсебват съзнанието и мислите ти. Запалваш цигара с напразната надежда, че острият 
тютюнев дим ще успокои нервите ти и оставаш няколко минути вглъбен, загледан в 
светлеещите води на залива. След това захвърляш цигарата и решително се отправяш 
към джипа. 

Ушите ти глъхнат от грохота на двигателите. Двумоторният бомбардировач тежко се 
спуска над острова, а огромният му корпус се тресе и вибрира под напора на вечерния 
мусон. Последните отблясъци на тропическото слънце позлатяват дългата, бяла 
гирлянда на прибоя и озъбената каменна паст на рифовете. Водите на залива са 
окъпани в меко тюркоазено сияние. Над гърмящия прибой са увиснали облаци воден 
прах и в тях проблясва дъга. Сякаш всичко под тед е изваяно от четката на художник- 
сюрреалист, а не от дивата природна стихия. Наблюдаваш панорамата през 
илюминатора на бомбардировача и всичко ти се струва прекалено, дори нереално 
омайващо и мирно. 

След това пред носа на самолета изниква дългата бетонна писта на летището и слага 
край на очарованието, напомняйки, че ти си войник, а наоколо бушува война. 
Слушалките на шлемофона ти припукват и до слуха ти долита приглушения, пресипнал 
глас на американския пилот. 


-- Притегнете коланите и гащите, момчета! Кацаме! Край на разходката! -- той добавя 
и още нещо, но гласът му потъва сред грохота и воя на моторите. Пистата вече бяга под 
колесника на самолета и стремително се надига срещу вас. Следват удар и трясък, след 
това втори и трети, придружени от пронизителния писък на спирачките. Накрая 
гигантската машина замръзва на полосата. Бавно откопчаваш колана и с мъка се 
надигаш от креслото. Стомахът ти се гърчи в мъчителни спазми. Коленете ти треперят 
и ти се ще да изплюеш всичките си гадни вътрешности. Дългият полет е приключил и 
вече сте на Каролините. Твоят час е настъпил и часовникът неумолимо отброява 
отлитащите мигове... 


жк 


Край пистата ви очаква потънал в прах „Вилис“. Отправяте се към него, помъкнали 
тежките денкове със снаряжението. След теб крачат в колона останалите трима от 
специалната група. Пръв е двуметровият гигант -- ирландецът Майкъл О”Гири. 
Сержант, специалист по минно подводно дело. До него е капрал Франсоа Белон и 
Перфектен гмуркач-аквалангист, шампион на флота по савате. Колоната завършва 
австралиецът Джошуа Карлучи, известен повече като Джо Торпедото -- флотски 
старшина първа степен, шампион по плуване и гмуркане. Това са твоите командоси- 
водолази. Хората, с които трябва да откриеш потъналата Бог знае къде подводница. А 
след това да измъкнеш или да унищожиш касетките с проклетите документи. В ушите 
ти все още звучат думите на комодор Джаксън, изречени миг преди да се качите в 
самолета: „Открийте проклетия „Скорпион“, лейтенант! Ако трябва, направете и 
невъзможното, но го открийте!“ 

Стоиш пред ограденото ви бунгало и пушиш замислено. Ярката луна осветява сьс 
сребърния си прожектор спящите води на лагуната Марая в северната част на острова. 
Часът е два след полунощ и останалите от групата са потънали в юнашки сън. Но не и 
ти. Запалваш нова цигара и си припомняш разговора със заместник-командващия на 
тактическото съединение, контраадмирал Донован. -- „Запознати сме с мисията ви, 
лейтенант, и сме готови да ви окажем пълно съдействие. Но трябва да ви предупредя, 
че разполагаме с броени дни. Флотът на адмирал Микава се приближава от север и то 
по-бързо ртколкото сме очаквали. За жалост съотношението на силите е 4 към | в полза 
на японците, включително и в самолети. Тъй че скоро ще се наложи да изоставим Тобе 
и да се оттеглим на югоизток, към Хаваите. Затова действайте бързо, докато сме в 
състояние да ви прикриваме и да ви изведем от района на операцията. Разстоянието до 
островите Патанг е около 350 мили и ще ви трябва време, за да го преодолеете. Имате 
няколко варианта за придвижване. Със самолет, тоест да десантирате с парашути; 
бързоходен кораб или с подводница. Има и един последен четвърти вариант, но той би 
ви отнел много време. Имам предвид да ви качим на малайска джонка и да ви 
маскираме като рибари. Естествено, бихме могли да ви изтеглим на буксир до средата 
на пътя с наш кораб, а след това вие сами да се доберете и да дебаркирате на острова. 
Много малайци и самоанци ловят в тази води акули и бонито, тъй че няма да имате 
никакви проблеми с маскировката. Така или иначе, оставям вие да вземете решението и 
да ме уведомите незабавно. А сега, почивайте, лейтенант, и дайте на хората си да си 
отелят! Утрото е по-мьдро от вечерта. Е, това е всичко. Ще се видим сутринта. 
Адютантът ми ще бъде на ваше разположение. Лека нощ! 

И така, млади приятелю, време е да вземеш първото важно решение! Кой вариант за 
придвижване ще избереш? Спреш ли се на първия, премини на 90. Предпочетеш ли 
втория, отиди на 150. Приемеш ли третия вариант, прескочи на 50. А ако решиш 
да опиташ четвъртия, мини на 190. 


2. 


Сега изненадата е главното ви оръжие и не трябва да го проигравате! Безшумно 
измъкваш водолазния си нож и задържаш дишането си, за да не те издадат, въздушните 
мехури. Срещу теб сержант О”"Гири бързо съобразява и прави същото. Двама срещу 
двама! Острие срещу острие! 

И ето че настъпва моментът! Когато водолазите „фукуруи“ се приближават на един-два 
метра от вас, ти се хвърляш върху този отляво и замахваш с ножа. Ударът е точен и 
смъртоносен, но японецът притежава феноменален инстинкт. Миг преди острието да се 
забие във врата му, той се извива като змиорка и острието попада в бутилката на 
акваланга му. Замахът ти е толкова силен, че ножът изхвръква от ръката ти и се забива 
в пясъчното дъно. „Фукуруи“ изпуска касетката и светкавично насочва харпуна към 
стомаха ти. Но ти си вече върху него и успяваш да хванеш с лявата си ръка оръжието и 
да го отклониш. Едновременно с това замахваш с другата и избиваш мундщука на 
дихателя от устата му. Веднага те обгръща плътен, кипящ облак от въздушни 
мехурчета и противникът ти изчезва в него. Това те заслепява за части от секундата и 
моментално получаваш силен и точен удар в слънчевия сплит, който спира дъха ти. С 
котешка пъргавина японецът се стрелва над теб и в движение смъква маската от лицето 
ти. След това се нахвърля отново и впива стоманени пръсти в сънната ти артерия, 
опитвайки се да те парализира. Но ти също си напрегнат и готов да отразиш атаките му. 
С бърз и рязък захват успяваш да се освободиш от смъртоносната му хватка и извиваш 

дясната му ръка зад гърба, при което му чупиш палеца. „Фукуруи“ обаче са специално 
тренирани да издържат на нечовешки болки. Без да обръща внимание на травмата, 
самураят се извива като тетива на лък и ти разбива носа с глава. След това със 
светкавично салто се измъква от хватката ти и изважда ножа от калъфа на бедрото си. 
Със сетни сили, едва успяваш да хванеш ръката му и да отклониш нароченото като 
бръснач острие. На свой ред удряш с коляно в слабините и за секунда го парализираш. 
Вкопчени яростно един в друг, вие падате върху дъното и се премятате, вплетени на 
кълбо, като си разменяте удари с глави, лакти и колене. Противникът ти сякаш не знае 
умора и се мята като бесен, опитвайки се дори да те захапе за гръкляна. Влагаш цялата 
си сила и енергия, за да неутрализираш неспирните му атаки, но вече усещаш как 
силите ти се топят и ти е все по-трудно да се бориш. Положението ти вече е критично, 
когато ръката ти неочаквано напипва дръжката на ножа, забит в пясъка. Това именно те 
спасява! 

Измъкваш опасното оръжие и замахваш рязко, без да се целиш, като влагаш в удара 
цялата си кипяща ярост. Острието потъва до дръжката в корема на „фукуруи“ и той 
замръзва, вцепенен от изненада и болка. Ръцете му те пускат, а устата му се разтваря 
широко и изпуска шумно въздуха от гърдите. От страшиата рана изригва огромен 
кървав фонтан и в миг обагря водата около вас. Отскачаш встрани и се оттласкваш от 
дъното, готов да нанесеш повторен удар. Но това вече е излишно! Японецът се обръща 
по корем и се отпуска надолу с безжизнен, изцъклен поглед. Тялото му се разтърсва в 
последна, мъчителна агония и утихва. Страшният „фукуруи" е мъртъв! Прибираш ножа 
в калъфа, поставяш си падналата върху пясъка маска и я продухваш от водата. Едва 
сега си отдъхваш и се оглеждаш. Огромното туловище на О"Гири бързо се носи към 
теб, а тялото на втория японец виси неподвижно над самото дъно с неестествено 
килната на едното рамо глава. 

По позата му веднага разбираш, че вратът му е счупен и той също е мъртъв. От лявото 
рамо на сержанта струи кръв. но той се усмихва през маската и ти дава знак, че всичко 
е наред. 

Не трябва да губите нито миг! Грабвате двете касетки, изтървани от японците по време 
на схватката и бързо се отправяте към Белон и Карлучи, които нищо не подозират от 
другата страна на подводницата. 

Сега бързо премини на 7. 


З. 


Озъбената паст на хищната змиорка връхлита срещу теб, готова да захапе и разкъса 
плътта ти. Миг преди това да се случи, замахваш с палката, чието острие се забива в 
гърба й. Триметровото тяло на мурената се разтърсва от болезнени конвулсии, а от 
страшната рана избива кървав облак. Чудовището плясва с опашка и отскача назад. 
Извива се и изчезва в сянката на подводния мрак. Но само миг след това, преди още да 
си се опомнил, то изниква отново и връхлита още по-яростно... Отиди бързо на 76. 


4. 


Замахваш с палката и удряш с острието й връхлитащото чуводище в носа. С почти 
неуловимо, но мощно движение на опашката, акулата се отклонява и прелита плътно 
край теб. Но веднага се обръща и напада отново. В този момент ти изплуваш на 
повърхността, като не откъсваш поглед от хищницата. С резки и силни удари на 


палката отбиваш и това нападение. Сега около теб са се появили и другите акули и 
острите им гръбни перки описват шеметни кръгове сред вълните. 

Въртиш се със сетни сили, размахваш палката и крещиш като луд, но това не спира 
глутницата. Умората те завладява напълно и усещаш, че краят ти наближава. За щастие 
Белон и О“Тири са те забелязали в отблясъците на фосфоресциращата вода и бързо ти 
идват на помощ. Лодката се озовава до теб, а яките им ръце те сграбчват и издърпват от 
водата. Задъхан, потен и треперещ от преживяното напрежение и ужас, ти се премяташ 
през ниския борд и се просваш на дъното. Хората ти натискат греблата и лодката, 
блъскана и люляна от мъртвото нощно вълнение, се отправя към малкия остров. 

А сега отиди на 94. 


5. 


Почти си изплувал, когато страшилището на океанските дълбини те настига. Обръщаш 
се инстинктивно и панически замахваш с ножа. Но вече е късно! Огромната опашка на 
акулата се стоварва върху главата ти и ти моментално загубваш съзнание. Последното 
нещо, което зърваш в живота си е една широко разтворена, озъбена паст, която 
стремително връхлита върху теб. И край... Потъваш в бездна от черен, непрогледен 
мрак. Мракът на смъртта! 

Това е всичко, млади приятелю. Ги допусна жестока грешка, която те доведе до 
кървавата драма, разиграла се под вълните. Грешка, за която заплащаш с живота си! За 
теб играта е приключила и не ти остава нищо друго, освен да се върнеш на | и да 
започнеш всичко отначало! Не се отчайвай и не падай духом! Бори се докрай и 
вярваме, че в крайна сметка ще победиш и ще изпълниш успешно трудната и рискована 
мисия. 

Желаем ти успех и засега се сбогуваме с тед. 

И така, на добър път и до нови срещи!!! 


6. 


В последната секунда успяваш да се отклониш и острието разсича водата на милиметри 
от лицето ти. С мощен удар на плавниците отскачаш встрани и измъкваш своя нож. 
Една тъмна сянка налита върху теб и лъчът на прожектора попада върху нея. Ясно ти е, 
че си издебнат и нападнат от чужд боен водолаз. Облечен е в черен неопренов костюм, 
подобен на твоя. На ръст е по-дребен и се придвижва с котешки плавни и бързи 
движения. Съзнанието ти автоматично отчита факта, че аквалангът му не изпуска 
въздушни мехури, следователно е със затворен цикъл на действие и е напълно 
безшумен. Такива апарати използват предимно японските подводни бойци. Прочутите 
и зловещи „фукуруи“ (драконите на щастието). В един кратък миг лъчът на прожектора 
ти попада върху маската на лицето му и това, което виждаш, кара дъха ти да секне, а по 
гърба ти да пробягат ледени мравки. Иззад стъклото те наблюдават две тесни, присвити 
очи, в които гори злобна решителност и фанатизъм. 

Замахваш с ножа и на свой ред „фукуруи“ отскача назад. Предстои ти невероятно 
труден и кървав двубой с един перфектен подводен убиец. Посягаш с лявата ръка и 
бързо откачаш от колана си палката против акули. Но преди да успееш да я използваш, 
водата зад теб се раздвижва и от мрака изплува втори силует... 

Ти по-скоро долавяш присъствието му, отколкото го виждаш. Правиш опит да се 
обърнеш към новия враг, но вече е късно. Фатално късно! Остра, пареща болка 
пронизва гърба ти и пред очите ти притъмнява. След това парещата, дяволска болка те 
пронизва още веднъж и прекъсва дъха ти. Пред очите ти избухва болезнена експлозия и 


ти загубваш съзнание. Тялото ти омеква и се отпуска върху пода на подводницата. 
Последната мисъл, която припламва в главата ти е „Самураи... засада!“ След това 
смъртта бързо те покрива с черния си воал и това е всичко! 

Съжаляваме, млади приятелю, но ти загуби битката. И то в самия й край, когато бе само 
на крачка от победата. Такива са превратностите на войната! Всяка грешка се заплаща 
скъпо. Често и с кръв, както стана при теб. Но това е само игра, затова горе главата! 
Върни се на | и започни всичко отначало. Очаква те дълъг път, изпълнен с 
вълнуващи приключения и рискове. Пожелаваме ти успех и очакваме с нетърпение 
новата ни среща с теб, млади храбрецо! Вярваме в успеха ти, а засега ти казваме 
сбогом! 


7. 


Часовникът показва два часа след полунощ, когато се добирате до островчето. Бързо 
изтегляте плота върху скалите и започвате да прибирате палатката и багажа. През това 
време Белон трескаво подготвя радиостанцията за работа. 

-- По-живо, момчета! Японците всеки момент ще се усетят и ще започнат да издирват 
водолазите си. Трябва да използваме тъмнината и да се омитаме оттук! 

-- Какво ще правим с плота и снаряжението, лейтенант? -- пита О“Гири, чието рамо 
вече е превързано от Карлучи. 

За момент се замисляш, но след това бързо вземаш решение. 

-- Ще ни забавят много. Затова ще ги потопим зад рифа. Ще вземем само лодката, 
оръжието и радиостанцията. Това е! Действайте живо! 

След това се обръщаш към Белон, който вече е опънал антената. 

-- Готово ли е? 

-- Да, лейтенант. Не сме в графика за сеанс, но ще опитам да се свържа. Давайте 
текста! 

Сядаш на един камък и бързо нахвърляш няколко реда върху лист от бележника си. 
„Рибар 1, тук рибар 2. Точка. Рибата хваната. Точка Пратете спешно голямата лодка. 
Точка. Ще чакаме в квадрант 28. Точка. Давам координати... Точка...“ Приключваш и 
подаваш листа на Белон. 

-- Давай, приятел! Сега всичко зависи от теб. Превключи на аварийната честота и 
използвай запасния код. Не се ли свържеш, с нас е свършено! 

След това се залавяш да помагаш на останалите. Белон бързо кодира съобщението и 
след минута морзовият ключ започва да потраква нервно в ръцете му. 

Сега отиваш на 200. 


8. 


Като че ли всичко е наред. но... Злата съдба е ришила нещо друго! 

В момента, в който „Блек фиш" почти е достигнала повърхността, мощна експлозия 
разтърсва корпуса й. Подводницата силно се накланя встрани, а откъм носовата й част, 
където са торпедните апарати, се разснася силен грохот от нахлуваща вода. За миг 
осветлението угасва, а след това пламват аварийните свитлини. По коридора между 
отсеците отекват стъпки от десетки тичащи крака. Ехтят тревожни викове и команди! 
Обръщаш се и хукваш обратно към командния пост. Премини на 81. 


9. 


Катерът е вече на 50-60 метра от вас. Прицелвате се в японците върху палубата, но в 
мятащата се лодка, това е безнадеждно. Все пак издебвате момента, когато сте на върха 
на една вълна и откривате огън. Воят на вятъра поглъща трясъка на изстрелите и 
писъка на куршумите. Натискаш ожесточено спусъка и виждаш как една от фигурите 
пада върху палубата и веднага бива отнесена от побеснялата стихия. Миг след това зад 
борда изчезва и втора. 

Но това е всичко... 

Окопитили се, японците откриват опустошителен, ураганен огън. Дългата цев на 
тежката зенитна картечница се завърта към вас и започва да бълва огън. Куршумите с 
вой се понасят над лодката и се забиват във водата, вдигайки огромни фонтани. 
Секунди след началото на канонадата Карлучи надава силен стон. Автоматът изхвръква 
от ръцете му, а върху гърдите му зейва като кървав кратер страшна рана. Тежкият 12,5 
мм куршум повдига тялото му във въздуха и го запраща на няколко метра зад борда. 
Кипящите вълни веднага го поемат и то бързо изчезва сред бучащия воден ад. 
Престрелката не спира нито за миг. Японският катер е вече до вас, заливайки ви с 
горещо, смъртоносно олово. 

Бързо измъкваш граната от пояса си и изтегляш предпазния щифт. Надигаш се и 
замахваш, но... Остра, пареща болка пронизва тялото ти. В главата ти избухва 
болезнено ослепителна мълния. Последното нещо, което усещаш в живота си е, че 
излиташ и се носиш във въздуха... И това е всичко! Миг след това те обгръща черен, 
непрогледен мрак и грохотът на бурята и стрелбата се стопяват някъде в далечината. 
Мантията на смъртта обгръща разкъсаното ти, окървавено тяло и душата ти тихо 
отлита в царството на вечния покой. 

Съжаляваме млади приятелю, но ти загуби битката и живота си. Ако все още желаеш, 
може да се върнеш на | и да опиташ всичко отново! Дано тогава шансът да бъде на 
твоя страна и да те доведе до победен край. Желаем ти това от сърце и те очакваме 
отново сред бурните води на океана, в света на риска и приключенията! 

А засега, сбогом и до нови срещи, млади храбрецо!!! 


10. 


Последните лъчи на тропическия залез хвърлят пурпурни отблясъци върху гребените 
на вълните, когато най-сетне се добирате до една тиха лагуна, сгушена зад рифа. 
Преодолявате я бързо и стъпвате върху равен пясъчен бряг. Мокри сте до кости, а 
телата ви треперят от умора и напрежение, но кошмарът на прибоя е вече зад вас. Само 
тътенът му долита на равни интервали и нарушава мълчанието и покоя на 
крайбрежната джунгла. 

Двамата със сержант О”"Гири бързо залягате и насочвате дулата на автоматите към 
лабиринта на девствения гъсталак, тъмнеещ на стотина метра от вас. В това време 
Белон и Карлучи изтеглят лодката и водолазния плот върху пясъка. След няколко 
минути всичко е готово и ти подаваш знак с ръка. Надигате се и се отправяте с 
прибежки напред, към края на тропическия лес. 

А сега бързо премини на 172. 


1. 


... Около вас пламват мощни прожектори и ви заслепяват. След това от всички страни 
избухва автоматична стрелба и дъжд от куршуми с вой разсича въздуха над главите ви. 


Хвърляте се на земята, оглушени и зашеметени от огнената градушка. След минута 
стрелбата спира също така внезапно. В светлината на прожекторите се появяват 
войници с насочено към вас оръжие. Заобиколени сте от верига японци в тропически 
униформи. Разнасят се гърлени команди, напомнящи свиреп кучешки лай. С дулата на 
автоматите те ви дават знак да се изправите и да вдигнете ръце над главите. Веднага 
преценяваш, че всяка съпротива е безсмислена и само би довела до моменталната ви 
гибел. Напъхали сте се като последни глупаци в добре организираната засада и сега не 
ви остава нещо друго, освен да заплатите за глупостта си. 

-- Какво ще правим, лейтенант? -- тихо прошепва зад гърба ти сержант О”Гири, 
докато се изправяте. 

-- Засега нищо! А после ще видим... 

В това време японците ви заобикалят и блъскайки ви с прикладите, ви подкарват към 
вътрешността на острова. 

И така, ти допусна фатална грешка, приятелю! Не се вслуша в интуицията си и сега ще 
заплатиш това. Но такъв е животът и всичко се заплаща. За щастие това е само игра и 
винаги можеш и да се върнеш на | и да започнеш всичко отначало. Ако желаеш 
разбира се, и ако в теб все още гори дух за борба! 

Тук ние се сбогуваме с теб, млади храбрецо и се надяваме да те срещнем отново чудния 
свят на приключенията! Сбогом и горе главата!!! 


12. 


Най-после жестоката истина проблясва в размътеното ти от страх съзнание. На 
повърхността се е разразила буря, която е породила мощно дънно течение. Всъщност 
това явление ти е добре познато и то е често срещано в топлите тропически води на 
океана. Отнело е живота на не един самонадеян глупак и сега ти ще си поредната му 
жертва! Лицето под маската ти се изкривява в горчива усмивка. 

Ето докъде те доведе прекаленото самочувствие и увереност в собствената ти 
непогрешимост! Позволил си кораловият рай да замае главата ти и си пренебрегнал 
професионалните инстинкти. И резултатът е на лице. 

Сляпата водна стихия не прощава грешките и ги наказва сурово! Безсмислено е да 
продължаваш борбата. 

В бутилките ти е останал въздух за не повече от десетина минути, а бурята едва сега 
започва. Прекратяваш напъните и се отпускаш уморено върху дъното на подводната си 
гробница. Течението все така те притиска към стената, а автоматът на акваланга 
отпуска все по-трудно и по-пестеливо последните глътки живог. 

Край, това е всичко! Мъчителната и страшна смърт бързо приближава и ти напрягаш 
сили, за да я посрещнеш достойно, като мъж и воин! 

Това е краят на операция „Скорпион“, млади приятелю! Ти видя как океанът наказва 
грешките. Бързо и безпощадно! Затова, ако решиш да се върнеш на | и да започнеш 
всичко отначало, помни това и бъди много внимателен. Само така ще успееш да 
изпълниш мисията и да победиш. 

Желаем ти това най-искрено, а сега ти казваме сбогом и очакваме нови срещи с теб!!! 


13. 


От мрака на дълбините изплуват зловещи сенки и стремително се приближават. Една, 
втора, трета... Броят им бързо расте и става заплашителен. 


Акули! Злите духове на океана. Преди да успееш да предприемеш каквото и да е, те са 
вече тук и източените им тела се понасят в шеметен кръг около теб. По гърба ти избива 
гореща пот, а пулсът ти се учестява. Познаваш добре нрава на тези хищници и знаеш 
колко опасни и агресивни са те през нощта. Трябва незабавно да офейкаш! 
Светкавично! Протягаш напред палката с острия шип на върха и бързо поемаш към 
повърхността! Но акулите не те оставят на мира и продължават да се въртят и прелитат 
край те0. 

Почти си достигнал целта си, когато внезапно една от тях разтваря зловещо челюст и се 


хвърля в атака. 
Отиди на 113. 


14. 


Ти обаче не случайно си обучаван в подводни версионни части и противниците ти 
много скоро разбират това! 

Стягаш мускули и със светкавичен ритник в гърлото отхвърляш единия от нощните си 
нападатели. Едновременно с това забиваш левия си лакът в сърдечната област на този, 
който те души и с рязко, отсечено движение го удряш с глава в лицето. Разнася се 
хрущене от счупена кост, противникът ти те пуска и рухва с глух, болезнен стон. 
Хвърляш се по гръб на земята и още преди да си я докоснал, даваш няколко бързи, 


интуитивни изстрела с пистолета. Пламъците им осветяват мернали се в мрака фигури. 
Виждаш как две от тях падат на земята, а останалите се пръсват и стопяват в угринния 
сумрак. 

Нямаш нито миг за губене! Скачаш и хукваш назад, приведен ниско над земята. 
Усещаш вдясно от теб някакво движение и стреляш без да намаляваш темпото. Почти 
си достигнал до малкия ви импровизиран лагер между скалите, когато наоколо избухва 
ожесточена престрелка. Стреля се отвсякъде. Сред трясъка на японските автомати ти 
отчетливо долавяш характерното тракане на картечните пистолети „Стен“. Това са 
твоите хора, които отвръщат на огъня. 

Но това е и последното нещо, което чуваш в живота си... В следващия миг под краката 
ти избухва граната. Тътенът на експлозията те оглушава, а страхотното налягане от 
детонацията те изхвърля високо във въздуха. Парчетата горещ метал разкъсват тялото 
ти и го обезобразяват. Пред очите ти избухва ослепителна болезнена мълния, а след 
това всичко изчезва. Потъваш в дълбок, непрогледен мрак. Окървавеното ти тяло се 
стоварва на десетина метра от мястото на експлозията и край... 

Това е всичко! Краят на операция „Скорпион“ и на твоя живот. Жестока грешка и 
фатален край, млади приятелю! Ти загуби играта. Затова сега се връщаш на Ги 
започваш всичко отначало! 


15. 


Капитан Джонсън бързо се навежда към микрофона. Чертите на лицето му са 
напрегнати, но ръцете му са спокойни и уверени. 

-- Спрете изплаването! Данни? 

-- Шум от винтове, сър! Пеленг 20, скорост около 26 възела. Скоро ще бъдат над нас. 
Вероятно малък есминец или преследвач на подводници. 

-- Проклети самураи! -- процежда през зъби командирьт, докато пръстите му играят 
по пулта за управление. -- До всички отсеци! Аварийно потапяне. Лягаме на грунта и 
притихваме! Не искам никакви шумове и разговори! Акустичен отсек! Дръжте 
непрекъснат контакт с обекта! 

-- Целта е вече над нас, сър. Вляво по курса -- нова цел! Шум от винтове. 
Приближават се бързо! 

-- Добре, момчета! Не ги изпускайте нито за миг! Край! 

Капитан Джонсън изключва ретранслацията и се обръща към тед. 

-- Май че загазихме, лейтенант! Японците ни спипаха и няма да мирясат, докато не ни 
видят сметката. Преживявали ли сте подводна атака? 

-- Не, капитане. Чудно как са ни открили? 

-- Един Господ знае! Предполагам, че някой от патрулните им торпедоносци е 
прелетял над нас. Те нямат радари, но разполагат с магнитометри, които са доста точни 
и ни създават много ядове. Засякъл ни е и е насочил към нас корабите им. Значи 
Микава е наблизо, а това е повече от опасно! Скоро ще се убедите в това, лейтенант! 

В този момент мощен тътен заглушава думите му. Подводницата се разлюлява и за миг 
осветлението угасва, но след малко отново пламва. 

-- Ето, започва се! Дръжте се здраво! Ще ни засипят с дълбочинни бомби! 

Премини веднага на 154. 


16. 


Краят настъпва бързо, жестоко и неизбежно. Една огромна вълна с яростен рев се 
нахвърля върху лодката и мигом я преобръща. Озоваваш се в ледената вода, залят от 
тонове морска ярост. Потъваш дълбоко, напълно оглушен и зашеметен. Но ти си 
закален морски вълк и отказваш да се предадеш. Отчаяно работиш с ръце и крака, 
борейки се за глътка въздух. Успяваш отново да изскочиш на повърхността и да се 
огледаш, преди да те залее следващата вълна. 

От хората ти няма и помен! От лодката и водолазния плот също! В следващия миг 
могъщият юмрук на океана отново се стоварва върху теб и ти потъваш, губейки 
съзнание. 

Премини на 176. 


17. 


Достигаш до стената на рифа секунда преди преследвачката ти. Обръщаш се и 
насочваш ножа си към нея. Озъбената й паст се отклонява в последния момент и 
огромното й тяло преминава край теб. Сърцето ти бие до пръсване, а кръвта лудо 
пулсира в слепоочията. Все още таиш надежда, че акулата ще се откаже от атаката и ще 
те остави на мира. 

Но уви! Тя завива бързо и отново се устремява към тед... 

А сега премини на 107. 


18. 


Бутилките на акваланга ти се заклещват в тесния скален отвор. Дръпваш се силно 
напред, но става още по-лошо. Не помръдваш наникъде и оставаш прикован в 
подводния капан. Едва сега осъзнаваш какво се е случило... Обзема те ужас и започваш 
да се мяташ и да риташ отчаяно. Ала всичко е напразно. Спасителният акваланг сега се 
е превърнал в твой гробокопач. Противната, лепкава пот на страха облива лицето и 
тялото ти, а сърцето бие лудо в гърдите ти и ударите му сякаш отекват в подводната 
тишина. Имаш въздух за още десетина минути и отлично съзнаваш какво ще последва. 
Очаква те бавен и мъчителен край, след който тялото ти ще остане завинаги погребано 
в тази проклета подводна дупка. Дива ярост и мъка изпълват душата ти и ти правиш 
още няколко отчаяни опита да се измъкнеш, но резултатът е все същият! Скалата 
здраво те стиска в ноктите си. Остават ти две-три минуги живот и трябва да събереш 
сили и да посрещнеш смъртта достойно, като боец. Ударите на сърцето ти стават все 
по-редки и тихи и бавно заглъхват в студения подводен мрак. 

Този път океанът те е победил и скоро ще те превърне в една от безбройните си жертви, 
които никой и никога не ще открие! Край! Ги загуби играта, затова се върни на и 
започни всичко отначало! А засега, сбогом!!! 


19. 


Макар и изпълнен с опасения, ти вземаш трудното решение. Този път отрядът в пълен 
състав ще се спусне в по-дълбоките води на пролива и ще направи посден отчаян опит 
да открие „Скорпион“. 

Времето лети шеметно, затова незабавно пристъпвате към действие. Гримата с ОТири 
и Белон се изкачвате върху плота и правите кратка почивка. Обясняваш им задачата и 


разпределяш участъците им на търсене. Карлучи също надява водолазното си 
снаряжение и се присъединява към вас. Спускате от носа и кърмата на плота по една 
малка плаваща котва и се гмурвате в черните нощни води. Започва последното ви 
спускане, което е последната ви надежда за успех... 

Премини на 96. 


20. 


„Блек фиш“ е вече на повърхността и капитан Майк Джонсън се откъсва от окуляра на 
перископа. 

-- Това е всичко, лейтенант! Пристигнахме. Имате десет минути, за да напуснете с 
хората си борда. Действайте! 

Излизаш бързо от командния отсек и се отправяш по тесния коридор към торпедното 
отделение, където те очаква групата с багажа. Централният люк е вече отворен и ти 
дочуваш кънтящите стъпки на американските матроси над главата си. Но не си 
направил и десетина стъпки, когато около теб се развихря истински ад! Над вас се 
разнася пронизителен вой на самолетни двигатели, който бързо прераства в грохот. 
След това въздухът се изпълва с тътена на мощна експлозия и подводницата се 
разтърсва. Около теб ехтят отсечени тревожни команди и викове, тропот от бягащи 
крака и шум от затръшване на люкове в отсеците. 

-- Въздушна тревога! Въздушна тревога! -- дочуващ гласа на капитан Джонсън. -- 
Атакувани сме от японски торпедоносци. Да се затвори централният люк! Аварийно 
потапяне! Повтарям... 

Опитваш се да си пробиеш път през мятащите се тела на тичащите офицери и матроси. 
Но вече е късно! Нова, още по-силна експлозия разтърсва „Блек фиш” и подводницата 
рязко забива нос напред и надолу. Всичко около теб скърца и стене. Вибрира и се тресе. 
Нов оглушителен гръм и аварийното осветление угасва. Сред настъпилия мрак 
дочуваш смразяващ кръвта шум от нахлуваща вода. Спъваш се в някакво сгърчено 
тяло, падаш и удряш главата си в металния под. Пред очите ти избухва ослепителна, 
болезнена мълния и миг след това загубваш съзнание. Така и не усещаш как 
разкъсаният от японските торпеда корпус на подводницата стремително се отправя към 
студените дълбини на океана... 

Това е краят на операция „Скорпион“. И на твоя живот. Ти допусна фатална грешка, 
която те доведе и до фатален край. Затова се върни на | и започни всичко отначало! 
Не губи време и поемай! А ние ти казваме сбогом и до нови срещи, млади храбрецо!!! 


21. 


След доста дълго колебание избираш западна посока. Така ще съкратите пътят си до 
архипелага, въпреки опасността от появата на насрещен вятър. Засега той духа точно 
зад гърба ви и праото се носи с учудваща лекота. Старият му, прогнил корпус жалко 
скърца, но геройски продължава да се бори с океана. Бамбуковото платно се издува и 
плющи под поривите на вятъра и бързо тласка рибарското корабче към остров Патанг. 
А сега премини на 121. 


22. 


Около полунощ се събуждаш от странен шум. Отваряш очи и се ослушваш. Сякаш 
някой предпазливо влачи нещо по палубата. След това скръцва капак и долавяш тихи, 
крадливи стъпки. В момента на пост би трябвало да бъде Карлучи, а сержантът и Белон 
сигурно спят на кърмата. Вятърът е угихнал, а нощта е ясна и топла. Надигаш се тихо и 
измъкваш пистолета от кобура. След това безшумно като сянка се измъкваш от рубката. 
Луната огрява всичко наоколо и първото нещо, което виждаш, е второ прао, подобно на 
вашето, което се полюшва до левият ви борд. Около теб безшумно като привидения 
сноват пет-шест сенки и бързо прехвърлят през борда някакви тъмни предмети. 
Полуголите тела на среднощните ви гости матово проблясват под лунните лъчи, а 
босите им крака стъпват абсолютно безшумно по дървената палуба. Работят точно и 
съгласувано, като взвод войници по време на атака. „Местни жители-рибари или може 
би контрабандисти и крадци!“ -- бързо съобщаваш ти. А тъмните предмети в ръцете им 
са денковете с вашия багаж! Но къде, по дяволите, са твоите хора? 

Остра тревога парва душата ти и решаваш да действаш незабавно... 

Бързо отиди на 42. 


23. 


Вече цял час се носите сред омаята на подводната коралова градина. Дълбочината е 
около тридесет метра, а водата е чиста и прозрачна. Плувате покрай външната част на 
рифа, който плавно се спуска надолу. Дъното е покрито с гигантски водорасли, сред 
които като малки, цветни облачета се стрелкат ята коралови рибки. Огромни червени 
морски звезди, раци-пустинници и раци-отшелници бавно пълзят сред колониите от 
актинии и горгонарии, които хищно размахват пипалца в дебнене на плячка. 
Стремително прорязват водата зъбати мурени и баракуди. Злобно втренчват очи във вас 
и неохотно се отдалечават във владенията си. 

Внимателно оглеждате дъното, но от „Скорпион“ няма и следа. 

Сега бързо премини на 191. 


24. 


Започваш да се задушаваш, а пред очите ти играят червени размазани кръгове. И нищо 
чудно! Вече две минути задържаш дъха си и повече не издържаш. Стиснал мундщука 
на дихателя, поемаш голяма глътка кислород. След това още и още... Въздушните 
мехури шумно се понасят към повърхността. Ако акулата е все още тук, с те е 
свършено! Часовникът на ръката ти показва, че имаш запас от въздух за не повече от 
пет минути. А след това... край! Затова трябва незабавно да предприемеш нещо. 
Внимателно разтваряш водораслите и бавно се издигаш нагоре. Подаваш глава и се 
оглеждаш. Дявол да го вземе, ти май че успя! Акулата не се вижда никъде, а ятата риби 
отново са се завърнали и весело се стрелкат над дъното. Сигурен знак, че опасната 
хищница е изчезнала. Тялото ти под гумирания костюм все още лепне от пот и ти не 
можеш да повярваш, че си се измъкнал жив от кошмарната ситуация, времето лети ие 
време да се махаш от това място. Бързо поемаш към повърхността, а ужасът остава зад 
гърба ти, като спомен че сред красотата на кораловия рай винаги дебне и смъртта! 
Преминаваш на 128. 


25. 


Денят вече преваля, когато неясните очертания на острова изплуват в окуляра на 
бинокъла ти. Намира се на около две мили вдясно от вас. Около него различаваш 
тъмните точки на безброй по-малки островчета и канари. Архипелагът Патанг... 
Потупваш О“ТГири по рамото и се мъчиш да надвикаш воя на двигателя. 

-- Вземи един румб надясно и намали оборотите! 

Ирландецът завърта щурвала и прибира ръчката на газта. Шумът на мотора веднага 
утихва и катерът забива нос във водата. 

-- Прибоят е голям, лейтенант! -- посочва ти О” Гири бялата пяна на разбиващите се 
вълни, опасала като гирлянда източния бряг на острова. -- Май е по-добре да го 
заобиколим и да потърсим проход през рифовете! 

Но ти мълчиш и замислено се вглеждаш в далечните очертания на сушата. Неясни 
съмнения човъркат душата ти и не ти дават мира. Колебаеш се какво да предприемеш. 
Според данните от въздушното разузнаване, Патанг е необитаем, а японците се още 
далеко. Но един Господ знае, дали това е така...? 

-- Изключи двигателите напълно! -- командваш накрая ти. Катерът спира и започва да 
се люлее върху прииждащите от север вълни. Оглеждаш хоризонта и все още не можеш 
да вземеш окончателно решение. Всъщност имаш само два възможни варианта на 
действие. 

Единият е да рискуваш и да акостирате директно на острова. Ще спечелите ценно 
време, което може да се окаже решаващо за изхода на операцията. Затова, решиш ли 
се на този ход, премини на 71. 

Второто възможно решение е да слезете на някой друг остров, разположен на 
безопасно разстояние от големия Патанг и от него да огледате внимателно главната си 
цел. Предпазлив ход, който обаче би ви отнел доста време. И все пак, решиш ли се на 
него, отиди на 180. 


26. 


Вече си решил да изследваш южните склонове на подводния риф. Ще се гмурнеш сам, 
без лодката да те придружава и подсигурява. Остров Патанг и японците се прекалено 
близо до вашата база и предпочиташ тя да има повече защитници. А ити не смяташ да 
се отдалечаваш много от рифа и да се спускаш на дълбочина под 30- 40 метра. Нощта е 
лунна и тиха, а над океана тегне пълен щил. Водната повърхност искри, окъпана в 
среброто на лунната светлина. 

Бързо намираш пролука през прибоя и се отдалечаваш от веригата на подводните 
скали. Наместваш маската върху лицето си, захапваш мундщука на акваланга и с рязко 


движение се гмурваш към дъното. 
Отиди на 73. 


21. 


Най-сетне се добираш до повърхността. Смъкваш маската и жадно поемаш свежия 
морски въздух. Небето е ясно и безоблачно, а луната осветява с неоново сияние 
върховете на вълните. След доста взиране най-сет не различаваш тъмните очертания на 
вашия остров. Бързо се отправяш с плуване към него. След десетина минуги дочуваш 
познатия шум на прибоя и това ти вдъхва сили и кураж. 

Отиди на 94. 


28. 


Седнал в лодката, ти оглеждаш с бинокъла океана и островите, докато Белон и Карлучи 
бързо работят с греблата. Утрото е тихо и леки вълнички браздят огледалната 
повърхност. Прибоят все така бучи, но силата му е намаляла и вие лесно откривате 
тесен пролив между черните базалтови скали на рифа. Решил си да разузнаеш южното 
му подножие и водолазната екипировка е вече на гърба ти. Облечен си в черен гумиран 
костюм. Ще използваш двубутилковия дихателен апарат на Гаян, но подобрена 
американска версия,създадена специално за военни цели. Работи с атмосферен въздух 
под налягане от 140 атмосфери, което ти осигурява двучасов престой под водата. 
Максималната му дълбочина на потапяне е 50 метра, но в плитчините на архипелага 
това ти е достатъчно. Проверяваш подводния си часовник и дьлбокомера и закопчаваш 
колана с оловните тежести. Вече сте на 200 метра от външната страна на рифа и е време 
да поемаш. 

-- Следете мехурчетата ми! -- даваш последни указания на хората си. -- И не 
изпускайте от око лагера и сигналите на О“Гири! 

След това поставяш маската и захапваш мундщука на дихателя. Правиш няколко 
дълбоки вдишвания и се премяташ през борда на лодката. 

Премини на 93. 


29. 


За жалост командирът на „Блек фиш“ се оказва дяволски прав. Когато най-сетне 
изплувате на повърхността, попадате в истински воден ад. Ураганният вятър свири 
пронизително и гони с рев огромни кипнали вълни. Разлепените им гребени мигом ви 
заливат. След това шеметно ви понасят към тътнещия прибой на крайбрежните рифове. 
Борите се отчаяно с побеснелия океан. Крещите, мъчейки се да надвикате воя на вятъра 
и бученето на водата, но всичко е напразно! Все пак, след неимоверни усилия, успявате 
да надуете гумената лодка и водолазния плот. Подмятани и блъскани отвсякъде, 
прикрепвате криво-ляво дихателните си апарати върху него. а самите вие, със сетни 
сили се покатервате в лодката и хващате греблата. 

С всяка изминала минута бурята се усилва и вълните стремително ви носят към 
бучащия хаос на прибоя... 

Сега бързо премини на 51. 


30. 


След кратко колебание решаваш да избегнете голямото вълнение и да изплавате 
източно от Патанг. 


-- Нека да е от изток, капитане! Нямам желание да се лашкаме през нощта между 
гадните рифове и да се окажем накрая с разпрано дъно на лодката! 

Майк Джонсън кимва с глава и дава съответната разпоредба по разговорната уредба. 

-- Добре, лейтенант! Пригответе хората си. След тридесет минути ще бъдем в квадрант 
28, източно от вашия остров. Но сега остава да решим и още нещо. Как ще десантирате 
от борда на „Блек фиш“? Може да изплаваме и да ви стоварим директно с лодката, 
багажа и плота ви. Но нощта е лунна, а флотът на Микава е наблизо и един Господ знае 
какво може да се случи... Затова може да използвате и втория вариант, който е по- 
рискован, но пък е по-незабележим. Да напуснете борда от подводно положение през 
торпедните тръби. Какво ще кажете? 

Ето че отново си изправен пред труден избор. И единият, и другият вариант имат 
своите плюсове и минуси. Времето лети и не трябва да се бавиш с избора! Затова, ако 
се спреш на първия вариант, премини на 195, а предпочетеш ли втория -- отиди 
на 75. 


31. 


Решил си да проникнеш в торпилираната подводница през огромната пробойна. Даваш 
знак на О“Гири да те последва, а на Белон и Карлучи да останат при люка на командния 
мостик. Гмурваш се надолу, но откакто сте открили „Скорпион“, не те напуска 
странното, натрапчиво усещане за надвиснала опасност. Оглеждаш се внимателно. 
Отвсякъде ви обгръща студен, безмълвен мрак, но сигналът за тревога продължава да 
пулсира в съзнанието ти. Висиш неподвижно пред отвора и се двоумиш какво да 
предприемеш. Времето тече бързо, а заедно с него отлита и последният ви запас от 
кислород. Затова трябва да решаваш незабавно. Ако проникнеш в подводницата 
веднага, премини на 56. Ако пък се довериш на интуицията си и се огледаш още 
веднъж, отиди на 192. 


32. 


Достигнал си дълбочина 35-40 метра и тесният лъч на прожектора ти проправя път сред 
гъстия подводен мрак. Пред маската ти изникват ту скали и коралови колони, ту 
люлеещи се джунгли от водорасли, ту каменисто дъно, прорязано от дълбоки 
пукнатини и каньони. Животът на подводните обитатели кипи все така бурно, както и 
през деня. Привлечени от светлината, пред теб изплуват и се въртят безброй дънни и 
коралови рибки. Бързо пресичат пътя ти пасажи от малки сепии и калмари и прелитат 
ята от риби тон и весели, пъргави дорадо. Злите кучета на тропическите рифове, 
баракудите, също не спят и са заети с кървавия си среднощен лов. Вече си над дъното и 
бавно се носиш на север, шарейки с лъча на прожектора. Плуваш така около час, но не 
откриваш никакви следи от „Скорпион". Неочаквано около теб настъпва суматоха и 
тревожно раздвижване. Като по команда рибните ята изчезват и дъното опустява. 
Спускаш се върху него и внимателно се оглеждаш. Обземате смътно предчувствие за 
надигаща се опасност. Слухтиш и напрегнато се взираш в тъмнината. И скоро разбираш 
причината за паническото бягство на подводните обитатели. За жалост много късно... 
Бързо премини на 182. 


33. 


Вече час и половина се носиш сред очарованието на кораловия рай. Дълбочината е 
около тридесет метра, а водата е чиста и прозрачна. Придържаш се към външната част 
на рифа, която плавно се спуска към дъното. На места то е покрито с гигантски зелени 
водорасли, сред които като пъстроцветни облачета се стрелкат и изчезват ята от 
коралови рибки. Пълчища от морски звезди и раци-отшелници бавно пълзят сред 
колониите от актинии и горгонарии, които хищно разтварят пипалца в търсене на 
плячка. Плячка търсят и огромните зъбати баракуди и мурони. Те злобно втренчват очи 
в теб и неохотно се отдалечават при появата ти. Внимателно оглеждаш дъното, но 
засега от потъналата подводница няма и помен. 

Премини на 52. 


34. 


Колкото повече се доближавате до брега, толкова повече в душата ти се промъква 
някаква смътна тревога. Напрегнато се вглеждаш през бинокъла към острова, но той е 
пуст и безлюден. И все пак тревогата не те напуска... Имаш чувството, че нечии 
вражески очи зорко следят всяко ваше движени. Напрежението в теб расте и накрая 
даваш команда да спрете. Продължаваш да се взираш към смълчаната крайбрежна 
джунгла, колебаейки се дали да продължите напред. Нощта вече пада и трябва 
незабавно да решиш как да постъпиш. И така, ако все пак избереш да слезете на 
брега на Патанг, премини на 127. Ако пък се вслушаш е интуицията си и 
потърсиш друг изход, отиди на 164. 


35. 


Тропическата нощ се спуска над спокойните, заспали води на океана и лунните лъчи 
заливат с разтопено сребро вълните. Изминали са вече няколко часа, откакто сте 
напуснали пристанището на базата в Талауд. Старият, изгнил корпус на праото, 
обрасъл във водорасли и морски жълъди, се люлее отчаяно върху водата. Плавате на 
запад, а нощният пасат духа право по курса ви и издува лекото бамбуково платно. И 
четиримата сте облечени като филипински рибари -- с дрипави дочени панталони и 
пъстроцветни ризи. Гумената лодка, плотът със снаряжението, оръжието и 
радиостанцията са скрити в трюма под купища въжета и мрежи. Разпределил си хората 
си на смени и през два часа всеки от тях дежури на носа с нощен бинокъл в ръка. В 
момента О“Гири и Белон спят, а Карлучи е на пост и оглежда тъмния пуст хоризонт. 
Отзад на кърмата се откроява фигурата на Кахое. Хаваецът седи неподвижно със свити 
крака върху мократа палуба и здраво стиска кормилното гребло. Вече си се убедил, че 
на него не му е необходим компас и той безпогрешно се ориентира по звездите, вятъра 
и вълните. Откакто сте се качили на борда. Кахое не е произнесъл и думица, с 
изключение на едно „Аз, Кахое, мистър. Ние стига Патанг бързо...“ Това е изречено на 
ужасен английски и явно изчерпва почти целия му речников запас. Фигурата и лицето 
му са слаби и изпити от тропическия зной, вятъра и водата. Движенията му са лениви и 
само черните му блестящи очи издават любопитство и пъргав, практичен ум. Типични 
очи на типичен островитянин, само че по-мълчалив от останалите. Малка глинена лула 
постоянно дими в устата му и опушва периферията на мрьсна и безформена панамена 
шапка, която той не сваля от главата си. 


Готвиш се да лягаш в рубката и сега допушваш последната си цигара, седнал върху 
намотано въже, на няколко метра от Кахое. 

-- Всичко наред ли е, приятел? -- опитваш се да го заговориш, но налразно. Той само 
кимва утвърдително и продължава да се взира напред. 

-- Е, май не си от приказливите... Лека нощ! -- въздъхваш примирено ти, махваш с 
ръка и се надигаш от мястото си. Преди да се вмъкнеш в тясната душна кабина, 
хвърляш крадешком поглед върху компаса. Всичко е наред и вие все така плавате на 
запад. 

Отиваш на 64. 


36. 


Размисляш за кратко, като се мъчиш да намериш правилното решение. Накрая поемаш 
риска да продължите направо. Американските пилоти спускат самолета още по-ниско и 
той потъва сред пелената ма утринните изпарения. Гребените на вълните пробягват 
близо до машината, почти докосвайки корема През грохота на двигателите ясно 
дочуваш диханието на океана и постепенно те обзема чувството, че си на борда на 
странна, фантастична яхта. Сякаш в потвърждение на това, дочуваш гласа на Франсоа 
Белон. 

-- По дяволите, сякаш съм на торпеден катер, а не на самолет! 

Останалите от групата пазят мълчание, но погледите на всички са вперени в 
илюминаторите. А океанът продължава да се носи под вас -- заплашителен, пуст и 
безкраен... 

След около два часа полет, слушалките на шлемофона ти оживяват и дочуваш гласа на 
командира. 

-- До Патанг остават 30 мили, лейтенант. Къде ще десантирате? Подхождаме откъм 
западния му бряг. 

Сега ти предстои да вземеш важно решение. Къде точно да извършите парашутния 
скок? Най-простото решение е да се спуснете над самия остров. По данни на 
разузнаването той е безлюден, но все пак... един Господ знае какво ви очаква на този 
зареян сред океана къс земя... Спреш ли се на този вариант, премини на 103. 

Другото решение е да скочите в океана, на няколко мили от архипелага, което е по- 
трудно и рисковано. А след това, използвайки гумената лодка и водолазния плот да 
доплувате до Патанг. Внимателно да се огледате и ослушате, използвайки за прикритие 
пръснатите наоколо му малки островчета и рифове. Вземаш ли това решение, отиди 
на 185. 


37. 


Тридесетметровата дълбочина е преодоляна и вие вече сте на повърхността. Бурята е 
отминала, но вълните са все така високи и бързо ви понасят на изток. Тропическата 
луна е потънала зад облаците, но видимостта е добра и ти бързо откриваш очертанията 
на остров Патанг, тъмнеещи на хоризонта. О“Гири, Белон и Карлучи, борейки се с 
водата, успяват да надуят гумената лодиа и водолазния плот с багажа. Помагаш им да 
го привържете към кърмата и с мъка се покатервате в нея. Но преди да поемете към 
остров Патанг, ти трябва да вземеш едно изключително важно решение. Дали да 
дебаркирате директно върху западния му бряг или да слезете на някое от малките 
скалисти островчета, пръснати из архипелага. Да изчакате върху него изгрева, за да 
огледате по-добре големия остров. 


И така, ако се спреш на първия вариант, премини на 69. Избереш ли втория, по- 
предлазлив ход, отиди на 155. 


38. 


Предпазливо се вмъкваш в лявата галерия на подводната пещера. Сводовете й 
постепенно се стесняват и издишаните от акваланга въздушни мехурчета със силно, 
кънтящо бълбукане се удрят в тавана на пещерата. Заобиколен си от мрачни и зловещи 
сенки и имаш чувството, че си попаднал в самия пъкъл. Но стискаш зъби и упорито 
продължаваш напред... 

Отиди на 88. 


39. 


Подводницата вече е на повърхността и централният люк е отворен. С капитан 
Джонсън и няколко вахтени офицери излизате на командирския мостик с бинокли в 
ръце. Веднага ви обгръща очарованието на тропическата нощ. Луната се е скрила зад 
облаците, но въпреки това видимостта е добра. Вятърът е утихнат и ленивите вълни се 
плискат бавно в борда на подводницата и фосфоресцират под лунното сияние. 

-- Патанг! -- посочва с ръка на изток командирът на „Блек фиш“. -- При това 
вълнение ще го достигнете за един-два часа здраво гребане. 

Но в този момент се случва нещо неочаквано и... страшно! Вляво от вас, на разстояние 
не повече от 700- 800 метра пламват мощни прожектори и заливат с ослепителна 
светлина вълните и подводницата. Едновременно с това се разнася грохот от форсиране 
на двигатели и от мрака изниква нисък дълъг силует на боен кораб. Ревейки 
оглушително с парната си турбина, той стремително се понася към вас... 

Сега веднага премини на 60. 


40. 


„Игъл“ завива на югозапад и се понася със скорост 22 възела в час. Водата шуми и се 
пени край бордовете му, а носът му излита високо над вълните и с шум се стоварва 
надолу, сред огромни гейзери от водна пяна. Времето лети шеметно и след половин час 
светещата точка върху радарния екран изчезва напълно. По всичко изглежда, че сте се 
откъснали от противниковия кораб. Хидроакустиците също докладват, че шумът е 
затихнал, а локаторите за въздушно наблюдение показват чисто и спокойно небе. 
Движите се така още половин час, след което капитан Спаркс, който не се откъсва от 
екрана на локатора се обръща към помощника си. 

-- Томсън, предайте в машинното да намалят оборотите! Искам среден ход! 

Но в този момент операторът на радиолокатора докладва тревожно. 

-- Сър, нова цел точно по курса. Давам пеленг... -- следва бърза серия от цифри. 
Всички на командния мостик замръзват в тревожно очакване. Секунди след това гласът 
на оператора се разнася отново. 

-- Нова цел на екрана! Сближава се с нас откъм подветрената ни страна. Давам данни! 
Пеленг 2... скорост 25 възела... посока изток-запад-югозапад... 

В този момент се обаждат и от станцията за въздушно наблюдение. 


-- Команден пост! Група въздушни цели се приближават откъм кърмата и десния борд. 
Давам данни... -- и от говорителя на уредбата отново се излива поток от данни. 

Без да ги изслуша докрай, капитан Спаркс натиска един бутон и се навежда над 
микрофона. 

-- До всички далекомерни. артилерийски и торпедни постове! Бойна тревога! Готови за 
отразяване на въздушна и надводна атака! Повтарям... 

На палубата под вас се разнася тревожният писък на боцманските свирки и тропотът на 
стотици тичащи крака. Когато се обръща към теб, лицето на Спаркс е напрегнато, но 
СПОКОЙНО. 

-- Е. това е, лейтенант! Този път Микава ни спипа... Господ да ни е на помощ! 

Сега бързо премини на 175. 


41. 


Накрая избирате едно каменисто островче, разположено на около миля и половина от 
западния бряг на големия Патанг. Мястото е удобно за база и наблюдение и крие много 
преимущества. Отправяте се със сетни сили към него. След едночасова борба с 
гърмящия прибой се примъквате през заобикалящия островчето риф. Накрая, смазани 
от умора и безсъние се добирате до скалистия бряг и изпълзявате върху него. Дрехите 
ви са подгизнели от пот и солена океанска вода, а телата ви треперят от изтощение. Но 
целта е достигната! 

Преминаваш на 58. 


42. 


Ниско приведен безшумно се прокрадваш към кърмата, където трябва да са Белон и 
О“Тири. Добираш се до куп въжета и внимателно надникваш. Ето ги... Здраво вързани и 
омотани като пашкули, те се гърчат върху палубата, а устите им са запушени с някакви 
парцали. Явно са били издебнати по време на сън и затова не са оказали никаква 
съпротива. Вече не се съмняваш, че същата участ е сполетяла и Карлучи на носа. 

В този момент до теб изниква силуетът на един от нападателите. Той е с гръб и се взира 
към другото прао. Това е моментът... Изправяш се и го удряш с ръба на дланта си в 
основата на шията. Сънният му нерв е поразен и той рухва без да гъкне. Изваждаш своя 
къс и широк десантен нож и с два скока се озоваваш до хората си. Измъкваш парцалите 
от устите им и се заемаш с въжетата. В този миг... 

-- Зад вас, лейтенант! 

Мигновено правиш кълбо встрани и светкавично се обръщаш. Зад теб, зяпнали от 
изненада, стоят други двама от бандата, с картечни пистолети в ръце -- вашите „Стен“. 
Единият се съвзема и насочва дулото към теб, но ти го изпреварваш. Замахваш рязко и 
запращаш ножа. Острието зловещо проблясва в лунния полумрак и се забива с тъп звук 
в гърдите му. Той изпуска оръжието и залита назад, а от устата му изригва кървав 
фонтан. Вторият бандит застива, вцепенен от ужас, но след това се опомня и панически 
се опитва да издърпа затвора на автомата. Но вече е късно и за него! Правиш ново 
кълбо и се озоваваш в краката му. Лежейки по гръб го подсичаш със силен шут под 
коляното и той се стоварва шумно върху палубата. Опитва се да извика, но ти си вече 
върху него и с нов саблен удар поразяваш гръкляна му и прекъсваш надигащия се вик. 
Оръжието е вече в ръцете ти, когато на палубата се разнасят силни викове и изтрещява 
автоматичен откос. Куршумите изсвирват над главата ти и те принуждават да се 


хвърлиш по очи. Без да се целиш, стреляш по посока на изстрелите и над корабчето се 
разнася болезнен вой. След това настъпва истински хаос. Останалите от бандата крещят 
уплашено, бързо се прехвърлят през борда и скачат направо върху палубата на 
съседното прао. Двигателят му вече работи и то със задавено боботене се отделя от 
вашия борд и изчезва в нощта. Даваш още няколко серии от автомата след него, но вече 
е късно и всичко е свършило... 

С няколко удара на ножа освобождаваш Белон и сержанта от въжетата и ги оставяш да 
се погрижат за Карлучи. След това хукваш към трюма. Но тук те очаква големият 
удар... Целият ви багаж е изчезнал, а маркучът за подаване на горивото към двигателя е 
прерязан на няколко места. За преследване на нападателите и дума не може да става. 
Обръщаш се и бавно се изкачваш на палубата. Отчаян напълно, сядаш върху един 
празен сандък и запалваш цигара. За един кратък миг всичко е рухнало и усилията ви са 
отишли по дяволите. Твоите хора са притихнали на кърмата и гузно мълчат. Но и така 
всичко е ясно и приказките са излишни! 

Ти загуби, млади приятелю! Без водолазното снаряжение, лодката, плота, оръжието и 
радиостанцията, нямаш никакъв шанс да изпълниш трудната и опасна мисия. Затова не 
ти остава нищо друго, освен да се върнеш обратно на | и да започнеш всичко 
отначало. Чака те дълъг път, затова не губи време и поемай! А тук ние ти казваме 
сбогом и на добър час! Успех и до нови срещи!!! 


43. 


Тигровата акула бързо се приближава и не трябва да губиш нито секунда. Правиш 
отчаяна чупка и се стрелваш отвесно надолу, към разлюляната гора от водорасли. 
Проправяш си път между лигавите им, жилави стебла. Накрая достигаш дъното и 
притихваш сред подводната джунгла, затаил дъх... 

Премини на 152. 


44. 


Все пак здравият разум надделява и ти неохотно поемаш към повърхността. И тъкмо 
навреме! Дълбокомерът ти показва 30 метра дълбочина, когато неочаквано автоматът 
на акваланга отказва да подава въздух. Стискаш до болка със зъби мундщука на 
дихателя и се бориш за глътка спасителен кислород, но уви... Регулаторът тъпо и 
упорито се инати и не иска да заработи. Започваш да се задушаваш, но краката ти не 
спират да работят и огромните плавници бързо те издигат нагоре. 

Отиди на 179. 


45. 


Изминаваш така още десетина метра, но накрая си принуден да спреш. Точно пред теб 
стените на подводната пещера се събират в тесен отвор, през който с мъка може да се 
провре човек. Осветяваш го внимателно е прожектора, колебаейки се какво да 
предприемеш. Ако решиш да рискуваш и да щурмуваш теснината, премини на 198. 
Решиш ли пък да се откажеш, отид и на 77. 

46. 


Срещу теб, сякаш от дълбините на ада се издига тьмният силует на чужд водолаз! 
Черен неопренов костюм, подобен на твоя, меки, почти неуловими движения с 
плавниците. Сякаш безплътна сянка, която изплава от мрака на подводницата. 
Аквалангът му не изпуска въздушни мехури и е абсолютно безшумен. Съзнанието ти 
автоматично и професионално отчита тези подробности и ти вече знаеш кой плува 
срещу теб. 

„Фукуруи“ -- дракон на щастието... Един от зловещите японски бойни водолази. Бърз и 
безшумен като връхлитаща акула. Смъртоносен като ужасните й челюсти. Под 
светлината на прожектора забелязваш, че в едната си ръка държи малка метална 
касетка, а в другата стиска дълъг харпун, насочен към теб! Досещаш се моментално, че 
това е една от двете касетки със секретните документи, превозвани на борда на 
„Скорпион“. Значи японците просто са ви изпреварили. Шокът от изненадата е 
изместен от дива ярост, която избухва в теб и ти вдъхва енергия и сили. Светкавично 
измъкваш ножа си и се опитваш да се плъзнеш встрани. 

Но уви... вече е късно! Дяволски късно! Сред подводния мрак се разнася глух, особен 
звук и в следващия миг дълга стоманена стрела се забива дълбоко в гърдите ти. Остра 
нечовешка болка прорязва и разкъсва тялото ти и го парализира. Пред очите ти мигом 
се спуска кървава мъгла, а сърцето ти експлодира и се пръсва, пронизано от хладния, 
смъртоносен метал. След това потъваш в черен, непрогледен мрак и това е всичко... 
Мъртвото ти тяло бавно се отпуска върху разкъсания, обгорен метал на пробойната, 
обгърнато от кървав облак. Вече не чуваш и не виждаш нищо и душата ти тихо отлита в 
царството на вечния покой! 

Това е краят на твоето приключение, млади приятелю! За жалост и на твоя живот! Ти 
допусна фатална грешка и скъпо заплати за нея. Затова сега се върни на | и започни 
всичко отначало! Желаем ти успех и се надяваме на нови срещи с теб! А засега, сбогом 
и горе главата!!! 


47. 


Отново е нощ и ти отново си под водата. На разстояние двадесетина метра от двете ти 
страни плуват сержант О“ири и капрал Белон. Светлините на прожекторите им 
проблясват в подводния мрак и шарят по дъното. Вече три часа сте под водата, но 
резултат все още няма! Оглеждате внимателно всеки каньон, всяка подводна скала и 
коралово образование. На повърхността ви следва водолазният плот, управляван от 
Карлучи, който оглежда околния архипелаг и същевременно следи мехурите от 
дихателните ви апарати. На всеки тридесет минути всеки един от вас изплува на 
повърхността и сменя часовия, който на свой ред се спуска на мястото му под водата. 
По този начин хората ти могат да си починат и да опреснят въздуха в дробовете си. 
Върху плота се намират и три чифта запасни бутилки с кислород. Всеки от вас вече е 
сменил празния си акваланг с нов и по твой разчет ви остава въздух за не повече от 30- 
40 минути престой под водата. Основите на източния и северния риф вече са огледани, 
но за жалост без никакъв резултат! 

И ето че идва моментът, в който ти, като командир, трябва да решиш дали да 
прекратите търсенето на „Скорпион“ или да направите последен, отчаян опит. Това 
означава да се отдалечите от острова и да слезете в по-дълбоките води на пролива, 
разделящ източния му риф от остров Патанг. 

И така, какво ще предприемеш? Ако решиш да прекратите диренето, премини на 
163. Сметнеш ли обаче, че трябва да се борите докрай, отиди на 19. 


48. 


Бавно изплуваш към повърхността, като внимаваш за зоните на декомпресия. Когато 
усещаш движението на вълните над главата ти и разбираш, че вече си почти изплувал и 
че горе се надига буря и трябва да бързаш... 

Премини на 128. 


49. 


Бавно и внимателно се спускаш по тясната дървена стьлбичка, като се пазиш да не 
изскърца някое прогнило стъпало. Скоро си на дъното на трюма и се оглеждаш 
напрегнато. Наоколо цари непрогледен мрак. След няколко секунди долавяш в най- 
отдалечения му ъгъл нечие присъствие. Опипом, стъпка по стъпка и вече така тихо се 
отправяш натам, докосвайки разни сандъци, подпори и купища въжета. След минута 
зърваш мигащото в мрака око на малка червена лампичка и дочуваш едва чуто дращене 
на микрофон и тих човешки глас. Гласът на Кахое... 

Взираш се до болка в мрака и постепенно различаваш силуета му, свит до вашата 
радиостанция. Той бързо говори нещо в микрофона и то на... японски език! Замръзваш 
на място от изненада и тревога. В паметта ти веднага изплуват думите на майор Томсън 
„- Говори само на местни наречия, плюс малко на правилен английски!“ Вече не се 
съмняваш в истинските намерения на водача ви -- да ви предаде на истинските си 
господари! Изненадата ти е заменена от ярост и ти се хвърляш напред, събаряйки 
някакъв сандък. Кахое чува шума и скача с котешка пъргавина... 

А сега премини на 89. 


50. 


-- И така, лейтенант, искате да се доберете до Патанг с подводница? - Капитан 
Джоунс замислено почуква с молив по морската карта на района. 

-- Да, сър! Флотът на Микава се приближава и не искам да привлека вниманието на 
техните пилоти. От опит знам колко подозрителни са японските хрътки! 

-- Е, добре! Имате пълна свобода на избор и действие. Адмиралът лично нареди да ви 
окажем пълно съдействие. Сега ме интересуват някои подробности. Например кога 
смятате да дебаркирате на архипелага, през деня или през нощта? 

За момент се замисляш. Действително, кога ли ще е по-безопасно да изплавате край 
остров Патанг? И двата варианта крият своите рискове и преимущества. 

И така, решиш ли да се доберете до опасния квадрант през деня, премини на 165. 
А спреш ли се на нощния вариант, отиди на 97. 


51. 


Вече сте на десетина метра от ревящия прибой, когато се случва нещастието... Една 
огромна вълна грабва лодката и плота. Завърта ги и понася надувната платформа с 
багажа напред. Опънатото като струна въже не издържа жестокото натоварване и се 
скъсва със силен пукот. Вълната продължава да мъкне неудържимо плота към брега и 
миг след това го блъсва като гигантски парен чук в една озъбена черна скала на рифа. 
Дори и сред воя на бурята дочувате силния трясък на удара и виждате как платформата 
в миг се превръща в парцалива гумена дрипа, а денковете с багажа изчезват в бесния 


водовъртеж и кипящата пяна. Налитащите вълни ги грабват и продължават да блъскат в 
рифа, докато не ги смилат напълно. 

Онемели, вцепенени, мокри до кости наблюдавате как бурята поглъща и последните 
остатъци от вашето подводно оборудване, дрехи, оръжие, радиостанция и храна. 

Край! Операция „Скорпион“ е приключила, преди дори да е започнала. Сега трябва да 
водите отчаяна борба за собственото си оцеляване! Дори и да се доберете до 
спасителния бряг, шансовете ви са нищожни. Без станцията вие не можете да извикате 
помощ! Остава ви само да се молите на Провидението и да се надявате някоя патрулна 
американска фрегата да ви открие и прибере, преди да са довтасали корабите на 
адмирал Микава! Но и това е малко вероятно... 

И така, ти загуби, млади приятелю! Постъпи твърда самоуверено и бе жестоко наказан 
за това от сляпата стихия! Но ако желаеш отново да изпиташ шанса си, върни се на | и 
започни всичко отначало! Пожелаваме ти успех и те очакваме отново сред бурните и 
опабни води на океана! 

А засега, сбогом и до нови срещи!!! 


52. 


Все по-често поглеждаш подводния часовник и дълбокомера на ръката си. Слязъл си на 
дълбочина 50 метра, а в бугилките ти остава запас от въздух за около 20 минути 
престой. До този момент не си открил нищо, освен красотата и очарованието на 
кораловия рай. Време е да поемаш към повърхността! Тогава ти хрумва да се спуснеш 
сред водораслите и да провериш за евентуални предмети или отломки, останали след 
торпилирането на „Скорпион“. 

Взел това решение, ти се гмурваш и потъваш сред подводната джунгла от дългите по 3- 
4 метра водорасли. Допирът до тях е доста неприятен, но ти упорито си пробиваш път 
сред извиващите се лигави стебла. Накрая се убеждаваш, че хрумването ти е 
безполезно. Вече се готвиш да се измъкнеш от лепкавия капан, когато ненадейно силна 
болка пронизва десния ти крак и те приковава към дъното. Поглеждаш надолу и 
замръзваш от изненада и ужас... 

Бързо отиди на 143. 


53. 


Изплуваш над водата и изплюваш мундщука на акваланга. Поемаш с пълни гърди 
свежия нощен въздух. Меката лунна светлина залива със сребристото си сияние океана 
и околните острови. Бързо откриваш тъмните очертания на вашата скала, открояваща 
се на около 500 метра северозападно от теб. Смъкваш маската от лицето си и се 
отправяш с плуване към нея. Умората тегне в ръцете и краката ти, а празните бутилки 
на акваланга те дърпат надолу. Но брегът е вече близо! 

Отиди на 94. 


54. 


Бавно проникваш в тъмните недра на пещерата. Неочаквано пътят ти е преграден от 
опасен противник. Една огромна мурена изплува от широк процеп в скалата и 
войнствено застава пред теб... Дългото близо три метра тяло на хищната змиорка 


нервно се извива и по всичко личи, че се готви да те нападне. Малките й очички злобно 
и алчно са вторачени в теб, а огромната й паст е разтворена и оттам стърчат няколко 
реда остри и дълги като пили зъби. Сблъсъкът с такъв противник не ти предвещава 
нищо добро. Затова ти замръзваш на място, насочил лъча на прожектора в очите й. 
Трябва бързо да решиш какъв ще бъде следващият ти ход! Можеш да встъпиш в двубой 
със страховития обитател на пещерата и ако го победиш, да продължиш напред. 

Спреш ли се на това решение премини на 95. 

Вторият изход от ситуацията е просто да отстъпиш и да не дразниш подводния хищник. 
Избереш ли него, отиди на 183. 


55. 


Гребете с отчаяна упоритост цялата нощ в посока североизток. Призори, когато 
кървавочервеното сияние на изгрева залива хоризонта, океанът около вас вече е 
спокоен и пуст. От японските кораби няма и помен. Но няма следа и от многобройните 
островчета и плитчини на архипелага. Смазани от умора и безсъние вие сте се проснали 
върху дъното на лодката. Телата ви треперят от нощния студ и влага. Само О“Гири 
дежури на носа на лодката и упорито оглежда океана с бинокъл. 

-- Лейтенант! -- гласът му е уморен и пресипнал. -- Имам гадното чувство, че 
течението ни е отмъкнало на север. 

За жалост в главата ти се върти същата мисъл... 

Премини на 134. 


56. 


Времето лети стремително и всяка секунда е решаваща. Стискаш зъби и, отгласквайки 
се от разкъсания и обгорен от експлозията метал, се вмъкваш в пробойната. Посреща те 
зловещ, смълчан мрак, сякаш си попаднал в ковчег на мъртвец. Ледени тръпки лазят по 
гърба ти, а сърцето ти бие лудо в гърдите. Наоколо цари покои и тишина, нарушавана 
само отбълбукането на издишвания въздух. Аквалангът ти често се удря в острите 
стърчащи ръбове на деформирания корпус. При това се разнася мощно кънтене, което 
разтърсва застоялата вода в подводницата. Стиснал ножа и включения прожектор, 
бавно плуваш през опустошенията. Вече си преминал външната обтекаема обшивка и 
попадаш в камерата на една от баластните цистерни. Вътрешният корпус също е пробит 
от торпедото и скоро ще се озовеш в отсеците на „Скорпион”. 

Изведнъж лъчът на прожектора ти попада върху тъмна сянка, която изплува насреща 
ти... 

Веднага премини на 46. 


з1. 


Бавно и внимателно се вмъкваш в разбития люк на командния мостик. О“Гири, Белон и 
Карлучи остават да те охраняват отвън. Гмурваш се отвесно надолу, над тесните 
стълбички, водещи към отсеците на подводницата. Наоколо цари пълен мрак и тегне 
злокобна тишина, нарушавана само от шума на издишвания въздух. Бутилките на 
акваланга ти постоянно се удрят в перилата на стълбата и издават силен, кънтящ звук. 
Знаеш какво те очаква вътре... един кошмар е подводен гроб и това опъва нервите ти 
докрай! След доста усилия се добираш до централния коридор, свързващ отсеците на 
„Скорпион“. Попадаш в хаоса от разкъсани кабели, плаващи предмети и откъртени 
листове от вътрешната обшивка. Всеки момент очакваш да се натъкнеш и на първите 
удавени матроси. Стъпваш върху пода на коридора и насочваш прожектора към 
носовата част, където е командният отсек. 

В същия миг светлинният лъч попада върху бляскавото острие на дълъг водолазен нож. 
След това всичко се развива светкавично. Нечия ръка изплува от мрака, замахва и 
острието се стрелва към гърлото ти... 

Веднага премини на 6. 


58. 


Намирате се върху гол каменист остров. Представлява хаотично струпване от черни 
базалтови скали, покрити с морски мъх, лишеи игуано. Диаметърът му е не повече от 
500-600 метра и е опасан от подводни рифове, в които океанските вълни се разбиват с 
глух тътен и ги покриват с кипяща бяла пяна. 

-- ОТири -- обръщаш се към сержанта, -- намерете добро укритие и опънете 
палатката. Монтирайте радиостанцията и се свържете с базата в Талауд. Докладвайте за 
пристигането ни и за обстановката. И предупредете Белон и Карлучи да не палят огън! 
Не искам никакви шумове и светлини! Ясен ли съм? 

-- Тъй вярно, лейтенант! -- ирландецъг се отравя към другите двама, които в това 
време измъкват водолазния плот с багажа от водата. Изваждаш и бинокъла и приведен 
между камъните се отправяш към най-високата точка на островчето. Добираш се до 
върха на една остра, проядена от солта и вятъра канара и залягаш. Насочваш бинокъла 
на изток. В окуляра му веднага се появяват размазаните очертания на големия остров 


Патанг. Намира се на около две мили от вашето укритие и е покрит от гъста тропическа 
джунгла. Той също е опасан от дълъг риф с висок, мощен прибой. Океанът около него е 
изпълнен с множество по-малки островчета и отделни канари, образуващи гъстата 
плетеница на архипелага. 

Внимателно се взираш в западния му бряг, но той е пуст и безлюден, както и водите 
около него. Търпеливо чакаш. Минава час, след това втори... трети и очите ти вече 
сълзят от дългото напрегнато взиране. Накрая решаваш, че е безсмислено повече да 
лежиш на канарата под безмилостния слънчев пек. Готов си да се махаш, когато върху 
пустия пясъчен бряг на Патанг нещо се раздвижва. Няколко малки далечни фигурки се 
измъкват от крайбрежната джунгла. Разстоянието е голямо дори и за мощния ти морски 
бинокъл, но все пак успяваш да ги различиш. Сърцето ти започва да бие лудо в гърдите, 
по потния ти гръб полазват ледени тръпки. Японци... 

След това фатално откритие, бързо премини на 112. 


59. 


Решаваш да щурмувате западния бряг и подаваш команда. Вятърът се усилва и носът 
на лодката излита все по-високо върху гребените на вълните. Те прииждат отвсякъде, 
хаотични, разпенени и бучащи и свирепата им мощ се стоварва върху вас. Мокри до 
кости, треперещи от студ и умора, вие отчаяно наблягате върху греблата, борейки се 
със сляпата неумолима стихия. Рифът бавно се приближава към вас и мощният му 
тътен бучи в ушите ви и заглушава думите. Тонове яростна вода се изливат върху 
лодката и постоянно я пълнят. Тя безпомощно се върти и вече е почти неуправляема... 
Все пак се добирате на стотина метра от бучащия ад и безпомощно отпускате гребла. 
Да продължите напред е истинско самоубийство! Надвиквайки воя на вятъра и вълните, 
крещиш на хората си да гредат обратно. И в този момент... 

Премини на 104. 


-- Проклети самураи... преследвачи на подводници! -- Майк Джонсън моментално 
грабва микрофона на разговорната уредба. -- Машинен отсек! Спешно потапяне... 


Повтарям, спешно потапяне! 

След това той махва с ръка и хуква към люка на рубката. 

-- По-бързо! Изчезваме! 

Хвърляте се в зеещия отвор и бързо започвате да се спускате по тясната и стръмна 
метална стълбичка. Зад вас двама матроси светкавично затварят и херметизират люка 
на надводния мостик. Ала вече е късно. Оглушителният вой на японските турбини е 
точно над главите ви.... 

Отиди на 92. 


61. 


Решаваш да рискуваш и да запазите праото за плаваща база. Това има много 
преимущества, а в случай на нужда можете да отплавате с него обратно към базата на 
Талауд. Така, жребият е хвърлен и корабчето се отправя към западния бряг на Патанг. 
Нощта бързо се спуска, а с нея се усилва и вълнението. При това положение е опасно да 


щурмувате големия западен риф. Хвърляте котва от външната му страна, в чисти и 
дълбоки води, на две мили от острова. Архипелагът около вас е пуст и безлюден и само 
шумът на прибоя нарушава тишината. Разпределяш нощните постове и лягаш да спиш 
в рубката. Люлеенето на праото бързо те унася и, капнал от умора и безсъние, потъваш 
в дълбок сън. 

Премини на 22. 


62. 


Внезапно около теб настъпва промяна. Рибните ята бързо изчезват и дъното опустява. 
По всяка вероятност приближава буря и подводните обитатели бързат да се скрият в 
своите дупки. В тези плитки води големите вълни могат да предизвикат доста 
неприятности, особено при появата на дънни течения. Затова, увиснал неподвижно над 
джунглата от водорасли, ти се двоумиш какво да правиш. В тази ситуация е най- 
разумно да изплуваш незабавно. Вземеш ли това решение, премини на 168. От друга 
страна, времето ви за търсене на „Скорпион“ е крайно ограничено и всяка минута под 
водата е крайно ценна. Затова решиш ли да пренебрегнеш сигналите за опасност и 
да продължиш търсенето, отиди на 114. 


63. 


Решаваш да огледаш северната подводна част на рифа. Налага се също да прецениш 
дали да тръгнеш сам или лодката да те придружава и осигурява от повърхността. 
Вярно, че през нощта видимостта е почти нулева, но бълбукащите въздушни мехури от 
акваланга са достатьчно добър ориентир за седящите в лодката водолази. 

И така, ако избереш първия варианг, премини на 98. Спреш ли се на втория, 
отиди на 78. 


64. 


Въртиш се върху одеялото на пода и се мъчиш да заспиш, но сънят бяга от очите ти. 
След половин час идва време Белон да смени Карлучи и ти решаваш да се поразтъпчеш 
по палубата и да огледаш хоризонта. Измъкваш се тихо от рубката, разкършваш се и 
хвърляш поглед към кърмата. За голямо твое учудване Кахое го няма, а кормилното 
гребло е привързано здраво с въже към ниския фалшборд. Къде ли, по дяловите, е 
отишъл хаваецът? Бързо оглеждаш палубата, но от него няма и помен. Поглеждаш 
стрелката на компаса и с изненада установяваш, че вече се движите на североизток. 
Неясно и смътно подозрение парва душата ти, но ти го прогонваш с досада. Искаш да 
вярваш, че щом Кахое е променил курса, значи така трябва. Но къде е той всъщност? За 
миг се замисляш дали да го потърсиш или да го оставиш да си гледа работата и да се 
върнеш да спиш. И така, ако решиш да провериш защо е променен курсът и къде е 
водачът ви, премини на 139. Ако пък сметнеш, че това е излишно и всичко е 
наред, отиди на 166. 


65. 


Гребете упорито на югозапад, като описвате широм дъга около остров Патанг. Ръцете 
ви треперят напрежение, а телата ви се обливат в гореща, лепкава пот. Но след 
двучасова борба с океана се озовавате край западния му бряг, сред хаос от коралови 
рифове, плитчини и кипящ прибой. Взираш се дълго и накрая откриваш една голяма 
скала с остър, издаден връх по средата. Мястото е удобно за лагер и наблюдение и е 
достатъчно отдалечено от големия Патанг. Посочваш го на хората си и след още час, 
капнали до смърт и мокри до кости, се добирате до него и изпълзявате, залитайки върху 
черната базалтова скала... 

А сега отиди на 58. 


66. 


Спускаш се бавно в тъмносиния полумрак, вслушвайки се тревожно в ударите на 
сърцето си. Засега всичко е наред и тренираното ти тяло се справя отлично с огромното 
налягане. На дълбочина 70 метра включваш подводния прожектор и лъчът му прорязва 
мрака на дълбините. Но дъното все още не се показва... 

Прескочи на 136. 


67. 


Всички сте в палатката, укрити от пристъпите на студения северозападен вятър. Само 
Карлучи е на пост върху канарата. 

-- Ситуацията, момчета, е следната! Край северния риф не открих и следа от 
„Скорпион“. Ако изобщо е бил торпилиран в тази част на архипелага, това е станало в 
по-дълбоки, открити води. А знаете, че там сме безпомощни. Предстои ни да 
изследваме и дъното край източната част и пролива между нас и Патанг. Ясно е, че 
трябва да го направим много внимателно! Знаете, че на острова има японци и ако ни 
усетят, Господ да ни е на помощ! С нас е свършено! Това е! Засега почивайте, докато 
реша как да действаме по-нататък! Има ли въпроси? 

Хората ти са професионалисти и сами разбират отлично ситуацията. Затова въпроси 
няма. Разпределяш нощните смени и се измъкваш от палатката. Сядаш на завет край 
една скала, запалваш цигара и потъваш в размисъл. Трябва бързо да решиш кога да 
предприемете последното спускане. 

Ако сметнеш, че е най-добре това да стане през деня отиди на 87. Избереш ли обаче 
прикритието на нощта премини на 157. 


68. 


След час слънцето почти се скрива зад хоризонта Вълнението отслабва и засега лодката 
поддържа стабилен северозападен курс. Според лоцията която носиш, след стотина 
мили трябва да се срещнете със студеното североизточно течение. Надяваш се то да ви 
отнесе бързо до западното крайбрежие на архипелага Патанг. Пушиш цигара и 
замислено се взираш в морската карта, когато до слуха ти долита далечен шум от 
самолетен двигател. Той идва от североизток и бързо приближава... 

Веднага премини на 169. 


69. 


Един Господ знае как успявате да се промъкнете през бурните нощни води на 
архипелага. Мокри до кости, треперещи от студ и умора, преодолявате гърмящия при 
бой на рифовете и навлизате в тиха, спокойна лагуна. Вече сте край западния бряг на 
Патанг и кошмарът е зад вас. Когато, капнали от умора и безсъние изпълзявате върху 
влажния студен пясък, Хоризонтът на изток бавно порозовява. 

Светлината на тропическия ден скоро ще залее океана и трябва бързо да намерите 
укритие и да се спотаите в него... 

Сега бързо отиди на 105. 


70. 


Тежката „Дакота” се носи упорито на запад на височина хиляда метра над Пасифика, 
Сержант О”Гири чисти и смазва своят 45-калибров „Колт Команда”. Сънародникът ти 
Белон и австралиецът Карлучи играят на зарове, разположени върху огромния денк на 
товарния парашут. 

-- Наближаваме, момчета, прекратете играта. Сержант, проверете още веднъж багажа и 
надувната лодка! -- обръщаш се към тях, а след това натискаш комутатора на 
разговорната уредба за връзка с пилотната кабина. 

-- Командир, след колко време ще сме над целта? 

Следва кратка пауза, през която дочуваш разговора на екипажа. Накрая майорът се 
обажда: 

-- Остава ни около час полет, ако не се случи нещо, разбира се! Имаме силен насрещен 
вятър от запад-югозапад и това ни забавя. Ще ви предупредя, щом подходим към 
островите. 

Отпускаш се в тясното твърдо кресло и посягаш към цигарите си. В този миг около вас 
се разразява истински ад. Самолетът рязко пикира и, забил стръмно нос, шеметно се 
понася към водата. През дивия вой на двигателите дочуваш и още нещо. Нещо, което 
кара дъха ти да секне! По гърба ти пробягват ледени мравки, а стомахът ти се свива на 
топка. Ясно различаваш трясъка от оръдейна и картечна стрелба. Той се носи отвсякъде 
и еблизо... ужасно близо! 

Скачаш и хукваш към пилотската кабина, залитайки и удряйки се болезнено в тесния 
проход. Отваряш рязко люка и се озоваваш вътре. В кабината цари истински кошмар. 
Четиримата членове на екипажа крещят нещо неразбрано и се мъчат да надвикат рева 
на моторите. Океанът стремително се носи срещу предното стъкло на „Дакотата“, а 
двамата пилоти отчаяно се борят с щурвала. В този миг две сенки се плъзват над 
самолета, изпреварват го и лягат в остър, обратен вираж. Японци! 

Проклетите и вездесъщи изтребители „Зеро“. Ясно различаваш ярките огнени езици, 
които изскачат от дулата на оръдията и картечниците им. Снарядите със зловещ вой се 
носят срещу самолета и хищно се впиват в корпуса му. Той се тресе и вибрира под 
грохота на експлозиите, а дясното му крило и двигател вече са обгърнати от пламъци и 
дим... 

-- „Чарли 1”, „Марли 2“... -- крещи радистът в микрофона на радиостанцията, но 
димът нахлува в кабината и гласът му изчезва сред канонадата на стрелбата и съскането 
на пламъците. Обръщаш се и хукваш обратно към товарния отсек. Но вече е късно. Там 
също бушуват пламъци. Спъваш се и падаш, удряйки силно главата си в някаква 
метална скоба. Миг преди да загубиш съзнание усещаш как самолетът се преобръща 
през крило и полита като камък надолу! Това е всичко! Ти загуби, млади приятелю! 
Но... на война като на война! Не ти остава нищо друго, освен да се върнеш на 130 и 
да избереш нов маршрут! Дано този път изборът ти да е правилен! 

Надяваме се на това и ти пожелаваме успех! 


т. 


Двигателите на катера тихо пърпорят на ниски обороти и предпазливо тласкат малкия 
съд през рифа. Базалтовите назъбени скали са покрити с пъстроцветни, причудливи по 
форма коралови колонии, които ясно прозират през кристалните смарагденозелени 
води на лагуната. Ята от коралови рибки пърхат весело между клоните на подводната 
джунгла и бързо изчезват при шума на двигателя. Тропическият риф разкрива пред вас 
своята тайнствена и екзотична прелест, заливана от лъчите на залязващото слънце. 
Залегнал по корем на носа на лодката, Карлучи напрегнато се взира в дъното пред вас и 
подава команди на О "Гири, който стиска щурвала с огромните си лапи. 

-- Дай наляво... още... така... стоп! Сега бързо надясно... стига, дръж така! Чудесно, 
давай напред! 

След половин час вие най-после преминавате над коварните скали и катерът забива нос 
в ситния бял пясък на крайбрежния плаж. Той е широк не повече от десетина метра и 
веднага след него се издига стената на гъста тропическа джунгла. Издърпвате лодката 
от водата и бързо разтоварвате багажа. Оставяте Карлучи да опъне палатката и антената 
на радиостанцията и се отправяте на разузнаване. Очите ти налегнато опипват зеления 
лабиринт на тропическия лес, а слухът ти лови всеки звук. Но наоколо е тихо и само 
крясъкът на птиците и шумът на прибоя нарушават девствената тишина. Почти сте 
достигнали до пояса от гъсто сплетени палми, диви малиигии, филадендрони и лиани, 
когато канонада от изстрели разкъсва тишината и върху вас се изсипва ураган от 
куршуми... 

Бързо премини на 137. 


72. 


Подводницата бавно изплува от дълбините и рубката и пробива повърхността. 
Главният люк е отворен и ти излизаш на мостика заедно с капитан Джонсън, 
помощника му, лейтенант Ленърд, вахтения офицер и двама матроси-подводничари. 
Посреща ви воят на ураганния вятър и бученето на вълните. Корпусът на „Блек фиш“ 
вибрира под ударите им и бавно се издига върху кипналите им гребени. Изплували сте 
край западната част на архипелага, осеян с безброй островчета, плитчини и рифове. 
Морето наподобява врящ котел, а грохотът от разбиващите се вълни е оглушителен. 
Командирът на „Блек фиш“ посочва на изток и изревава в ухото ти, надвиквайки 
бурята. 

-- Патанг! 

-- Виждам, капитане... - крещиш ти в отговор, докато фокусираш бинокъла. В 
окуляра му лягат тъмните, забулени в мъгла очертания на големия остров. Намира се на 
около две мили от вас и е опасан от дългата бяла гирлянда на мощен прибой. 

-- Капитан Джонсън, аз и хората ми потегляме! 

-- Вие сте луд, лейтенант! С вашата черупка в този ад, няма да изплувате и стотина 
метра! 

-- Няма друг избор, сър. Не можете да акостирате на брега... 

-- Имате, човече! Ще ви дам голямата транспортна лодка с двигател. Стоварва ви 
бързо и се връща. Иначе сте загубени! 

А сега премини на 91. 


73. 


Вече цял час плуваш над дъното, разсичайки подводния мрак с лъча на прожектора. 
Движиш се на юг, придържайки се близо до стената на рифа. Дъното под теб е 
каменисто и набраздено от дълбоки пукнатини и каньони. Осеяно е с огромни 
базалтови плочи и варовикови скали, образувани от утайката на безброй измрели 
ракообразни и техните раковини. Напрегнато се взираш през маската, но уви -- от 
потъналата подводница няма и помен. Вече се готвиш да поемеш назад, когато 
светлината на прожектора изтръгва от мрака отвора на голяма подводна пещера. 
Увисваш пред мрачно зеещата дупка и внимателно я осветляваш. Тя има правилна 
овална форма и е с диаметър около десетина метра. Колебаеш се какво да 
предприемеш. Да проникнеш ли в това царство на вечния мрак или да не рискуваш 
излишно и да поемеш към повърхността. В душата ти се борят професионалното 
любопитство от една страна и благоразумието от другаря 

И така, ако решиш да се гмурнеш в пещерата, премини на 108. 

Сметнеш ли обаче да не рискуваш и да се върнеш, отиди на 147. 


74. 


Времето отлита стремително и въздухът в акваланга ти приближава опасния минимум. 
Мурената все така се зъби насреща ти и няма никакво намерение да отстъпва. Затова 
ще трябва да отстъпиш ти. Обръщаш се и изплуваш от пещерата, като често се 
обръщаш назад. За щастие тя не те преследва и най-сетне поемаш към повърхността. А 
от потъналата „Скорпион“ така и не откриваш следа... 

Сега отиди на 27. 


75. 


-- Вече сме в района, лейтенант! -- съобщава ти капитан Джонсън. - Намираме се на 
четири мили от подветрената страна на Патанг. Дълбочината е петдесет метра и да 
изплаваме повече е опасно! Самолетите на адмирал Микава патрулират в района и 
могат да ни засекат с магнитометрите си. Готови ли сте? 

-- Ние винаги сме готови, капитане! --- нахакано отговаряш ти. 

-- Е, тогава ви желая успех! И щастливо завръщане у дома! 

-- Благодаря ви, капитан Джонсън! Желая същото и на вас! 

Ти стисваш протегнатата му ръка, отдаваш чест и напускаш командния отсек. 

Сега отиваш на 177. 


76. 


Посрещаш нападателката с палката и отново успяваш да забиеш острия стоманен шип 
-- този път в корема й. Избухва нов кървав облак и мурената започва да се мята 
обезумяла от болка. Извива се и впива острите си зъби в стоманата, но изходът от 
двубоя вече е предрешен. Дръпваш рязко палката и нанасяш още два-три удара. 
Смъртно раненият хищник се отскубва и бързо отплува към дъното, а кръвта шурти от 
пронизаното му тяло и очертава пътя към леговището му. 

Най-сетне си отдъхваш и отпускаш напрегнатото си, тяло. Пътят ти вече е свободен, но 
въздухът в акваланга ти е на привършване, затова бързо поемаш напред. Но само след 


десетина метра спираш отново. Сводовете на пещерата рязко се стесняват и е 
невъзможно да плуваш по-нататък. Нямаш повече работа тук и е безсмислено да 
упорстваш. Налягането в бутилките бързо пада и е крайно време за връщане! 

Бързо се измъкваш от пещерата и поемаш към повърхността. 

Премини на 94. 


ПА 


След кратко колебание решаваш да се върнеш при разклонението на трите галерии и да 
продължиш по някоя от останалите две. Щом си взел това решение не се бави и 
бързо се върни на 108. 


78. 


От опит знаеш колко опасно е гмуркането в коварните нощни води и какви опасности 
крие тропическия риф. Затова решаваш лодката с О”Гири и Белон да те следва на 
повърхността и да те подсигурява. За щастие океанът е спокоен, а нощта е лунна и ясна. 
Бързо се промъквате през кипящата линия на прибоя. Под ударите на греблата вълните 
фосфоресцират и сред тях избухват хиляди светещи мехурчета. Отдалечавате се на 
стотина метра от рифа и спирате. Проверяваш за последен път дихателя на акваланга, 
махваш с ръка на спътниците си и се гмурваш. Запалваш подводния прожектор и се 
озоваваш в приказния омайващ свят на нощния океан. 

Бавно размахваш плавниците и слизаш отвесно към дъното, оглеждайки се на всички 
страни. На дълбочина 30 метра го достигаш и поемаш на север, разсичайки подводния 
мрак с лъча на прожектора. 

Сега отиди на 32. 


19. 


Вятърът се усилва все повече, а лодката и плотът все по-трудно се катерят по 
склоновете на вълните. Водата около вас бушува, вихърът свири в ушите ви. С мъка се 
промъквате покрай многобройните подводни скали и плитчини, минавайки на косъм от 
озъбената им паст. 

Всяка следваща секунда може да се окаже последна в живота ви... Накрая откриваш 
малко островче, разположено на едва-две мили от големия Патанг. Надвиквайки воя на 
вятъра и грохота на прибоя, ти го показваш на хората си и лодката се отправя към него. 
Свирепите вълни ви блъскат отвсякъде и ви запращат в разпенените огромни 
водовъртежи, които се мъчат да ви погълнат. Но скалата е вече близо! 

Сега бързо премини на 149. 


80. 


Отчаяно търсиш изход от кошмарната ситуация. Оръжието ти е затиснато от запасния 
парашут, остават само ножовете, но японецът зорко следи всяко твое движение. 

В този миг, на стотина крачки от вас се разнасят силни, гърлени викове, проечават 
изстрели. Японският войник трепва и обръща глава. Това е моментът! Светкавично 


измъкваш ножа, прикрепен на лявото ти бедро и с рязко движение го запращаш. Късото 
широко острие за миг проблясва във въздуха и с тъп звук се забива в гърлото на врага. 
Той надава приглушен стон и изпуска автомата. Краката му се подгъват и той рухва по 
очи. От страшната рана руква кървав фонтан и обагря тревата наоколо. Отдъхваш си за 
миг и продължаваш да се бориш с парашута и капана на бодлите. Най-сетне се добираш 
до картечния пистолет и освобождаваш ремъка му. 

Но вече е късно... прекалено късно! 

Около теб избухва нова канонада от изстрели. Със зловещ вой в тялото ти се забиват 
десетки куршуми и те разтърсват експлозии от болка и светлина. Разкъсаното ти и 
окървавено тяло се тресе и гърчи под смъртоносния град от олово. Всичко свършва 
бързо! Миг преди да загубиш съзнание, угасващият ти поглед зърва десетки японски 
войници, които изскачат от околната джунгла. 

Те крещят нещо неразбрано, а дулата на оръжията им бълват неспирно огън. И това е 
ВСИЧКО... 

Душата ти неусетно и тихо отлита в царството на вечния покой и тишина. Смъртта 
алчно те покрива с черния си, непроницаем саван... 

Съжаляваме, но ти загуби, млади приятелю! Затова сега се върни на | и започни 
всичко отначало! Желаем ти успех и те очакваме с нетърпение в света на битките и 
приключенията! 

А засега, сбогом и до нови срещи! И горе главата! Напред! 


81. 


На прага на люка се сблъскваш с капитан Джонсън, лицето му е гневно и зачервено, но 
СПОКОЙНО. 

-- Какво става, капитане? 

-- Не чухте ли... натъкнахме се на подводна мина! Проклетите самураи! 

-- Имаме ли някакви шансове? 

-- Не знам. Отивам да  огледам пораженията. Успяхме да  затворим 
водонепроницаемата преграда към торпедния отсек и всичко зависи дали тя ще 
издържи... 

Но офицерът не успява да довърши! Разнася се нов грохот, примесен със скърцане на 
метал и бучене на вода. 

-- По дяволите! -- изревава Майк Джонсън и грабва слушалката на един от 
разговорните апарати. -- Машинното... аварийно изплаване! Откачете аварийния 
баласт! Веднага! Помпите за продухване на пълна мощност! Кормилата на 60 градуса! 
Пълен преден на двигателя! По-бързо, момчета! 

Но вече е късно. Подводницата забива рязко нос и поема към мрачните и студени 
дълбини на океана. А заедно с нея и всички вие! 

Това е краят! Бърз и ужасен! Като на война! Съжаляваме, млади храбрецо, но сега ще 
трябва да се върнеш на | и да започнеш борбата отначало! Затова не губи време и 
поемай на път! Желаем ти успех и победен финал! 

А засега -- сбогом и до нови срещи!!! 


82. 


Тигровата акула е вече до теб и започва да описва плавни кръгове, като постепенно ги 
стеснява. Сърцето ти бие до пръсване и имаш чувството, че си обречен... Не носиш 
нито големия харпун, нито палката срещу акули и се чувстваш напълно безпомощен 
пред опасния хищник. Но това не ти пречи да се бориш до край! Всеки път, когато 
акулата се приближава, ти удряш с дръжката на водолазния нож по бугилките на 
акваланга и, изплюл мундщука на дихателя, крещиш неистово във водата. Хищницата 
отскача назад, но след това отново се връща... 

Вече няма съмнение, че краят ти приближава! Страшен, жесток, мъчителен... 

Премини на 162. 


83. 


Бавно се спускаш надолу, покрай стената на кораловия риф. Водата е чиста и 
прозрачна, а видимостта е над 50 метра. Кристално синият цвят около теб постепенно 
преминава в смарагденозелена омара, пронизвана от златистите лъчи на тропическото 
слънце. Кораловите градини и колонии веднага те грабват с очарованието на пищните 
си цветове и форми. Жълто, зелено и червено се сливат в приказно красива дъга, сред 
която плавно се носят ята дънни и коралови рибки. Между плетеницата от актинии и 
горгонии бавно пълзят рубиненочервени морски звезди, раци-пустинници и огромни 
крабове. Пред маската ти се стрелкат любопитни и доверчиви риби-луни, пъстроцветни 
морски папагали и златисти скаларии. Ята от бонито и малки баракуди стремително 
преминават над теб и изчезват в зеленикавия сумрак на дълбините. Базалтовата стена 
на рифа, покрита с морски мъхове и лишеи, е прорязана от дълбоки цепнатини и 
пещери, от които любопитно надничат хищни мурени, разтворили осеяните си с остри 
зъби челюсти. Малки калмари и октоподи бързо отскачат при твоето приближаване и 
изчезват сред лабиринта от коралови форми. 

На дълбочина тридесет метра достигаш дъното и бързо се отправяш на север, носейки 
се леко и плавно над разлюлените върхове на водораслите. Дъното продължава да се 
спуска надолу, а от потъналата подводница няма и помен... 

Премини на 178. 


84. 


Бавно приближавате към западната част на архипелага. Навлизате внимателно сред 
истински лабиринт от малки островчета, плитчини и рифове. Вятърът се усилва все 
повече и вълните се надигат, заплашителни и бучащи над озъбените скали. Бялата пяна 
на прибоя кипи около вас, а тътенът му се усилва и ушите ви глъхнат от мощната му 
канонада. С всяка изминала минута плаването става все по-трудно и опасно... 

Отиди на 142. 


85. 


Последен се измъкваш през отвора на торпедната тръба и бавно поемаш към 
повърхността. Спазваш стъпките за декомпресия и на дълбочина 20 метра спираш за 
около минута. Огромният тъмен силует на „Блек фиш“ безшумно се стопява в мрака на 
дълбините и ти оставаш сам, зареян сред зеленикавата подводна мъгла на океана. 
Когато най-сетне изплуваш, останалите трима са вече отгоре и те очакват. Надувният 


денк с багажа ви също е тук и плавно се полюлява върху вълните. Сержант О”"Гири 
бързо доплува до теб и посочва на север. -- Ето го, лейтенант... 

Вглеждаш се в сумрака и действително различаваш ниските очертания на остров 
Патанг -- крайната цел на вашето пътуване. Стисваш зъби и поемаш дълбоко въздух. 
Играта започва! 

В този момент до слуха ти долита далечен шум от самолетни двигатели. Оглеждаш се 
внимателно и виждаш три ниско летящи точки, които се носят на две-три мили от вас и 
скоро се изгубват зад хоризонта на север. Проклетите и вездесъщи японски „Зеро“, 
които кръстосват като глутница чакали в търсене на плячка. Моментално си 
представяш какво би станало, ако „Блек фиш“ бе изплавал в тази точка... 

-- Пригответе лодката, момчета! -- подаваш команда, когато шумът от самолетите 
заглъхва напълно. След това отново се вглеждаш в контурите на острова, преценявайки 
следващия си ход. 

Имаш два варианта на действие. Първият е да дебаркирате директно на Патанг и да 
установите там базата си. Ако се спреш на него, премини на 120. Вторият е малко по- 
сложен, но пък по-предпазлив. Да се доберете до някое от малките островчета, 
пръснати около големия Патанг, да слезете на него и оттам внимателно да обследвате 
архипелага и акваторията му. Решиш ли се на това, отиди на 193. 


86. 


Предпазливостта надделява и решаваш да потърсите прикритие. Съобщаваш това на 
хората си и отново се хващате за греблата. Бавно заобикаляте острова откъм южната му 
страна и се озовавате на около миля от западния му бряг. Пред погледа ти изплува 
истински хаос от малки островчета, рифове и плитчини. Вятърът се усилва, а с него 
нараства и грохотът на разбиващите се вълни. В студения утринен въздух се носят 
облаци от солени водни пръски и пяна, откъсната от гребените на вълните. Бурята 
бързо набира мощ и лодката все по-силно се мята сред кипящия воден хаос. Гребете със 
сетни сили и навлизате все по-навътре сред безкрайния лабиринт на архипелага. 

Бързо премини на 41. 


87. 


И така, решаваш да изследваш дъното през деня. Тогава ще разполагаш с повече 
светлина и ще се ориентираш по-добре сред лабиринта на кораловия риф. Сега пред теб 
изниква и един друг въпрос. Дали да се потопиш сам или да вземеш и друг от отряда? В 
първия случай ще ти бъде по-трудно да изследваш дъното и ще загубиш повече време. 
Но от друга страна лагерът ви ще има повече защитници, в случай че японците от 
Патанг слязат на вашето островче. Затова, решиш ли да се гмурнеш сам, премини на 
188. Сметнеш ли обаче, че е по-добре да бъдете двама, отиди на 117. 


88. 


Накрая всичко се оказва напразна загуба на време. След още стотина метра светлината 
на прожектора ти попада върху отвесна базалтова скала. Подводната галерия се 


оказва задънена и не ти остава нищо друго, освен бързо да се върнеш на 108 и да 
изследваш някоя от останалите две галерии. Не губи време и поемай назад! 


89. 


Хаваецът се хвърля срещу теб и замахва. В ръката му матово проблясва острие на нож. 
Отскачаш назад и ток разсича въздуха на сантиметри от гърлото ти. Удряш се 
болезнено в някаква подпора, но сега не ти е до това. Кахое замахва повторно, като при 
това те изритва с крак в коляното. Пронизва те остра, пареща болка, но успяваш да 
отбиеш удара и на свой ред го атакуваш с крак в стомаха. Той изпъшква и се свива без 
да изпуска ножа. Използваш това, отскачаш във въздуха и му нанасяш мощен, 
поразяващ ритник в лицето. Ударът е страшен и Кахое отлита назад с глух, болезнен 
стон. След това се просва неподвижно върху пода на трюма. Приведен в бойна стойка, 
ти очакваш новата атака на хаваеца, но тялото му е все така неподвижно и сгърчено. 
Изглежда че боят е приключил! 

Запалваш една кибритена клечка и се надвесваш предпазливо над противника си. Кахое 
лежи свит на една страна, а под него бързо пълзи и се разстила кървава локвичка. 
Разтворената му уста е застинала в мъчителна болезнена гримаса. Очите му са 
изцъклени, добили вече студен, мъртвешки блясък. Учуден го обръщаш с крак по гръб 
и всичко ти става ясно. При падането си противникът ти неволно сам се е промушил с 
ножа и сега той стърчи забит до дръжката в гърдите му, малко под сърцето. Достоен и 
заслужен край за един жалък предател... В този момент дочули шума от борбата, в 
трюма бързо се спускат О”"Гири и Карлучи с фенери в ръце. От пръв поглед всичко им 
става ясно и не е нужно да им обясняваш случилото се. 

-- Изхвърлете тази мърша зад борда! -- кратко им нареждаш ти и бавно се измъкваш 
от трюма. Уморено сядаш върху един сандък на палубата, запалваш цигара и поемаш 
дълбоко острия тютюнев дим. Скоро зад гърба ти се разнася силен плясък и сержантът 
сяда до теб. 

-- Този мръсник... кучи син! Какво ли е успял да предаде? 

-- Не знам, сержант! Но за всеки случай трябва да променим курса. Незабавно! 
Тревожи те и една друга мисъл. Дали е успял да предаде на японците за остров Патанг? 
Ако е така, с операция „Скорпион“ е свършено! 

-- Не ми е ясно, лейтенант, как е могъл толкова време да води американците за носа! 
Излиза, че е бил двоен агент. 

-- Нищо чудно, сержант. Японското военно разузнаване, особено „кемпентай“ действа 
отдавна в този район на Тихия океан. Имат изградена страхотна мрежа и ние тепърва 
ще им сърбаме поларата. 

-- Но как е възможно? Та нали брат му... 

-- Вятър и мъгла! -- прекъсваш го ти. -- Цялата тази легенда е служила за 
мотивировка и заблуда. Съмнявам се дали изобщо е имал брат! И изобщо дали е бил 
хаваец и се е наричал Кахое? Но да оставим този проблем на американците. Сега по- 
важно е да решим какъв ще е новият курс. 

Ето че ти отново си изправен пред труден и отговорен избор. 

Решиш ли да завиете на северозапад, премини на 181. 

Завиете ли право на запад, отиди на 21. 

Ако се отправите на югозапад, прескочи на 159. 


90. 


Решението е взето! Ще летите със самолет. Даваш последни инструкции на хората си и 
разпределяш тежкия багаж. Предстои ви да пренесете цял подвижен арсенал от храна, 
оръжие, надувни плавателни средства и водолазна екипировка. Точно в 4,00 часа вие се 
качвате на борда на един ДС-3 „Дакота“, определен за целта. Самолетът е транспортен 
и не е въоръжен, но затова пък може да лети ниско над водата и да прелети 
разстоянието без дозареждане. Разчиташ на това, че японските изтребители нямат 
радари на борда си, а само магнитометри и се отказваш от охранителен екскорт. 

С мощен рев на двата двигателя „Дакота”-та тежко се отделя от пистата и се издига в 
утринния сумрак. След това описва широка дъга над съседния остров Мерир и поема 
право на запад -- към притаената зад хоризонта неизвестност.... 

А сега бързо премини на 130. 


91. 


Голямата понтонна лодка се отделя от борда на подводницата и поема на изток, през 
бучащия океан. Огромните вълни я подхвърлят и блъскат отвсякъде. Но 20-метровият 
транспортен съд е стабилен и е създаден именно за такова време. Малкият му, но 
мощен двигател уверено го тласка през воя на вятъра и водата. Понтонът се управлява 
от един флотски сержант и двама матроси, а ти, О”Гири, Карлучи и Белон сте на носа 
със заредени и готови за стрелба автомати. Оглеждаш пътя пред вас с бинокъла и 
изведнъж съзираш малко каменисто островче, разположено на около миля от Патанг. В 
средата му се издига остра назъбена канара, сякаш създадена за наблюдателница. То 
също е опасано от риф, но прибоят му е по-слаб и тук-там забелязваш коридори от 
мътна, дълбока вода. Оглеждаш го внимателно и накрая взимаш решение. Допълзяваш 
до американския сержант и му посочваш канарата. 

-- Карайте към онази скала, сержант! Ще слезем на нея! -- надвикваш воя на вятъра. 
-- Но, сър... наредено ми е да ви стоваря на Патанг! 

-- Тук аз командвам, сержант! Карайте към островчето! До Патанг ще се доберем и 
сами, щом бурята утихне. Действайте! 

Сержантът кимва и завива руля на лодката към новата цел. Когато най-сетне, мокри и 
премръзнали, преодолявате рифа и стъпвате на брега, тропическото слънце вече се 
спуска зад хоризонта на запад, готово всеки момент да се гмурне в океанските дълбини. 
Сега премини на 58. 


92. 


Трагедията се развива за секунди. Бърза и жестока! Бронираният нос на японския кораб 
се врязва с пълна скорост в корпуса и рубката на „Блек фиш“. Разнася се оглушителен 
грохот, вой от остро скърцане на разкъсан метал. Подводницата се разтърсва силно и 
ляга на левия си борд. Всичко в нея се къса и руши. В акумулаторния отсек избухва 
пожар и облак от отровни серни изпарения мигом изпълва коридорите и отсеците на 
подводницата От огромната пробойна нахлуват тонове бучаща вода, която помита 
всичко по пътя си: хора, люкове, прегради... Това еи краят! 

Смъртно раненият подводен кораб се накланя още повече, след това забива рязко нос и 
изчезва в студените прегръдки на дълбините. А заедно с него и целият му екипаж, 
включително и ти с хората си... Всички вие поемате по последния си земен път. Към 
ДЪНОТО... 


Уви! Ти проигра шанса си, млади храбрецо! Загуби битката, но не се отчайвай! Това е 
само игра. Върни се бързо на | и започни всичко отначало. Желаем ти успех и 
очакваме нови срещи с теб. Горе главата! 

А засега, сбогом!!! 


93. 


Бавно се спускаш към дъното, следейки показанията на дълбокомера. На дълбочина 
тридесет метра го достигаш и плавно се понасяш над него, отправяйки се на юг. Водата 
е лазурносиня и прозрачна, а видимостта отлична. Дъното е равно и песъчливо, 
покрито на места с гъсти колонии от зелени и жълти водорасли. Корали почти няма, с 
изключение на малки колонии, прикрепени върху пръснатите тук-там подводни скали. 
Това показва, че тази част от рифа е подложена на чести атаки от бурните вълни и 
мощни дънни течения, които носят от дълбините студена вода. По пясъка под теб 
пълзят пълчища от крабове, омари и раци-отшелници. Пъстроцветни рибни ята се 
стрелкат из водораслите, а яркочервените морски звезди бавно пъплят по скалите, 
покрити с водни мъхове и лишеи. Бързо прелитат ята от пъргави бонито, тон и скумрии 
и изчезват в зеленикавия сумрак на дълбините. Няколко огромни меру любопитно 
надничат от скалните си леговища и лениво се обръщат при твоето приближаване. 
Плуваш сред цялото това пъстро многообразие и зорко се оглеждаш. Но засега от 
„Скорпион“ няма и помен... 

Сега отиди на 62. 


94. 


Тропическата нощ е захлупила океана. Небето е ясно и едрите звезди обсипват като 
ярки гирлянди небосклона над вас. Ирландецът и Карлучи седят на камъните около теб 
и пушат, а Белон е на пост върху канарата. Ти вече си решил как ще продължите 
търсенето. 

-- Утре ще почиваме е очакване на нощта. След това Карлучи остава на пост, а всички 
други слизаме и ще изследваме целия източен и северен риф. Ако и тогава не открием 
„Скорпион”, подаваме уговорения сигнал в базата. Нека командването да решава по- 
нататък! Засега това е всичко, момчета! Има ли въпроси? 

Въпроси няма. Всички мълчаливо допушват цигарите си, загледани в пунната пътека, 
сияеща върху ленивите, заспали води на океана. 

Отиваш на 47. 


95. 


Решаваш да нападнеш мурената и да я прогониш от пътя си. Протягаш напред палката 
срещу акули и решително се насочваш срещу озъбената й паст. Но мурените се славят 
със своя зъл и агресивен нрав. Раздразнена от твоето приближаване, тя се извива, 
размахва опашка и се стрелва към тед... 

Бързо премини на 3. 


96. 


Вече цял час претърсвате дъното на дълбочина 70-80 метра. Преминали сте всякаква 
разумна граница и това, което правите, е чисто безумие. Но заповедта си е заповед, 
„Скорпион“ трябва да бъде открит! 

Уви, от него няма и помен, а в бутилките на аквалангите ви остава въздух за не повече 
от 30 минути престой под водата. Вече се готвиш да дадеш сигнал за изплуване, когато 
О"ТГири се появява иззад една подводна скала и припряно ви подава сигнал с 
прожектора си да го последвате... 

Бързо доплуваш до мястото, заобикаляш тъмната каменна грамада и... замръзваш! 
Веднага премини на 199. 


07. 


„Блек фиш” -- надводно водоизместваив 1850 тона, пооводно 2425 тона. Дълбочина на 
потапяне -- 150 метра, дължина 100 метра. Екипаж 85 души, въоръжена е с в кърмови 
и 8 носови торпедни апарати, плюс едно 102 мм оръдие и 2 зенитни автомата -- една от 
най-съвременните и добри подводници на САЩ от типа „Гетоу“, порила някога 
океанските дълбини. Насочвано от своите „шумно” и „хидропеленгатори“, стоманеното 
чудовище бързо ви носи към крайната цел -- остров Патанг... 

Потопена на дълбочина 50 метра, „Блек фиш“ пори със стоманения си нос водата със 
скорост 10 възела в час. Безшумна като привидение и опасна като акула-човекоядец. 
Каквато еи всъщност! 

А сега бързо премини на 141. 


98. 


За щастие океанът е спокоен и ти успяваш бързо да се промъкнеш през линията на 
прибоя. Луната осветява вълните и те фосфоресцират с меко неоново сияние. 
Отдалечаваш се на стотина метра отвъд рифа и се гмурваш отвесно надолу. Запалваш 
подводния прожектор и се озоваваш в приказния, нереален свят на нощния океан. 
Бавно размахваш плавниците и слизаш, оглеждайки се напрегнато във всички посоки. 
На дълбочина тридесет метра достигаш дъното и поемаш на север, следвайки лъча на 
прожектора... 

Премини на 14. 


99. 


Навлизаш още десетина метра и светлината на прожектора ти попада върху стена. 
Бързо я изследваш, но друг отвор няма. Пещерата е задънена! С известно 
разочарование се обръщаш, за да поемеш назад, но... 

Някаква непреодолима сила те блъсва в гърдите и стомаха и те връща обратно при 
стената. В началото учуден, ти размахваш силно плавници и се отгласкваш от камъка, 
но... резултатът е същият. Учудването ти преминава в тревога, а тя скоро прераства в 
паника. Започваш да се мяташ в тясното пространство, но всичко е напразно. В 
пещерата срещу теб навлиза мощен воден поток и те приковава към стената. 


Продължаваш отчаяна, безплодна борба, а минутите отлитат неумолимо. А с тях 
отлитат и последните глътки кислород в акваланга... 
Премини на 12. 


100. 


Решил си да се промъкнете покрай японските кораби. Засега те не се движат и това ви 
дава известен шанс да успеете. Насочваш носа на лодката южно от тях и поемате. 
Гребете сред пълна тишина. След около час сте вече на една линия с тях и буквално 
затаявате дъх! Дочува се само тихото свирене на вятъра и плисъкът на вълните, удрящи 
сев борда на лодката и плота... 

Бързо отиди на 196. 


101. 


Решаваш да не губите време и да използвате прикритието на тропическата нощ. Ще 
изплавате веднага! Съобщаваш решението си на командира и се отправяш към хората 
си, които те очакват в пълно бойно снаряжение при стълбата към надводната рубка. 
„Блек фиш“ плавно надига нос към повърхността. Към тихото мъркане на 
електромоторите се прибавя и шумът от баластните цистерни. 

Бързо отиди на 39. 


102. 


Малкият катер се носи със скорост 30 възела в час, излитайки над гребените на 
вълните. На моменти двата му винта изскачат над водата и режещият им вой ви 
оглушава и кара да тръпнете. О“Гири здраво стиска щурвала в огромните си лапи, а 
очите му са приковани в стрелката на компаса. До него, с бинокъл в ръка, ти оглеждаш 
внимателно бясно мятащия се хоризонт и небето над него. На кърмата Белон се е 
вкопчил в ръкохватката на зенитната картечница, монтирана върху въртящ се станок. 
Държите курс право на запад и с всяка изминала минута се приближавате все повече 
към архипелага Патанг. Ниският силует на есминеца отдавна се е стопил на хоризонта 
зад вас, а от противника няма и помен. Капитан Спаркс се оказва дяволски прав. 
Зареяни сред безкрайната водна пустош, вие сте прекалено дребна и безобидна цел, за 
да привлечете вниманието на гордите и самоуверени самураи. Поне засега... 

Прескочи на 25. 


103. 


-- Пригответе се! Ще прелетим ориентировъчно над целта. При втория заход, скачате! 
-- гърми в шлемофона ти гласът на пилота. Вглеждаш се напрегнато през 
илюминатора. Самолетът се носи на 700-800 метра над острова, а след това прави остър 
вираж на изток, следвайки бреговата ивица. Под вас се простира гъста тропическа 
джунгла и само тук-там, между короните на дърветата проблясват огледалата на блата 
и мочурища. Истински зелен ад! 


Даваш знак на хората си да се приготвят. Всички стават и се нареждат до товарния люк. 
С отмерени, тренирани движения закачат карабинките на парашутите си за опънатото 
стоманено въже, готвейки се за скок. Облечени сте в широки десантни гащеризони, 
боядисани в маскировъчен цвят, а върху запасните ви парашуги лежат заредени и 
готови за стрелба картечните пистолети „Стен“. Начело е сержант О”Гири, а ти 
завършваш редицата на командосите. До самия люк лежи огромният денк с багажа, 
прикрепен към специалния товарен парашут. 

-- Отворете лука и бъдете готови! При сигнал на червената лампа, скачате! Времето ви 
за напускане е десет секунди. Желая ви успех и щастливо завръщане, момчета! Пазете 
сеи нека Господ да ес вас! 

След това връзката се прекъсва и вие оставате сами със себе си и с напрегнатото 
очакване. Пилотите отнемат тягата на двигателите и в товарния отсек настъпва тишина, 
нарушавана само от свиренето на вятъра и шума на самолетните витла. Даваш знак и 
О“Гири отваря тежкия десантен люк. Вятърът се втурва с яростен вой и опарва с 
ледения си дъх лицата ви. В този миг червената лампа светва и започва тревожно да 
мига. 

-- Товарния парашут! -- подаваш команда. Яките ръце на О”"Гири и Белон го грабват и 
избутват през зеещия отвор. Веднага след него, без да губи нито миг, скача ирландецът, 
следван от останалите. Последен скачаш ти. А сега не губи време и премини на 138. 


104. 


... Иззад едно скалисто островче на около петстотин метра от вас се появява военен 
катер. Корпусът му играе по вълните, а върху флагщока на кърмата му плющи боен 
флаг. Насочваш бинокъла към него и замръзваш от изненада и ужас! 

Бял фон с червен кръг по средата. Японци! Какво, по дяволите, търсят тук и откъде 
изникнаха в тази буря?! Според разузнаването, островът би трябвало да е безлюден. Би 
трябвало..., но той не е! Катерът прави завой и се отправя към вас. Разстоянието бързо 
се скъсява, а вие не можете да мръднете от мястото си, лашкани напред-назад от 


вълните. Върху предната му палуба се появяват няколко дребни фигури и до слуха ви 
долита далечна, неразбираема команда на японски. Явно ви заповядват да се предадете. 
- Пригответе оръжието! Щом наближат, стреляме! -- крещиш ти на хората си и 
поставяш пълнител в картечния пистолет. Настръхнали, с изопнати лица, те също 
зареждат автоматите си и заемат позиция за стрелба. Бързо отиди на 9. 


105. 


Намирате укритие между няколко скали в края на плажа. Тъмната плътна стена на 
тропическата джунгла глухо шуми под поривите на вятъра само на стотина метра от 
брега и ти решаваш да разузнаеш околността. Проверяваш и зареждаш автомата „Стен" 
и мушваш 45-калибровия „Колт Команда" в рязания кобур на бедрото си. Напрегнал 
зрение и слух, тихо се отправяш към гъсталака. Наоколо е спокойно и само плясъкът на 
вълните заглушава шума от стъпките ти. 

Почти си стигнал до началото на джунглата, когато иззад един каменен блок долита лек 
шум и те кара да замръзнеш на място. Ослушваш се с пръст върху спусъка, но шумът 
не се повтаря и ти си отдъхваш. Може би е била птица или тропически гущер. Все пак 
трябва да провериш! Бавно се отправяш натам и скоро си до канарата. И в този момент 
върху теб безшумно се нахвърлят няколко черни сенки. Силен шут избива оръжието от 
ръцете ти, а две яки, мускулести ръце се впиват в гърлото ти и секват дъха ти. 
Едновременно с това, друг тъмен силует изниква пред теб и два силни удара се 
стоварват в стомаха ти и слънчевия сплит. Пред очите ти причернява. 

Сега бързо премини на 14. 


106. 


-- Момчета, край с екзотиката. Пригответе гумената лодка и товарете багажа на плота! 
-- А какво ще правим с праото, лейтенант? Можем да го запазим и използваме на 
връщане - обажда се О“Гири. 

-- Не, сержант! Ще действаме по първоначалния план. Открием ли „Скорпион“ и 
документите, обаждаме се по радиостанцията в базата. Други ще имат грижата за 
нашето завръщане. А сега на работа! 

След час всичко е готово. Багажът е натоварен, оръжието проверено и готово за бой, а 
водолазният плот е привързан към кърмата на лодката. Качвате се в нея и изчаквате 
Белон, който е в трюма на праото. След минута той се измъква от него и скача при вас. 
-- Готово, лейтенант! Заповедта е изпълнена. 

-- Добре. Тръгваме! 

Всички хващат греблата и скоро малката флотилия се отдалечава от самотно 
полюшващото се върху вълните корабче. Когато след половин час се обръщаш назад, 
над водата се подава само върхът на мачтата му, но скоро и той изчезва. Трагичен, но 
достоен край за един рибарски кораб, трудил се неуморно в океана и погребан в 
дълбините му. А очертанията на остров Патанг са все по-близо, окъпани в кървавото 
зарево на залеза. 

Остава да решиш дали директно ще дебаркирате на брега му или първо ще слезете на 
някое съседно островче и оттам ще се ослушате и ще огледате големия Патанг. 

В първия случаи отиваш на 184. 

Във втория преминаваш на 84. 


107. 


В зелените котешки очи на чудовището гори хищен, неумолим пламък. То налита 
върху теб със скоростта на изстреляно торпедо и разтваря широко челюсти, готово за 
ужасната захапка. Замахваш с ножа и нанасяш страхотен удар по носа му. Но острието 
отскача от твърдата грапава кожа и ножът излита от ръката ти. Акулата рязко се извива 
и в следващия миг огромната и опашка се стоварва като парен чук върху главата ти. 
Тялото ти е буквално смазано като върху исполинско менгеме. Смъртта ти е мигновена 
и душата ти отлита в царството на вечния покой, миг преди острите зъби на акулата да 
се впият във вече мъртвото ти тяло. 

И... това е всичко! Край на операция „Скорпион“ и на твоя живот! Но ако все още 
желаеш да се бориш, върни се на Ти започни всичко отначало! Надяваме се на това 
и те очакваме в чудния и вълнуващ свят на приключенията, риска и борбата! Вярваме в 
теб, млади приятелю! А засега, сбогом и до нови срещи!!! 


108. 


Мрачният и тъмен отвор неудържимо те привлича и ти бавно навлизаш в зейналата му 
паст. Тежката застояла вода е леденостудена и те пронизва дори през гумирания 
водолазен костюм. Сводовете на пещерата са гладки и отвесни, покрити с подводни 
мъхове и лишеи, както и с раковините на измрели ракообразни и мекотели. 
Продължаваш да навлизаш в зейналото подводно гърло, когато неочаквано се изправяш 
пред нова загадка. 

На стотина метра от входа каменната галерия се разделя на три отделни коридора. 
Въпросът сега е по тях да продължиш? Ако решиш да плаваш по левия, премини на 
38. Спреш ли се на средния, отиди на 148. Избереш ли крайния проход вдясно, 
прескочи на 167. 


109. 


Въпреки тъмнината бързо преодолявате рифа и се добирате до островчето. Изтегляте 
плота на брега и разтоварвате екипировката. Докато Белон настройва радиостанцията и 
разпъва антената, ти сядаш на един камък и надраскваш кодираното съобщение върху 
лист хартия. „Рибар 1, тук Рибар 2. Точка. Рибата избяга на дълбоко. Точка. Уловът 
прекратен. Точка. Чакам нова мрежа. Точка.“ 

Белон бързо се справя с таблицата за шифроване и скоро морзовият ключ затраква 
нервно в ръцете му. Предава три пъти радиограмата през интервал от минута и 
превключва на приемане. Четиримата пушите мълчаливо. Напрегнато очаквате 
отговора. 

И той долита след десетина минути. Зумерът на приемника бързо започва да писука. 
Белон светкавично записва морзовите знаци и изчуква сигнал, че радиограмата е 
приета. След това се заема да го декодира и скоро текстът е в ръцете ти: „Рибар 1. Тук 
рибар 2. Точка. Съобщението прието. Точка. Очаквайте пратката в уговореното място. 
Точка. Край. Точка.“ 

Само ти знаеш, че дванадесет часа след изпращането на сигнала край западния бряг на 
архипелага, в предварително уговорения квадрант, ще изплува подводница и ще ви 
прибере на борда си. Но на душата ти е тягостно и завръщането не те радва. Очаква те 
дълъг и неприятен разговор с комодор Джаксън, след това подробен анализ и оценка на 
твоите действия и накрая заключението на щаба. Което, както очакваш, няма да е много 
ласкаво за те... Но какво да се прави, войната си е война! Има победи, но има и 


поражения и в случая победеният си ти. Поне засега. Все пак, горе главата! Ако 
желаеш, можеш да се върнеш на | и да започнеш всичко отначало! Съветваме те да 
опиташ пак и ти желаем от сърце успех! 

А засега --- сбогом и до нови срещи, млади приятелк)!!! 


110. 


Бързо лавирате между отделните канари и рифове, обгърнати в пяна и солени пръски 
вода. Отдалечавате се на около 1-2 мили от големия Патанг и попадате сред истински 
хаос от подводни скали и малки островчета. Едно от тях привлича вниманието ти и ти 
го показваш на О“Гири. В средата му се издига висока, назъбена канара, която би била 
добра наблюдателна точка. 

Точно това, което ти трябва! Внимателно преминавате гърмящата линия на прибоя и 
попадате в дълбока, закътана лагуна. Спирате и ти обясняваш плана си на останалите. 
След това се прехвърляте в малката гумена лодка и се отправяте към скалистия бряг, 
влачейки след себе си водолазния плот с багажа. Зад вас катерът бързо потъва с 
пробито дъно и скоро корпусът му изчезва под спокойните, зеленикави води на залива. 
Лекият порив на вятъра разпръсва едно петно от машинно масло и накрая океанът 
напълно заличава следите от поредната си жертва. А вие продължавате да гребете към 
островчето, напрегнати, с пръсти върху спусъците на картечните пистолети... 

Веднага отиди на 58. 


111. 


-- Смятаме да ви дадем за водач един местен рибар! Кахое, хаваец. Нашият отдел вече 
го е използвал при някои второстепенни операции. 

-- Сигурен ли сте в неговата лоялност, сър? 

-- Да, лейтенант. Поне до този момент. Преди половин година праото на брат му, също 
рибар, изчезнало безследно и всички са сигурни, че е било потопено от японски кораб 
или торпедоносец. Оттогава Кахое люто мрази самураите. Освен това е участвал в 
доброволния батальон при отбраната на Манила. Тъй че нямаме причини да се 
съмняваме в него. Другото също много важно нещо е, че хаваецьт познава тези води 
като петте си пръста. Включително островите от архипелага Патанг. Често с брат си са 
събирали там гуано и са се гмуркали за морски сюнгери и омари. Бил е и ловец на 
бисерни миди край Ява, но за това той избягва да говори. По принцип е много 
мълчалив, дори затворен, за разлика от събратята си, които не спират да ломотят, да 
угодничат и най-вече да крадат. С една дума, не си завира не трябва и затова го 
използваме. Този човек е роден и живял върху такова прао и ще ви преведе със 
завързани очи през всички плитчини, рифове и течения. Гарантирам ви това! 

-- Знае ли за целта на нашето плаване, сър? 

-- Разбира се, че не! Знае само, че сте морски картографи и трябва да изследвате и 
нанесете на карта теченията край архипелага. Това е всичко. Наредено му е да ви 
откара до Патанг и веднага да се върне. 

-- Владее ли някакви езици? 

-- Само всички местни наречия, плюс малко неправилен английски. Но, както ви казах, 
е много мълчалив и затворен. Впрочем, така е по-добре. Имате ли други въпроси? 
Мълчиш известно време и замислено се вглеждаш в залива. Честно казано, не ти се 
нрави много идеята да плавате с чужд човек, особено при тази мисия. Но като че ли 
нямаш друг изход.. Какво пък, бъдещето ще покаже! 


-- Засега не, сър. Ако изникне нещо непредвидено, ще се свържем по радиостанцията. 
-- Отлично, лейтенант! При това положение смятам, че довечера можете да отплавате. 
А сега да се връщаме в щаба. Адмиралът ви чака. 

Премини на 35. 


112. 


--И така, момчета, фактът си е факт! Японците са ни изпреварили и са вече на Патанг. 
Не знаем колко са и какво търсят там, но продължаваме изпълнението на задачата. 
Може да са просто наблюдателен пост, а може да са надушили нещо за „Скорпион“... 
Затова искам да действате абсолютно тихо и да се движите като привидения! Ще 
работим под прикритието на островите и забранявам който и да е от вас да се показва 
от източната страна на островчето и на рифа. Ще обследваме и източния прилив, но ще 
се потапяме само през нощта. Смятам, че дотук съм напълно ясен! Утре сутринта ще 
сляза сам, за да разузная основата на западния риф. Сержант ОТири остава в лагера и 
ще следи всяко движение около нас. Белон и Карлучи ще ме осигуряват с лодката и ще 
поддържат визуален контакт с ОТири! В случай на опасност, веднага ще ме 
предупредите с подводен пиропатрон. Правили сме го и друг път и знаете как да 
действате. Това е... за останалото ще имам грижата аз! Има ли въпроси? Няма! Тогава 
всички по местата! 

А сега премини на 135. 


113. 


Замахваш с палката и удряш връхлитащото чудовище по носа. С почти неуловимо 
движение на опашния плавник, акулата се отклонява и прелита край теб. Но веднага се 
обръща и връхлита отново... 

Ти си вече на повърхността, като не откъсваш поглед от хищницата. С острието на 
палката отбиваш и повторната й атака, но сега около теб са се появили и другите акули 
и шеметно кръжат наоколо. Въртиш се във всички посоки и крещиш като луд, но това 
не спира глутницата. Ги си обречен и краят не закъснява! Нещо силно те удря в краката 
и остра, непоносима болка пронизва дясното ти бедро. Преди да се опомниш нови, още 
по-силни удари се врязват първо в гърба ти, а после и в гърдите ти. Дъхът ти секва и 
пред очите ти причернява. Водата около теб бързо почервенява от кръв. Твоята кръв! 
Миг преди да загубиш съзнание, усещаш как една стоманена челюст те захапва и 
замъква под водата! И... това е всичко! Повече нищо не чуваш и не виждаш и смъртта 
милостиво те покрива с черния си саван! 

И така, ти загуби, млади приятелю! Допусна фатална грешка, която те доведе до 
гибелен край. Затова сега сее върни на 67 и направи нов избор! Не се бави и поемай! 
веднага! 

На добър път и успех!!! 


114. 


Смяташ, че надигащата се буря е причина за паниката сред подводните обитатели на 
тропическия риф. Но много скоро разбираш жестоката си заблуда... 

Откъм тъмните, мрачни дълбини на открития океан са задава нещо, което моментално 
кара пулса ти да се учести, а сърцето лудо да забие в гърдите ти... 

Сега бързо премини на 129. 


115. 


Малко преди залез слънце на хоризонта пред вас прелита самолет. Съдейки по шума на 
двигателите това е един от прословутите японски „Митсубиши-Зеро“. Машината се 
носи на бръснещ полет, ниско над вълните и ти напомня ловджийска хрътка, душеща за 
плячка. Прелита на две мили пред носа на праото и за ваше облекчение се изгубва сред 
облаците. Но дали пилотът ви е забелязал? 

Ако е така, трябва незабавно да промените курса! Стига, разбира се, да не е късно и за 
този ход! Мисли и решавай бързо! 

Ако искаш да продължите по досегашния курс, премини на 68. 

Сметнеш ли обаче, че е по-безопасно да поемете по нова посока, отиди на 140. 


16. 


Изминал е повече от час и сега ти висиш на 50 метра под повърхността, колебаейки се 
какво да предприемеш. Ти си професионалист и отлично съзнаваш какво може да те 
сполети,ако преминеш критичната дьлбочинна граница. Но дъното е някъде под теб и 
само там можеш да откриеш потопения „Скорпион" или поне следи от него. Според 
данните на командването той е бил потопен близо до рифовете на Патанг и би трябвало 
да е някъде тук! Ала океанът упорито и ревниво крие плячката си и няма никакво 
намерение да ти я отстъпи! 

Време е да вземеш някакво решение! 

Ако проявиш благоразумие и решиш да поемеш към повърхността премини на 44. 
Ако пък авантюризмът и професионалната ти гордост надделеят и решиш да 
продължи към дъното, отиди на 66. 


117. 


Отново е ден. Живителната топлина на тропическото слънце съживява заспалите води 
на пролива. В пълна водолазна екипировка двамата с Белон, когото си избрал за 
съекипник, бавно нагазвате в тихите води на лагуната и достигате до скалите на рифа. 
Откривате един тесен пролив между озъбената им паст и бързо се озовавате в открити 
води. На хоризонта пред вас синеят очертанията на остров Патанг и това те кара да се 
откажеш от гумената лодка. Сигурен си, че японците наблюдават денонощно източната 
част на рифа и появата на плавателен съд веднага би привлякла вниманието им. 
Правите последна проверка на аквалангите, намествате подводните маски и поемате 
КЪМ ДЪНОТО. 

Сега отиди на 23. 


118. 


Почти сте се добрали до катера, когато ирландецът надава силен вопъл и рухва на 
земята. Главата му е залята в кръв, а краката му ритат и ровят пясъка в предсмъртна 
агония. След това огромното му тяло замръзва, сгърчено в неестествена поза. Край! 
Дива ярост избухва в гърдите ти и замъглява погледа ти. Бързо откачаш граната от 
пояса си, измъкваш предпазната халка на взривателя и я запращаш към невидимия враг. 
Мигове след това върхът на взривната вълна помита околните храсти и разтърсва 
въздуха. Стрелбата около теб замира и ти веднага се възползваш от това. Скачаш и 
хукваш към катера, но не си направил и десетина крачки, когато нова, още по-силна 
експлозия еква зад теб. Чудовищна сила, като юмрукът на побеснял великан, те блъсва 
в гърба. Откъсва те от земята и те запраща към водата. Остра пареща болка пронизва 
тялото ти, а след това пред очите ти се спуска черен, непрогледен мрак. И това е 
всичко. Душата ти бързо и тихо напуска разкъсаното ти от граната, обезобразено тяло... 
Наоколо настъпва тишина. 

Така еи в живота, млади храбрецо! Често невинните на пръв поглед грешки се 
заплащат скъпо! Както е и в този случай. Но не падай духом! Върни се на 150 и 
опитаи някой от останалите варианти! Желаем ти успех! И така, на път!!! 


119. 


-- До акваторията на Патанг остават двадесет минути, лейтенант. Предстои ни да 
решим къде точно да ви оставим! Мога да се приближа плътно до рифа на западния 
бряг. Това ще ви спести време, аи ще имате по-добра видимост и ориентири в 
тъмнината. А мога да изплавам и да ви сваля на 2-3 мили от архипелага. Акустиците 
докладват, че бурята отминава и за вас няма да е проб-лем да доплавате с гумената си 
лодка до острова. Така ще имате време да се огледате и ослушате по-добре. Решавайте, 
но по-бързо. 

И така, ти отново си изправен пред труден избор. И двата варианта имат своите 
плюсове и минуси. 

И все пак, спреш ли се на първия вариант, премини на 133. 

Ако пък приемеш, че предпазливостта никога не е излишна и избереш втория 
вариант, отиди на 171. 


120. 


И така, след кратко колебание ти вземаш решение. Рисковано, но затова пък пестящо 
ценно време. Белон и Карлучи бързо се справят с гумената лодка и скоро вие вече 
гребете към синкавите размазани очертания на тропическия остров. Самият ти си 
залегнал на носа и внимателно се взираш през бинокъла към приближаващия бряг. 
Картечният пистолет лежи до теб, зареден и готов за стрелба. Лицата на останалите 
също са напрегнати, а оръжията им -- готови за бой! А крайбрежният риф, потънал в 
кипяща пяна и разтърсван от тътена на прибоя, е все по-близо... 

Премини на 10. 


121. 


Нощта преминава без произшествия, но на сутринта вятърът се усилва и към обед 
добива ураганна сила. Все по-високи и разпенени вълни се нахвърлят върху праото и то 
се тресе и скърца под ударите им. За ваш късмет вятърът е все още попътен и вълните 
налитат откъм кърмата, тласкайки ви шеметно на запад. Часовете летят и ти вече 
тревожно се питаш кога и как ще свърши това лудо препускане сред разбеснелия се 
океан... 

Отиди на 173. 


122. 


Решаваш да слезете директно на острова, за да не губите ценно време. Това крие своите 
рискове, но наоколо бушува война и всичко е риск. Даваш знак и лодката се отправя 
към източния бряг, който тъмнее пред вас. Вече сте на половин миля и ти ясно 
различаваш гърмящата и кипнала пяна на разбиващите се в рифа вълни. Преминаването 
им сред угринния полумрак е повече от опасно и ти отлично съзнаваш това. Затова 
решаваш да заобиколите откъм подветрената страна на острова и там да потърсите по- 
тихо и удобно място за слизане. Вятърът се усилва и лодката ви все по-силно се люлее 
върху гребените на вълните, а след това стремително пропада в дълбоките падини, 
зейнали между тях. 

След час, капнали до смърт и мокри до кости, вие успявате да обиколите целия Патанг. 
Но навсякъде картината е все същата. Безкрайни озъбени рифове и гърмящ прибой. 
Отпускате уморено ръце и отчаяно се взирате в заплашителната гледка. Сега трябва да 
решиш къде ще се опитате да преминете бушуващия воден ад. 

Ако се насочиш към източния бряг, отиди на 59. 

Но има и друг изход. Да слезете на някое от малките островчета, пръснати пред 
западния бряг на Патанг. Оттам спокойно да огледате големия остров и да 
изчакате преминаването на буряга. Тогава отиди на 79. 


123. 


Описвате широка дъга и в края на третото денонощие тъмните очертания на архипелага 
Патанг се открояват на северния хоризонт. О“Гири и Белон хвърлят плаващите котви от 
носа и кърмата, а след това помагат на Карлучи да свали платното. Праото загубва ход 
и накрая спира, полюлявано от течението и вълните. 


Сега ти предстои да вземеш решение, което впоследствие може да се окаже много 
важно. Изправен си пред дилемата -- дали да запазите праото и да го използвате като 
плаваща база или да го потопите и да се доберете до острова с гумената лодка и 
водолазния плот с багажа. 

Ако се спреш на първото решение, премини на 61. 

Предпочетеше ли втория вариант, отиди на 106. 


124. 


Бавно се вмъкваш в тесния скален отвор, оттласквайки се с ръце от студените базалтови 
издатини. Главата и раменете ти преминават през цепнатината, но когато идва ред на 
акваланга, се случва непоправимото... 

Отиди на 18. 


125. 


Решил си да не подлагаш хората си на прекалени физически натоварвания, които и без 
това ви предстоят. Затова след кратко колебание се обръщаш към командира на „Блек 
фиш“, комадор Майк Джонсън. 

-- Изплаваме, капитане! 

Той кимва с глава и натисва бутона на разговорната уредба. 

-- Тук команден отсек! Всички по местата! Изплаваме! Носов диферент 12 градуса, 
скорост един метър в секунда. Акустиците да докладват обстановката! Носовите 
торпедни апарати, готови! Артилерийският разчет готов! Започваме! Броени секунди 
след командата вибрациите се усилват и подът под краката ти се накланя. До слуха ти 
долита свистенето на помпите, които продухват водата от баластните цистерни и 
подводницата бавно поема към повърхността. 

А сега премини на 20. 


126. 


Решаваш да използвате дихателните апарати и да се измъкнете през торпедния апарат. 
-- Ние сме подводни командоси, капитане и предпочитам да действаме като такива. 
Затова сме и тук! 

-- Разбирам ви, лейтенант! -- кимва с глава капитан Джонсън. - Но ако питате мен, 
по-добре е да се откажете от този вариант или поне да изчакате. В момента над нас има 
буря и мога да си представя какви са вълните сред рифовете и плитчините на 
архипелага. Помислете добре върху това! Аз съм моряк, лейтенант, и съм преживял не 
една тропическа буря! 

Запалваш цигара и се замисляш над думите на Майк Джонсън. Знаеш, че той е прав. 
Плаването в такива води с малка гумена лодка е чисто безумие. Но от друга страна, 
така ще спестите време, което сякаш лети. Сега ти се налага да направиш решаващия 
избор, тъй като ти си командира. 

И така, ако решиш да се вслушаш в предупреждението на капитана и да се 
откажеш от този вариант, върни се на 141 и избери някои от останалите. 

Ако пък твърдо си решил, ти и хората ти да премерите сили със стихията, 
премини на 29. 


127. 


Блъскани и носени от вълните, бързо се приближавате към гърмящия прибой на рифа. 
Исполинският юмрук на океана се стоварва на равни интервали върху черните 
базалтови скали. Отдръпва се и след това още по-яростно се нахвърля върху тях. Над 
всичко това висят огромни облаци от воден прах и закриват очертанията на острова. 
Студени тръпки лазят по гърба ти, наблюдавайки кошмара, през който трябва да 
преминете. Но вече е късно за връщане... 

Затова сега премини на 174. 


+ маг 

128. 


Вече си на повърхността. Маската ти пробива водното огледало и те залива ярката 
слънчева светлина. Но в следващия миг грамадна вълна с рев се стоварва върху теб и те 
залива с кипнала, шумяща пяна. Изскачаш отново и се оглеждаш. Лодката с Белон и 
Карлучи е на стотина метра от теб и подскача върху прииждащите талази. Изплюваш 
мундщука на акваланга, размахваш ръце и се опитваш да им дадеш знак. Но стихията 
отново се нахвърля злобно върху теб и те залива. Празните бутилки на гърба ти те 
теглят надолу. Доста неприятна и опасна ситуация, но хората ти вече са те забелязали и 
бързат в твоята посока. След минута са до теб и те издърпват от водата. Смъкват 
акваланга от гърба ти и ти се изтягаш изморен и задъхан на дъното. 

-- Обратно към острова! -- командваш ти, докато плюеш солената океанска вода. 

-- Открихте ли нещо, лейтенант? -- обажда се Белон, докато работи с греблата. 

-- Не... -- изправяш се и сядаш в бясно подскачащата лодка. - Край рифа няма и 
помен от „Скорпион“. Щом премине бурята, ще започнем търсенето по квадранта. 
Трябва да го открием, по дяволите! Стига да е тук... 

Отиваш на 67. 


129. 


От зеленикавата подводна мараня, като зловещи привидения изникват силуетите на ято 
акули. Източените вретеновидни тела са с дължина около 1,5 -- 2 метра и ти с 
облекчение различаваш безобидните пясъчни акули. Макар че напълно безопасна акула 
няма и всичко зависи от обстоятелствата и обстановката при срещата й с човека. 

Ала истинската заплаха само след миг се появява и уверено се насочва към теб. Една 
голяма тигрова акула. Това е нещо съвсем различно! Силното й, мускулесто тяло е с 
дължина около 4-5 метра и завършва с мощна опашка. 

Немигащите й котешки очи горят с хищен, зеленикав пламък и са вперени алчно и 
неумолимо в теб. Дели ви разстояние от 100-150 метра, но тя бързо го скъсява. Вече 
ясно различаваш разтворената й паст, от която се подават няколко реда остри, 
ужасяващи зъби. Движенията на чудовището са бързи и уверени и ти отлично знаеш 
какво ще последва. Въпреки подводния студ, тялото и лицето ти се покриват с гореща 
лепкава пот. Ръката ти, която вече стиска водолазния нож, започва леко да трепери... 
Трябва да вземеш светкавично решение! Имаш няколко варианта. Първият е да се 
опиташ да изплаваш на повърхността и да се добереш до лодката преди звярът да 
те е атакувал. Спреш ли се на него, премини на 189. Вторияг вариант е да се 
скриеш между водораслите, издигащи се на 2-3 метра над дъното. Решиш ли се на 
този ход, отиди на 43. Третият възможен изход от кошмарната ситуация е да се 
добереш до отвесната стена на рифа, който е на стотина метра зад гърба ти. Да се 
прикриеш в някоя от цепнатините и да изчакаш опасността да отмине. Спреш ли 
се на това, прескочи на 146. 

И последният вариант е да останеш на място и да опиташ да прогониш акулата с 
викове, движения и шум от въздушните мехури на акваланга. Решиш ли да 
действаш по този начин, премини на 82. 


130. 


Летите вече час. Монотонният шум на двигателите те унася, но въпреки това не можеш 
да заспиш. Тревожни мисли и въпроси напират в главата ти и не ти дават покой. 
Останалите бойци от групата са се разположили в товарния отсек на самолета. 
Познаваш ги отлично. Сурови мъже на войната. Професионалисти, пестеливи на думи 
и движения, приели риска и съприкосновението със смъртта за свое ежедневие. Както и 
ти самият! Тежката „Дакота“ се носи ниско в бръснещ полет над зелените води на 
океана, обгърната от бялата, влажна пелена на утринните изпарения. Небето около вас е 
чисто и спокойно и като че ли всичко е наред... 

Точно в този момент люкът, водещ към пилотската кабина се отваря и се появява 
вторият пилот. Лицето му е напрегнато и тревожно. 

-- Май ще имаме неприятност, лейтенант! Получихме съобщение от базата на остров 
Пулона. Радарите им са засекли голяма група японски самолети. Движаг се от 
североизток към нас и скоро ще пресекат курса ни. Съдейки по скоростта им, нашите 
момчета предположиха че това са изтребители „Митсубиши-Зеро“. Съветват ни да се 
върнем! 

-- Какво мисли командирът на екипажа, капитане? 

-- Смята, че е най-разумно да завием обратно и то веднага, лейтенант. Това е 
транспортен самолет, а не изтребител! Ако проклетите самураи ни спипат, ще 
послужим за учебна машина и те просто ще се позабавляват. Но вие сте командир на 
тази група и това е мисия на вашето командване. Тъй че решавайте... 

-- Няма ли друга възможност да се измъкнем от японците, капитане? 


-- Трудна работа, приятел? Но все пак можем да опитаме. Например да завием на 90 
градуса на югозапад и да опишем широка дъга. А след това да подходим към вашия 
остров откъм подветрената му страна. Но тогава ще имаме проблеми с горивото и само 
Господ знае дали ще се доберем обратно до летището на Тобе... 

-- Друг вариант? 

-- Е може да продължим полета по същия курс и височина. Японците летят високо и 
нямат радари. Ако имаме късмет, може и да не ни открият в мъглата, но това е само в 
краен случай и не ви го препоръчвам. Просто шансът е нищожен, лейтенант! 

И така, предстои ти да вземеш важно и трудно решение. От него може би ще зависи 
изходът на мисията и животът на много хора. 

Ако се спреш на първия вариант, т.е. връщане обратно, премини на | и използвай 
някой от останалите варианти за придвижване до остров Патанг. Ако решиш да 
завиете на югозапад заобикаляйки опасния район, отиди на 170. Или може би ще 
поемеш риска де летите направо, за да не губите ценно време? В такъв случай 
прескочи на 36. 


131. 


След дълга борба преодолявате рифа и стигате до целта. Мокри до кости, треперещи от 
студ и умора изпълзявате върху скалата. Със сетни сили изтегляте лодката и плота 
върху черните базалтови скали и се отпускате премаляли до тях. На изток слънцето 
вече изплува от океана и залива вълните с кървави отблясъци. 

Премини на 58. 


132. 


-- Те като че ли знаят кои сме.. -- тихо се обажда зад гърба ти ОТири. 

За съжаление той се оказва дяволски прав! 

-- Точно така, господа! Отгатнахте правилно... те знаят кои сте и горят от нетърпение 
да се запознаят лично с вашите персони! -- дочувате зад гърбовете си гласа на Кахое. 
Но този път той не ломоти и не срича, а говори на почти перфектен английски. Върху 
дебелите му устни играе ехидна усмивка, а в ръката му виждаш насочен към вас 
пистолет. Четиримата сте на палубата и той ви държи на прицел. Кахое действа 
спокойно и професионално. Прекалено професионално! 

-- Кой сте вие, Кахое, или както е там истинското ви име? 

-- Вече мога да ви го разкрия, джентълмени! Капитан Камацу от военноморското 
разузнаване на императорския флот. А сега се наредете край левия борд и избягвайте 
всякакви резки движения! Хайде, по-живо! -- и той заплашително вдига дулото на 
пистолета. Не ви остава нищо друго, освен да се подчините и четиримата бавно се 
помъквате към парапета. След това всичко се развива светкавично.. Вече сте до борда, 
когато сержант ОТири прави рязко и почти незабележимо движение с ръка. Нещо 
изсвирва във въздуха, а японецът замръзва на място с изцъклен поглед. След това 
изпуска пистолета и се олюлява, а от устата му избива кървав фонтан. Едва сега 
забелязваш дългия, стоманен клин, забит до половина в гърлото му. 

-- Сбогом, капитан Камацу! И дано гориш вечно в ада! -- спокойно се обажда ОТири 
и бързо се отправя към люка на трюма. -- Клинът беше върху въжетата до парапета, но 
тази самодоволна маймуна изобщо не го забеляза! 

-- Добре, момчета... -- размърдваш се най-после ти. -- Няма спасение, но поне ще 
продадем по-скъпо кожите си. Да покажем на жълтокожите как умират подводните 


командоси! Заемете добри позиции и стреляйте само по моя команда! Това е всичко, 
момчета! 

Предстои ви последният бой, японският кораб приближава все повече. А заедно с това 
отлитат и последните минути от вашия живот! Съжаляваме, млади приятелю, но ти не 
прояви необходимата бдителност и сега ще заплатиш за това с живота си. Битката е 
предварително загубена и сега не ти остава нищо друго, освен да се върнеш на | ида 
започнеш всичко отначало. Не губи време и поемай на път! Желаем ти успех! 

А засега -- сбогом и до нови срещи!!! 


133. 


-- Нека се приближим повече, капитан Джонсън! Не искам да се мотаем дълго из 
водата с целият си багаж. През нощта лодката оставя фосфоресцираща диря, а това е 
добър ориентир за японските пилоти. 

-- Вие решавате, лейтенант! -- кимва с глава командирът на „Блек фиш“ и натиска 
комутатора на разговорната уредба. 

-- Тук команден пост! До всички отсеци, готови за изплаване! Машинен отсек... малък 
ход напред... курс 1-0-0. Носови кормила на три градуса! Започнете продухване на 
баластните цистерни! Акустична станция... искам кръгов обзор. Докладвайте за всеки 
шум! След тридесет минути изплаваме на перископна дълбочина. Край! 

След това капитан Джонсън се отпуска уморено на мястото си и разтърква слепоочия. 
-- Това е всичко, лейтенант! Можете да вдигате хората си и да се готвите за 
разтоварване. 

Бързо премини на 8. 


134. 


След още два часа гребане вече няма никакво съмнение. Попаднали сте в капана на 
мощното североизточно течение и сте отнесени далече от крайната цел. От Патанг няма 
и помен. Отпускате безпомощно греблата и изпадате в мрачно униние. 

-- Няма смисъл, командире --> нарушава мълчанието Белон. -- Продължим ли така, 
само ще се напъхаме в ръцете на жълтокожите. 

И той е дяволски прав. Течението ви носи право към ескадрата иа адмирал Микава. 
Налага се незабавно да мислите за измъкване. За жалост трябва да признаеш грешката и 
поражението си. Океанът е по-силен от вас и планът ти отива по дяволите. Остава ти 
само един последен, отчаян ход. И след дълго колебание ти решаваш да го 
предприемеш. 

-- Карлучи! -- обръщаш се към австралиеца. -- Приготви радиостанцията и потърси 
базата в Талауд. Нека да изпратят кораб, иначе с нас е свършено. Ще им предадем 
приблизителните ни координати 

- Японците също могат да прехванат съобщението, лейтенант! -- мрачно се обажда 
сержант ОТири. Той е прав и ти отлично съзнаваш това. 

- Така е, сержант... Сега съдбата ще реши кой ще ни прибере пръв. Наш или японски 
кораб! Стискайте палци, момчета и се молете на Бога! Ти загуби, млади приятелк!! 
Направи погрешен избор и провали всичко. Затова сега се върни иа | и започни 
всичко отначало. Желаем ти успех! А засега --- сбогом и до нови срещи!!! 


135. 


Тропическото слънце вече сипе жаравата си върху вълните, когато малката гумена 
лодка се промъква през един тесен пролив в рифа и поема навътре. Белон и Карлучи 
натискат здраво греблата, а ти си в пълно подводно снаряжение, готов за спускане. 
Черният хидроизолиращ костюм плътно прилепва по тялото ти, а аквалангът е 
проверен и закрепен здраво на гърба ти. Това е дихателен апарат от типа „Гаян“, 
работещ с атмосферен въздух под налягане 140 атмосфери. Автомат-регулаторът му е 
подобрен тип, американско производство и е създаден специално за военни цели. 
Всичко това ти позволява да плаваш около два часа под водата на дълбочина до 50 
метра. В тази акватория океанът не е дълбок и ти се надяваш да откриеш подводницата 
на достъпна за апаратите ви дълбочина. Но това ще покаже времето! Сега си изправен 
пред избор -- в каква посока да започнеш подводното си разузнаване? Покрай 
северната стена на рифа, покрай южната или да поемеш право на запад, към по- 
дълбоките открити води? 

Ако избереш първата посока, премини на 83. 

Спреш ли се на втората, отиди на 28. 

А избереш ли дълбините на запад, прескочи на 197. 


136. 


Бавно продължаваш да се спускаш в тъмните дълбини. С всеки изминал метър те 
обзема все по-голяма лекота, напрежението изчезва и ти става весело... Подводният 
мрак вече не те плаши и ти все по-смело размахваш плавници. Пулсът и дишането ти се 
учестяват, а в ушите ти започват да звънят безброй камбанки, сяка приближаваш 
преддверието на рая! Но едновременно това, дълбоко в съзнанието ти прозвучава 
сигнал за опасност. Един далечен глас неистово крещи да се върнеш веднага на 
повърхността. Но, уви... 

Бездната те привлича неудържимо в коварните си, ледени обятия и ти вече нямаш сили 
да й се противопоставяш. 

Премини на 187. 


137. 


Още при първите изстрели Белон, който е вляво от теб, се свлича на земята с болезнен 
стон. Гърдите и коремът му са надупчени от автоматичен откос и пясъкът под него 
бързо почервенява от шуртящата кръв. Хвърляш се по очи и откриваш на посоки огън с 
картечния пистолет. Вдясно от теб ОТири също стреля, заливайки с куршуми 
храсталака пред вас. Бавно, с пълзене се оттегляте назад, търсейки някакво прикритие. 
Но такова няма... 

А пясъкът около вас ври от куршуми и зловещият им писък разсича въздуха над 
главите ви. През облаците от пясък, прах и барутен дим забелязваш пламъчетата на 
изстрелите, извиращи от джунглата. Те са много, отчайващо много и ти разбираш, че 
спасение няма... 

А сега бързо премини на 118. 


138. 


Отчаяно се бориш с парашута, но въпреки това вятърът те отнася доста встрани от 
крайбрежната пясъчна ивица. Останалите трима от групата са под теб и скоро куполите 
на парашутите им изчезват сред буйната тропическа растителност. Накрая достигаш 
земята. Стоварваш се с трясък в центъра на бодлив трънак и дива папрат, оплетени с 
лиани и епофити. Парашутът ти се оплита в короната на една палма, а ти самият 
увисваш надолу с главата, сграбчен отвсякъде от острите, бодливи шипове... 

Извиваш се отчаяно, за да се измъкнеш от капана и да откопчаеш ремъците на 
парашута, но всичко е напразно! Напрягаш мускули и бавно, сантиметър по сантиметър 
се изправяш, а по тялото ти се стича солена гореща пот. Не знаеш къде са останалите, а 
наоколо цари тишина нарушавана само от свиренето на вятъра и шума на близкия 
прибой. Ненадейно дочуваш зад себе си шум. С мъка обръщаш глава и застиваш... 

На няколко метра от теб стои японски войник в тропическа униформа с насочен към 
гърдите ти автомат. Широките му устни са разкривени в ехидна усмивка, а в 
дръпнатите му присвити очи гори див, тържествуващ пламък. Японецът надава кратък, 
гърлен вик и размахва дулото на автомата в знак да вдигнеш ръце. Но това е просто 
невъзможно. Продължаваш да висиш надолу с главата и да се взираш в неочаквания 
враг... 

Мини веднага на 80. 


139. 


С пълзене се добираш до носа. 

-- Какво става, лейтенант, не ви ли се спи? -- скрива една прозявка австралиецът. 

-- Не, Карлучи. Видя ли къде отиде Кахое? 

-- Не... -- Той явно е смутен. - Мислех, че е на кормилото, лейтенант. 

-- Друг път мисли по-малко и си отваряй очите повече! Събуди Белон, а аз ще огледам 
кораба! 

След това с безшумни котешки стъпки се отправяш към дървения люк, водещ към 
трюма. Когато стигаш до него откриваш, че е отворен и черният му отвор зее 
заплашително върху палубата... 

Премини на 49. 


140. 


След кратък размисъл решаваш, че е опасно да продължите по досегашния курс. 
Според теб появата на този самолет не е случайна и не предвещава нищо добро. Затова 
решително се надигаш и бързо се отправяш към кърмата, където са хората ти. 

-- Лягаме на нов курс! Трябва по-бързо да изчезнем от този район. Затова всички на 
кормилото! Действайте, момчета! 

Но накъде ще продължите? Това ще решиш връщайки се на 89 и след това 
избирайки нова посока. И така на работа!!! 


-- Наближаваме квадрант 30, лейтенант! - обръща се към теб командирът на „Блек 
Фиш “, капитан Майк Джонсън. - Трябва да решите къде да ви стоварим. От към 


източното или откъм западното крайбрежие на острова. Според локацията, източната 
страна е подветрена и по-спокойна, но се пресича от силно течение на североизток. От 
запад течението е по-слабо, но пък вятърът е постоянен и вълнението е по-силно. Там 
също архипелагът е осеян с подводни скали и рифове. Тъй че решавайте! Вие 
отговаряте за мисията. 

И така, какво ще предприемеш, млади приятелю? 

Ако решиш да изплавате източно от Патанг, премини на 30. 

Спреш ли се на втория вариант, т.е. западното му крайбрежие, отиди на 161. 


142. 


Нощта вече се спуска над архипелага, когато зърваш това, което си търсил. Малко 
скалисто островче, разположено на около миля от западния бряг на Патанг. В средата 
му се издига остра, назъбена канара, която е идеален наблюдателен пункт. Внимателно 
се отправяте към него, но ви трябва доста време, докато преодолеете гърмящия прибой 
на рифа, опасал го отвсякъде. Накрая, капнали от умора потънали в солена океанска 
вода и пот, вие се промъквате през озъбената паст на подводните скали и изпълзявате 
върху издълбаните от времето, вятъра и водата камъни на малкия остров. Оставяш 
хората си да изтеглят лодката и плота с багажа, а ти с бинокъл В ръка се отправяш към 
върха на канарата... 

Сега отиди на 58. 


143. 


Кракът ти е попаднал право в челюстите на една гигантска тридактна. Огромната мида- 
убиец коварно се е спотайвала сред гъстата плетеница от водорасли и сега е захапала с 
твърдата си като стомана раковина крака ти. Започваш да се дърпаш и мяташ отчаяно, 
но уви... Всичко е напразно! Тридактната не пуска крака ти и дори не помръдва от 
мястото си. А времето лети неумолимо и заедно с него отлитат и последните глътки 
кислород. С треперещи от ужас и напрежение пръсти измъкваш водолазния нож и се 
опитваш да го използваш като лост. Но и това не помага. Накрая, обезумял от болка и 
ярост, ти натисваш с всички сила и острието се пречупва. Край! 

С това пропада и последната ти надежда. Ти си съвсем сам и няма кой да ти помогне. 
Остават ти 2-3 минуги живот, след което те очаква страхотна, мъчителна агония и 
смърт. Тялото ти се къпе в гореща лепкава пот, а сърцето ти лудо блъска в гърдите. 
Вече знаеш че си обречен, но продължаваш да се гърчиш със сетни сили. Мъчително се 
бориш за всяка глътка кислород, а пред очите ти шеметно се въртят огнени кръгове. 
Последните ти минути живот отлитат и аквалангът ти вече в празен. Бориш се още 
минута, като задържаш сетния си дъх, но и това приключва. Губейки съзнание, 
изплюваш безполезния мундщук на дихателя и конвулсивно поемаш в дробовете си 
ледената океанска вода... 

Край! Ти загуби, млади приятелю! Затова сега се върни на | и започни всичко 
отначало! Не губи време и поемай веднага на път. Желаем ти успех и те очакваме 
отново в света на риска и приключенията! 

А засега -- сбогом и до нови срещи!!! 


144. 


Намираш се на дълбочина 35-40 метра и тесният лъч на прожектора ти прорязва мрака 
на нощните дълбини. От време на време пред маската ти бързо преминаваш пасажи от 
малки сепии, калмари, риби-тон и весели пъргави дорадо. Злите кучета на тропическите 
рифове баракудите също не спят и са заети с кървавия си среднощен пир. Наближаваш 
дъното и бавно се носиш над него шарейки с лъча на прожектора. Неочаквано около 
теб настъпва суматоха и раздвижване. Като по команда рибните ята изчезват и всичко 
опустява. Спускаш се в грунта и се оглеждаш тревожно. Обзема те чувство за надигаща 
се опасност! И скоро разбираш причината в бягството на подводните обитатели. 

За жалост много късно... 

Бързо премини на 13. 


145. 


-- Вече сме в квадрант 30, лейтенант! Лежим на три мили южно от наветрената страна 
на остров Патанг - обръща се към теб капитан Майк Джонсън. 

-- На каква дълбочина сме, сър и какви са теченията? 

-- Заповядах изплаване на 30 метра дълбочина. С дихателните апарати това няма да е 
проблем за вас. Относно теченията, тук няма такива и затова избрах тази позиция. 
Според приборите плътността на водата е нормална и няма дьнна турболенция. Тъй че 
не виждам защо да не изскочите като коркови тапи на повърхността. Е, това е всичко! 
Желая ви успех, лейтенант... и Господ да ви пази! 

-- Благодаря ви, капитане! И аз ви желая щастливо завръщане в базата! -- стискаш 
коравата му десница, отдаваш чест и бързо излизаш от командния отсек. 

Сега отиваш на 85. 


П1-39 Кю -- 1943 г. 


146. 


Решаваш да се притулиш в сянката на рифа. Гака поне гърбът ти ще бъде прикрит и ще 
можеш да се отбраняваш с водолазния нож. Разбираш отлично, че шансът ти за победа 
над опасния морски хищник е нищожен, но все пак... Обръщаш се и се понасяш към 
базалтовата скала, размахвайки отчаяно плавници. А тигровата акула е по петите ти и 
бързо те настига... 

Отиди на 17. 


147. 


Бавно поемаш назад, като внимаваш да не се заблудиш в тъмния подводен лабиринт. В 
бутилките на акваланга ти е останал въздух за още 20 минути и не трябва да губиш 
ценно време! Изкачваш се към повърхността, ориентирайки се по посоката и шума на 
издишваните мехури. 
Сега премини на 53. 


148. 


Работейки усилено с плавниците, навлизаш в средната галерия. Водата е застояла и 
леденостудена и това се чувства даже през неопреновия костюм. Сводовете са тесни и 
гладки, покрити с морски лишеи, водорасли и варовикови наслоения. Между тях 
лениво пълзят морски звезди, крабове и омари. От тъмните ъгли на галерията 
любопитно надничат барбуни и меру и бързо се скриват при твоето приближаване. 
Около теб всичко е тайнствено, мрачно и заплашително, но ти упорито плаваш 
напред... 

Прескочи на 54. 


149. 


Трябват ви близо два часа, докато се преборите с кипящия риф, препречил пътя ви. Но 
все пак успявате! Смазани от умора, напрежение и безсъние със сетни сили се добирате 


до малкия каменист остров. С треперещи тела, подгизнали до кости изпълзявате на 
брега и изтегляте лодката и плота с багажа и радиостанцията. 
Отиваш на 58. 


П-39 ф -- 1943 г. 


150. 


Форщевенът на „Игъл“ пори зеленикавите води на океана със скорост 18 възела в час. 
Златистото сияние на утринното слънце залива килватерната струя на ескадрения 
миноносец и сивата му, стоманена грамада. Студеният североизточен вятър свири в 
мачтите и антените, а прииждащите вълни повдигат все по-високо бронирания му нос. 
Изминали са два часа, откакто сте напуснали залива на остров Талауд и очертанията му 
отдавна са се стопили зад линията на хоризонта. Хората ти са разположени на кърмата 
на американския есминец, сгушени на завет до тръбите на торпедните апарати. 
Намираш се на командния мостик, редом с командира на кораба -- флотния капитан 
Спартк и още няколко офицери. Той не откъсва поглед от кръглия светещ екран на 
радиолокационната станция. Често вдига големия морски бинокъл и внимателно 
оглежда хоризонта по курса на кораба. Прави ти впечатление, че от половин час 
есминецът често променя курса си, движейки се зигзагообразно. 

Опасност ли, капитане? В обръщаш се към него ти, докато също оглеждаш океана с 
бинокъла си. - - Извършвате противоподводникова маневра... 

Американецът за миг се откъсва от радара и те поглежда учудено. 

-- Вие разбирате от бойни маневри, лейтенант? Мислех, че сте просто от 
диверсионните части... 

-- Подводни диверсионни части, сър. Служил съм четири години във френския боен 
флот и тази картина ми е до болка позната. 

--В кои сражения сте участвали, лейтенант? 

-- В достатъчно, капитане! Бях на борда на линейния кораб „Ришельо“, когато 
самолетите на британския „Хей мес“ го извадиха от строя в пристанището на Дакар. 
Участвах ив битката при Марс Ал Кебир, където така наречените съюзници ни удариха 
в гръб и потопиха и линейния ни кораб „Бретан“. Хиляди френски матроси отидоха с 
него на дъното, сър, а това не се забравя, повярвайте ми! 


Капитан Спаркс мълчи известно време и те наблюдава замислено, след това свива 
рамене. 

-- Какво да се прави, лейтенант? Войната винаги е била една гадост. А що се касае до 
маневрите на нашия „Игъл“, знаем че флотилията на адмирал Микава се приближава от 
север и никой не може да предвиди ходовете на проклетия самурай, затова трябва да 
сме нащрек! В този момент иззвънява зумерът на вътрешната радиоуредба и на 
свързочното табло светва червена лампичка. Капитан Спаркс бързо натиска бутона на 
комутатора. 

-- Централен пост слуша! 

-- Сър, хидроакустичната станция засече на ехопен ленг цел на разстояние 35 кабела от 
нас. Целта се приближава. 

- Установихте ли посоката и скоростта й? 


П-400 -- 1942 г. 


-- Засега не, сър. „Асдикът“ работи непрекъснато и скоро очакваме да я прехванем на 
режим „шумопеленг“. Целта е надводна и голяма. Отразеният сигнал е много мощен, 
сър. 

-- Отлично, момчета! Следете обекта и докладвайте при всяка промяна! В това време 
нова лампичка светва тревожно на таблото. 

-- Централен пост, тук станцията за надводно наблюдение! Засякохме цел. 

-- Централен пост слуша! Дайте координатите! 

-- Разстояние до обекта, 30 кабелта. Посока север-запад. Скорост около 25 възела. 
Съдейки по радарната сянка смятаме, че е тежък крайцер или линеен кораб! 

-- Не го изпускайте от наблюдение и докладвайте незабавно! Следете най-вече за 
въздушни цели. Край! 

Капитан Спаркс изключва комутатора на радиовръзката. Лицето му е мрачно и 
напрегнато. 

-- Май че става напечено, лейтенант! В този район нямаме наши кораби. По всяка 
вероятност това е разузнавателен крайцер от флота на Микава. При дадената 
обстановка най-добре е да се върнем обратно в базата! И то веднага! 

-- Дали са ни засекли, капитане? 

-- Предполагам, че да. Японците нямат радари, но техните акустични 
шумопеленгаторни станции не отстъпват на нашите. Освен това, тези дяволи имат 
страхотни магнитометри, от които почти няма спасение... Така че, повтарям, трябва 
незабавно да се върнем! 


-- Няма ли друг изход, сър? 

-- Заповедта на адмирал Донован е пределно ясна, лейтенант. Да ви доставим близо до 
остров Патанг, но да не влизаме в сражение. И аз нямам намерение да я нарушавам и да 
рискувам кораба и хората си. Разполагаме само с две 102-мм оръдия и един 76-мм 
зенитен автомат. А те са като детски играчки пред дулата на японските крайцери. 
Смятам, че разбирате какво искам да кажа? 

Да, ти разбираш отлично какво може да последва в следващите часове и отчаянието 
бавно пълзи в душата ти. Но не смяташ да отстъпваш лесно... 

-- Капитане, вие също ме разберете! Става дума за изключително важна мисия. От нея 
зависи животът на много хора, а може би и на цели флоти. Не се шегувам сър, и нямам 
намерение да побягна пред първия японски кораб, по дяволите! Вие отговаряте за 
своята, а аз за моята мисия и хора. Затова нека да потърсим някакъв изход! 

Капитан Спаркс мълчи известно време и замислено се вглежда в навигационната карта 
на района. В командния мостик се възцарява тягостна и напрегната тишина. Накрая той 
вдига глава и изтрива потта от лицето си. 

-- Е добре, лейтенант! Имаме три възможни изхода от тази каша. Първият и най- 
правилен е да се върнем незабавно назад към базата ни в Талауд и забележете, никой 
няма да ни упрекне за това. Вторият вариант е да променим курса на югозапад и да се 
опитаме да се измъкнем от стълкновение с японците. Ако не ни открият проклетите им 
самолети, имаме някакъв шанс, макар и минимален, разбира се! Има и едно последно 
решение, лейтенант, което обаче си е чисто безумие и трябва да сте напълно откачен 
или пък животът да няма никаква стойност за вас... 

-- Слушам ви, капитане! -- нетърпеливо го прекъсваш ти. -- Аз и моите хора сме 
точно такива, затова сме и тук. Какъв е вариантът? 

-- Ами, той е много прост! -- Спаркс отново изтрива потта от лицето си. -- Мога да ви 
дам един разузнавателен катер, с който сами да продължите към Патанг. Той е 
прекалено малка цел, за да го открият японските станции. Опасно е само, ако ви засече 
някой от техните самолети. Но засега те са далеко и вероятността за това е малка. По- 
скоро трябва да се опасявате от внезапна буря, тъй като катерът е с водоизместване 
само 40 тона и при вятър над четири бала е напълно безпомощен. 

-- А какво е разстоянието отгук до архипелага, капитане? Имам предвид въпроса с 
горивото. 

-- При курс право на запад и при скорост 25 възела ви остават не повече от четири часа 
плаване. Тъй че дотам горивото ще ви стигне. А след това ще решавате на място. Може 
да го укриете някъде из островите, но най-добре е просто да го потопите, за да не ви 
демаскира. Флотът на САЩ ще преглътне тази загуба. Е, мисля това е всичко! 
Останалото е в ръцете на Господ Бог. Но пак повтарям, това е самоубийство! А сега 
решавайте! 

И така, млади приятелю, предстои ти да направиш труден и отговорен избор! 

Ако послушаш съвета на капитан Спаркс да се завърнете обратно в базата, се 
връщаш на | и започваш всичко отначало. 

Решиш ли да извършите обходна маневра на югозапад и да се отскубнете от 
японските кораби, премини на 40. 

А ако се решиш на най-рискования вариант да продължите сами с катер към 
остров Патанг, отиди на 102. 


П-39 М -- 1943 г. 


151. 


Наближава обяд и вятърът постепенно се усилва. Все по-големи вълни издигат и 
люлеят праото и старият му дървен корпус заплашително скърца и пука. Слушайки 
стоновете му, ти все повече се съмняваш, че вашата черупка ще издържи ударите на 
една по-сериозна буря. Внезапно разтревоженият глас на Белон те изтръгва от мислите 
ти: 

-- Лейтенант, някой е ровил из багажа и е работил с радиостанцията. Липсва и един 
пистолет... 

-- Не може да бъде! Провери ли добре? -- ти също си разтревожен от новината. 

Точно в този момент откъм носа долита викът на сержант ОТири: 

-- Право по курса боен кораб! Движи се бързо към нас! 

Това вече е много! Военен кораб в този квадрант!? Бързо се озоваваш на бака и 
грабваш бинокъла от ръцете на ирландеца. Действително, на по-малко от миля пред 
носа на праото бързо пори вълните кораб с ниски, обточени бордове. Прилича на 
фрегата или ескадрен миноносец и се насочва право към вас. Тревожно се взираш към 
върха на мачтата му, където вятърът развява бойния му вимпел. 

И ето, един силен порив на вятъра го опъва върху флагщока и ти съзираш големия 
червен кръг на бял фон. Вече няма съмнение! Срещу вас се носи смъртта, над която се 
вее японският императорски флаг! 

Сега отиди на 132. 


152. 


Сърцето ти бие лудо, а лепкавите пипала ма страха коварно пълзят в душата ти. 
Секунди след като си се укрил сред водораслите, усещаш как едно огромно тяло 
буквално профучава над теб. Отчаяно задържаш дъх, за да не те издадат въздушните 
мехури от акваланга, но това не може да продължи вечно! А над теб чудовището 
продължава да снове и упорито да те търси. Подтиквано от генетично заложения си 
хищен инстинкт и от вечния си, неутолим глад... 

Прескочи на 24. 


153. 


Колкото по-надолу се спускаш, толкова по-тъмно става около теб. Синият лазур на 
повърхностния слой се прелива в тъмнозелена подводна мъгла. Но видимостта е 
отлична и ти с любопитство наблюдаваш ятата рибки, които се стрелкат около теб и 
бързо изчезват в маранята на океанските дълбини. Огромни медузи често се изпречват 
пред маската ти и трябва да лавираш, за да избегнеш неприятния, а често и опасен 
допир с тях. Дъното е начупено и каменисто, с огромни колонии от дълги водорасли, 
сред които се мяркат пасажи от пъстри придънни рибки и безкрайно множество от 
омари, крабове и лангуст. Под теб, ниско над дъното, преминават бързо ята от малки 
сепии и калмари, отправени към по-топлите и богати на храна води на кораловия риф. 
Неусетно достигаш дълбочина 50 метра, разумната и безопасна граница на твоето 
потапяне, като следваш очертанията на дъното. То продължава да се спуска надолу и се 
губи в студения подводен полумрак. Взираш се напрегнато, но от потъналата 
подводница няма и следа! 

Отиди на 116. 


154. 


„Блек фиш“ е притихнала върху равното пясъчно дъно, блъскана и люляна от 
експлозиите на подводните бомби. Под напора на детонациите корпусът се тресе и 
вибрира, но все пак издържа на чудовищного налягане. Японските кораби се въртят над 
нея като вълча глутница, изтървала плячката си. Хидрофоните им са изпуснали шума от 
винтовете й, но хидроакустиците им знаят, че вие сте някъде под тях и канонадата 
продължава. Разривите следват бързо отляво, отдясно, пред носа и зад кърмата и засега 
само чудо спасява подводницата от пряко попадение. Вкопчил си се здраво в една 
скоба на командното табло и с изпотено лице тревожно се вслушваш в тътена на 
подводните експлозии. 

-- Ще се измъкнем, лейтенант! Не ни е за пръв път. Само че мисията ви пропадна, по- 
дяволите! 

-- Невъзможно, капитане -- настойчиво започваш ти. 

-- Какво си въобразявате вие! - - прекъсва те Джонсън. -  Избийте си всякакви илюзии 
от главата! Сърбал съм попарата на японците и ги познавам добре. След половин час те 
ще престанат тук и ще пренесат огъня в съседните квадранти. Но дори и когато 
прекратят бомбомятането, корабите и самолетите им ще продължават да кръжат 
наоколо две-три денонощия. Дяволски упорити са тези фанатици, тъй че нямаме 
никакъв шанс да изплаваме! Ще бъде истинско чудо, ако успеем да се издигнем на 
перископна дълбочина и през шнорхела да опресним въздуха за дишане и този в 
акумулаторния отсек. С една дума, приятелю, връщаме се у дома! Това е заповед! 

За жалост капитан Майк Джонсън е прав! Затова, върни се на | и започни всичко 
отначало! Пожелаваме ти успех и ти казваме сбогом, млади храбрецо! И до нови 
срещи!!! 


155. 


Борите се с вълните и бавно навлизате сред архипелага. Около вас е истински хаос от 
плитчини, подводни скали и бързи, коварни течения. Плавате така около час, докато 
най-сетне откриваш това, което ти трябва! Малко скалисто островче с висока назъбена 
канара в средата. Указваш на хората си посоката, надвиквайки воя на вятъра и бученето 
на вълните и лодката се отправя към него. 

Отиваш на 131. 


156. 


Бавно размахваш плавници и навлизаш в подводната пещера. Подводният прожектор 
осветява пътя ти и изтръгва тайнствени и причудливи сенки около теб. На места 
тунелът се стеснява дотолкова, че раменете ти опират в тъмния базалт, покрит с цели 
колонии от миди и ракообразни. Попаднал си в царството на вечния подводен мрак и 
тишина, а това определено действа на нервите. Усещаш как постепенно те обзема страх 
и неудържимо желание по-бързо да се измъкнеш от това мрачно място. Но стисваш 
зъби и с усилие на волята си налагаш да продължиш. Искаш да разбереш докъде води 
пещерата и има ли тя изход! 

Бързо премини на 99. 


157. 


И така, решаваш да се спуснеш сам през нощта и да разузнаеш дъното край източния 
риф на островчето. Но първо трябва да решиш в каква посока да огледаш дъното -- на 
север или на юг? 

В първия случаи премини на 63. 

Във втория на 26. 


158. 


Лекият източен пасат леко полюлява гумената лодка и вързания за нея водолазен плот с 
багажа. Океанът около вас е пуст и безлюден, а шумът от двигателите на самолета 
отдавна е заглъхнал на хоризонта. Скочили сте на четири мили от архипелага Патанг и 
сега усилено гребете към него. Наближава обяд и слънцето все по-яростно ви залива с 
парещото си дихание. Тропическите ви униформи лепнат от пот и затрудняват 
движенията ви, но вие не спирате нито за миг. Трябва да се доберете до суша преди 
падането на нощта и да намерите коридор през коварните океански рифове. Горещият 
влажен въздух пари гърлата и дробовете ви, но скованите от умора ръце продължават 
да натискат греблата. След два часа изтощително гребане най-сетне дочувате тътена на 
прибоя. Скоро след това съзирате искрящите под слънцето облаци воден прах и бялата 
пяна на разбиващите се вълни. Колкото по на изток се придвижвате, толкова по- 
заплашителен става тътенът им, а вълнението се усилва и все по-яростно подмята 
лодката. Накрая се озовавате пред самия риф. След близо едночасова борба с мощните 
водни талази, успявате да се промъкнете през кипящия воден ад и мокри до кости се 
добирате до малко каменисто островче. Откривате тиха, закътана лагуна и с треперещи 
от изтощение тела изпълзявате върху сушата. Засега Провидението е благосклонно към 
вас и първият етап от операцията „Скорпион“ е приключил успешно! 

Премини на 58. 


159. 


В крайна сметка решаваш да завиете на югозапад. Гайнственият самолет на хоризонта 
не ти излиза от ума, затова подтикваш хората си да бързат. Обръщате тежкото 
кормилно гребло и праото бавно се понася в новата посока. Вятърът е все още зад гърба 
ви и бодро издува бамбуковото платно. Тревожно оглеждаш океана с бинокъла си, но 
засега той е пуст и спокоен. 

Бързо премини на 123. 


160. 


Гребете с всички сили към източния риф Ръцете ви са вкочанени от леденостудената 
вода, която се излива отвсякъде върху вас. Вече сте на стотина метра от кипящия ади 
мощният му тътен заглушава гласовете ви. Вълните стават все по-огромии и 
настървено се нахвърлят върху малката ви флотилия Вече е невъзможно да управлявате 
лодката и прикачения зад нея плот и те стават безпомощни жертви на вилнеещата 
СТИХИЯ Огромните вълни ви тласкат неумолимо към озъбената паст на подводните 
скали и вие отчаяно се взирате към връхлитащата насреща ви смърт.... 

Сега бързо отиди на 1. 


161. 


„Блек фиш“ бързо се приближава към западното крайбрежие на Патанг. Капитан 
Джонсън постоянно приема данните от хидроакустичния и навигационния отеек и ги 
нанася върху лоцията на участъка. След около час плаване той се обръща към тед. 

-- До квадрант 30 остават 40 минути, лейтенант! Трябва да решите кога ще 
десантирате от подводницата. Преди залеза на слънцето или през нощта? Решението 
вземате вие! 

Действително, време е да решиш кога ще напуснете борда. 

Ако сметнеш, че е най-добре това да стане през деня, премини на 186. 

Решиш ли да рискувате, за да използвате прикритието на тропическата нощ, 
отиди на 119. 


162. 


С широко разтворени челюсти тигровата акула се устремява към теб. Обзет си от ярост 
и действаш по-скоро несъзнателно и интуитивно, отколкото разумно. И може би точно 
това те спасява! Вместо да отскочиш назад и да избегнеш атаката й, ти се хвърляш 
срещу нея и вие почти се сблъсквате. В последния фатален момент измъкваш 
мундщука на акваланга от устата си и го завираш в огромната, озъбена паст на 
чудовището. Всичко наоколо изчезва в облак от гърмящи въздушни мехури, изскачащи 
под високо налягане от тръбата. И това е всичко! Очакваш смъртоносния удар. но той 
се бави... Когато облакът се разпръсва, ти просто не вярваш на очите си. Акулата я 
няма! Невероятно, но факт! Отчаяната ти тактика е успяла и ти си спасен! Без да губиш 
повече време, бързо се понасяш към повърхността. Усещаш натиска на движението на 
водните пластове и разбираш, че отгоре се надига буря. 

А сега премини на 128. 


163. 


С премигване на прожектора подаваш сигнал за спиране на търсенето и тримата бавно 
поемате нагоре. Изплувате на повърхността и смъквате маските. Плотът се полюлява на 
стотина метра от вас и вие бързо се отправяте към него. Карлучи, който дежури на 
борда му, ви помага да се из катерите на него и да свалите аквалангите. 

-- Това е момчета, край -- все още задъхан се разпореждаш ти. -- Безсмислено е да 
продължаваме! Ако „Скорпион“ изобщо е потънал тук, то това е станало в дълбоките, 
открити води и никога няма да го открием. Затова спираме, връщаме се незабавно до 
острова и подаваме уговорения сигнал в базата. Останалото е грижа на командването и 
на комодор Джаксън. Само се молете на Бога да не ни надушат самураите. Това е, 
действайте! 

Бързо и тихо всеки застава на мястото си и хваща греблото. Обръщате плота на запад и 
със силни, отмерени движения го насочвате към шума на близкия прибой. 

А сега премини на 109. 


164. 


Споделяш със сержант О“Гири опасенията си и двамата решавате да потърсите някое 
по-малко островче. Да слезете на него и оттам да проведете наблюдения над големия 
Патанг. Нощта вече пада, а с нея се усилва и вятърът. Вълните надигат мощни, 
разпенени гърбове и все по-силно люлеят и блъскат лодката и плота. Грябва да бързате, 
за да изпреварите бурята и мрака! Променяте посоката и навлизате обратно сред 
кипящия и бучащ воден хаос на архипелага. 

Бързо отиди на 142. 


165. 


Часовникът на ръката ти показва тринадесет часа. Намираш се в командния отсек на 
подводния кръстосвач „Блек фиш“ от Тихоокеанския флот на САЩ. Стоманеното 
чудовище безшумно се плъзга сред океанските дълбини, разсичайки ги със скорост от 
10 възела в час, на дълбочина 80 метра под повърхността. Корпусът под краката ти леко 
вибрира от работата на мощните електродвигатели, а приглушеното им жужене долита 
през стоманените стени на отсеците. 

-- Вече сме в квадрант 30, лейтенант! Вашият остров е точно по курса ни и след 
тридесет минути ще бъдем на две мили от подводния му шелф. Имате два варианта за 
напускане на подводницата. Първият е да изплаваме на повърхността, да обследваме 
хоризонта и острова и след това да се доберете до него с вашите средства. Вторият е да 
напуснете борда на „Блек фиш“ през тръбите на торпедните апарати от подводно 
положение. Решавайте! 

И така, ти си този, който има последната дума. Сложна ситуация, в която всяка грешка 
може да се окаже фатална! Затова мисли и преценявай! 

Ако се спреш на първия вариант, премини на 125. 

Спреш ли се на второто решение, отиди на 145. 


166. 


Нощта преминава спокойно и времето е все така тихо. 
На сутринта ти установяваш, че курсът ви е все още североизточен и бързо се отправяш 
към хаваеца. 


-- Кахое, защо плаваме на североизток? Така се отдалечаваме от Патанг! 

-- Мастър бъде спокоен! -- леко се усмихва рибарят, без да изпуска кормилото. -- На 
североизток ние хванем голямо течение... силно течение и то ни отнася бързо на 
Патанг! Много бързо... Сега мастър разбира? 

-- Ясно, Кахое! Искам само да стигнем по-бързо. Това е всичко! 

-- Стигнеме, мастър... стигнеме. По-бързо, отколкото мастър мисли! -- усмихва се 
отново водачът ви и се заема да пали угасналата си лула. 

Прескочи на 151. 


167. 


Бавно и внимателно навлизаш в зеещия отвор на дясното разклонение. Вглеждаш се 
напрегнато през стъклото на маската, лъчът на прожектора тревожно шари по мрачните 
подводни сводове. Колкото по-навътре проникваш, толкова по-тесен става тунелът и 
скоро ти се налага да се отгласкваш с ръце от студените базалтови стени. 

Премини на 45. 


168. 


Бавно се изкачваш към повърхността. Когато я приближаваш, усещаш раздвижването 
на водните маси, което става все по-осезателно. Прозрачното огледало над главата ти се 
люлее силно и е потънало в облаци от пяна и малки въздушни мехурчета. Вече няма 
съмнение... над теб се е разразила буря! 

Отиди на 128. 


169. 


Трите японски щурмовика с вой прелитат над праото, почти докосвайки мачтата му. 
След това правят остър завой и отново връхлитат. Без съмнение пилотите им отлично 
знаят кои сте вие и как изглежда лодката. Няма съмнение, че хаваецът е успял да 
предаде точни данни за вида, посоката и скоростта на праото. И то по собствената ви 
радиостанция... 

В това време тройката въздушни хищници отново увисва над вас, и пикирайки 
стръмно, открива картечен и оръдеен огън. Въздухът се разтърсва от трясъка на 
изстрели и от зловещия вой на куршуми и снаряди. Корпусът на корабчето потъва в 
дим, хвърчащи парчета дърво и осколки от снаряди. Всичко около вас се руши и 
разпада и се озовавате сред истински огнен кошмар. Въпреки това, легнали по гръб, 
стреляте като луди по нападателите Отчаяна и безполезна сълротива! Първо пламва 
платното и скоро изчезва в бучащите пламъци, огънят бързо се пренася към носа и след 
минута той изчезва в гъсти кълба черен, задушлив дим. 

-- Сержант, лодката! -- крещиш ти, надвиквайки канонадата на боя. Но вече е късно. 
Пътят към трюма е отрязан от бушуващите на палубата пламъци. Бавно отстъпвате към 
кърмата, стреляйки непрекъснато. Самолетите правят нов заход и отново се нахвърлят 
върху безпомощното корабче. В десния му борд зеят няколко огромни пробойни, през 
които с грохот нахлува вода. Праото загубва ход и бързо се накланя надясно, 
заплашвайки всеки момент да се преобърне. Изведнъж около вас настъпва тишина... 
Самолетите изчезват също така бързо и внезапно, както са се появили. Чува се само 
съскането на пламъците и дращенето на горящото дърво. 


-- Къртете дъски за сал! -- подаваш ти отчаяна команда на хората си. След броени 
минути праото ще се преобърне и това сега е единственият ви, макар и нищожен шанс 
за оцеляване. Без вода, храна, дрехи, оръжие и радиостанция, вие сте изцяло в ръцете на 
стихията. Не ви остава нищо друго, освен да се надявате, че пръв ще ви открие 
съюзнически, а не японски кора... 

Операция „Скорпион“ е провалена, млади приятелю. Затова се върни на | и започни 
всичко отначало! Не губи време и поемай веднага на път! Желаем ти от сърце успехи 
се надяваме да те срещнем отново в чудния свят на риска и приключенията! 

А засега -- сбогом и до нови срещи!!! 


ажа Г. 


жЮИА 49 щр. АА. | Ри 


170. 


След кракът размисъл решаваш да завиете на югозапад. за да избегнете сблъсъка с 
японските изтребители. Самолетът прави остър вираж на ляво и поклащайки се 
тромаво, поема по новия курс. Малко след това слушалките на шлемофона ти 
припукват и дочуващ гласа на командира. 

-- Вие сте французин, нали лейтенант! 

-- Да, майоре. От Южна Франция. 

-- Е, тогава всичко е наред! Чувал съм, че сте отчаяни веселяци и оптимисти. Така ли 
е? 

-- Мисля че да. Какво имате предвид? 


-- Ами това, лейтенант, че трябва да си точно такъв, за да се решиш на полет по този 
курс. Май че скоро ще се убедите в това... 

Преди да кажеш нещо слушалките припукват отново и връзката прекъсва. 

А сега не губи време и бързо премини на 70. 


-- Вече сме в района на Патанг, лейтенант! --- обръща към теб потното си лице капитан 
Джонсън. -- Как смятате да десантирате с хората си? Бурята вече утихва и можем да 


изплаваме. Островът е на четири мили източно от нас, а нощта е лунна и ясна. Тъй че 
няма да се затрудните с ориентацията и лесно ще доплавате с лодката до него. А може 
да напуснете борда и от подводно положение, през тръбите на торпедните апарати. 
Придънните течения са слаби и смятам, че няма да имате проблеми. Решавайте! 
Действително, млади приятелю, решавай! Ти си командирът на групата и 
отговорността е твоя. Ако се спреш на първия вариант, премини на 101. Ако пък 
предпочетеш втория, отиди на 194. 


172. 


Този път злата съдба ви е приготвила фатален сюрприз... Не сте пробягали и десетина 
крачки, когато адът сякаш се разтваря пред вас. Под краката на сержайт ОТири, който 
тича пръв, изригва огромен пламък и мощна експлозия разтърсва въздуха. Взривната 
вълна помита и запраща тялото му, разкъсано и окървавено, на десетина метра. Миг по- 
късно втора експлозия избухва и под австралиеца и кошмарната картина се повтаря. 

-- Лягай долу... мини! -- крещиш ти на Белон, но вече е късно! 

Сънародникът ти се гърчи на земята, а в корема му зее ужасна рана от осколка. Той все 
още е жив, но минутите му са преброени. От разпрания му корем шурти кървав фонтан 
и обагря пясъка. Загубил е съзнание, а лицето му е изкривено от болезнена предсмъртна 
гримаса. Залягаш и бързо припълзяваш до него. Виждаш как воалът на смъртта покрива 
широко отворените му очи... 

Лежиш вцепенен върху горещия окървавен пясък и се взираш с невярващ поглед към 
трите окървавени, разкъсани тела. Само за секунди всичко рухва и операция 
„Скорпион“ приключва, преди още да е започнала. Глупав, жесток и неочакван край! 
Данните на разузнаването се оказват неверни! Островът е миниран от японците и това 
коства живота на тримата ти другари! Твоят също виси на косъм... Съвсем сам на дивия 
тропически остров, забутан сред безкрайната пустош на океана, ти нямаш никакви 
шансове за продължаване на операцията и изобщо за оцеляване. Не ти остава нищо 
друго, освен да подадеш уговорения авариен сигнал по радиостанцията и да очакваш да 
те евакуират от проклетия Патанг. 

И така, всичко приключи, млади приятелю! При това положение се връщаш обратно 
на Г и започваш всичко отначало. Желаем ти успех в трудното и рисковано 
начинание и те очакваме с нетърпение в чудния свят на играта! 

А засега -- сбогом и до нови срещи, млади храбрецо!!! 


173. 


Настъпва втората нощ от плаването ви, а бурята не стихва. Нещо повече, около 
полунощ небето над вас сякаш се разтваря и се излива бурен тропически дъжд. 
Плътната стена от черни облаци закрива напълно луната и вие се носите почти в мрак, 
пронизван само от блясъка и тътена на мълниите. Пороят плющи по палубата, нахлува 
в трюма и намалява и без това лошата видимост. Завити в непромокаеми пелерини и 
четиримата сте се струпали около кормилното гребло и се борите с него, мъчейки се да 
поддържате курса. Кърмата играе под краката ви, ту излитайки високо над гребените на 
вълните, ту пропадайки стремително в падините между тях. Тонове леденостудена вода 
се изливат върху вас, заплашвайки всеки момент да ви завлекат в разбеснелия се океан. 
Плавате наслуки, замаяни и оглушени от бурята, мокри до кости и треперещи от студ. 
Часовете бавно отлитат и на теб вече ти се струва, че вятърът отслабва, когато се 
случва нещо неочаквано и ужасно... 

Силен удар. съпроводен с оглушителен трясък, разтърсва палубата под краката ти. 
Праото рязко се накланя и спира, като спънат по време на бяг кон. Разнася се 
пронизително скърцане и шум от трошащо се дърво, а кърмата потъва в бучащата вода. 
Край... подводни скали! -- мярва се ужасната мисъл в главата ти, но в следващия 
момент една огромна вълна те залива и откъсва от дръжката на кормилото. Усещаш как 
потопът те влачи стремително в непрогледния мрак и пълни дробовете ти с вода. След 
това главата ти се удря силно в нещо твърдо и загубваш съзнание... 

Повече не чуваш и не виждаш нищо и вълните отнасят безчувственото ти, окървавено 
тяло в кипящия воден ад. Това е краят на операция „Скорпион“ и на твоя живот. Нелеп, 
мъчителен и ужасен! Съжаляваме, млади приятелю, но ти загуби! Затова сега се върни 
на | и започни всичко отначало! Не губи кураж, не се отчайвай и действай смело и 
решително! Желаем ти от сърце успех и вярваме в твоята крайна победа. 

А засега -- сбогом и до нови срещи!!! 


174. 


Една огромна вълна грабва лодката и плота и ги прехвърля над озъбената каменна паст 
на рифа. Озовавате се в тиха лагуна с чисто пясъчно дъно. Добирате се до брега и 
изпълзявате върху камъните, мокри до кости, смазани от умора и напрежение. Със 
сетни сили изтегляте малката си флотилия от водата и се заемате да устроите временен 
нощен бивак. Не смеете да запалите дори и най-малката светлинка и работите опипом в 
мрака. Първата ви работа е да извадите оръжието и боеприпасите от непромокаемите 
калъфи и да ги почистите от дебелия слой оръжейна смазка. Тъкмо сте се заели с това. 
когато... 

Бързо отиди на 1. 


175. 


Сред влудяващия вой на пикиращите самолети ти осъзнаваш фаталната си грешка. Но 
вече е късно за каквото и да е! Дори и за отстъпление! 

Цяло ято японски торпедоносци и бомбардировачи се нахвърлят върху ескадрения 
миноносец и изсипват смъртоносния си товар върху палубата му. Морето наоколо 
закипява от експлозиите на десетки бомби, снаряди и торпеда. Гъсти кълба от черен, 
задушлив дим покриват океанската повърхност, а корпусът на „Игъл“ се разтърсва и 
стене от първите преки попадения. Яростният лай на зенитните оръдия и автомати се 
слива с тътена на разривите и ушите ти глъхнат от неспирната канонада. Корабът се 


мята отчаяно и на пълна скорост променя курса си. Но стоманеният огнен дъжд 
продължава да се сипе върху него и кърмата е обхваната от бушуващите пламъци на 
пожара. Той бързо се разраства и скоро върховете на мачтите изчезват сред облаци от 
черен дим. Това е началото на края! Грагичният финал на операция „Скорпион“ и на 
твоята мисия! В бордовете на „Игъл“ вече зеят огромни пробойни и скоро пламтящият 
му, разбит корпус ще поеме по последния си път... към дъното. 

И така, ти загуби, млади приятелю! Затова бързо се върни на | и започни всичко 
отначало! Горе главата и успех! Ще те очакваме! А засега -- сбогом!!! 


176. 


Когато идваш на себе си и отваряш очи, огненият душ на тропическото слънце яростно 
залива и пърли гърба ти. Лежиш по очи върху горещия пясък на брега, захвърлен като 
мокра дрипа от вълните. Надигаш се с мъка и сядаш. Дрехите ти висят на парцали. 
Цялото ти тяло е в синини и отоци и страшно те боли. Пред блуждаещия ти мътен 
поглед всичко се върти, а в главата ти бучи и пулсира канска болка. Обръщаш се по 
корем и започваш да повръщаш горчиво-солена вода и пясък. Стомахът и гърдите ти се 
гърчат в спазми и трябва да мине доста време, докато дойдеш на себе си. Стисваш зъби 
и с усилие на волята се изправяш върху треперещите си от изтощение крака. Вятърът е 
утихнал и прибоят е загубил дивата си сила и мощ. Наоколо е пусто и безлюдно. 
Страшно, отчайващо пусто... 

От лодката, плота и останалите командоси няма и следа. Побеснялата водка стихия е 
погълнала всичко и сега ти си съвсем сам. Това е и краят на операция „Скорпион“, а 
може би и на твоя живот. Без храна, оръжие и радиостанция не ти остава нищо друго, 
освен да се надяваш, че някога край острова ще премине съюзнически патрулен кораб 
или самолет. Ако, разбира се, си жив дотогава или не го изпреварят японците... 

И така, ти загуби, млади приятелю! Затова сега се върни на | и започни всичко 
отначало! Желаем ти успех и те очакваме отново в битката! 

А засега -- сбогом и до нови срещи!!! 


177, 


За щастие изплувате успешно и скоро се озовавате на повърхността. Огромният тъмен 
силует на „Блек фиш“ остава скрит в дълбините под вас и бързо се стопява в подводния 
мрак. Смъкваш маската и мундщука на акваланга и поемаш с пълни гърди студения и 
свеж океански въздух. Нощта е лунна и ясна. Духа слаб югозападен вятър и океанът е 
тих и спокоен. Карлучи и Белон бързо надуват гумената лодка и привързват към нея 
водолазния плот с багажа. Смъквате дихателните апарати и черните водолазни 
костюми и се хващате за греблата. Но в този момент сержант ОТири ти посочва нещо 
на запад: 

--- По дяволите, японци, лейтенант! 

Взираш се натам и действително забелязваш ниските тъмни силуети на два кораба. 
Застинали са неподвижно, а разстоянието до тях е около миля --- миля и половина. 

-- Проклети самураи! -- изругаваш и ти. -- Пригответе оръжието, момчета! След това 
за момент потъваш в размисъл. Сега накъде? Корабите са точно между вас и 
архипелага Патанг и имате само два възможни варианта на действие. Първият е да 
използвате прикритието на нощта и да се промъкнете покрай врага. Рискован ход, но 
пък печелиш ценно време. Спреш ли се на него, премини на 100. Другото решение е 
да ги заобиколите, описвайки широка дъга на североизток. Това означава свирепа 


работа с греблата и огромно забавяне. Но е по-сигурно и безопасно. Затова, решиш ли 
се на този ход, отиди на 55. 


178. 


Изминал е час и половина, откакто си се гмурнал сред очарованието на кораловия риф. 
Стрелката на дълбокомера ти показва 40 метра дълбочина. Това означава, че разходът 
ти на кислород рязко се е увеличил и е време да поемаш към повърхността. Но в този 
момент зърваш нещо, което събужда любопитството ти. Точно пред теб, сред зеления 
сумрак на дълбините зейва отворът на пещера. Той е с диаметър около три метра и има 
почти правилна овална форма. Сякаш разтворена паст на митичен подводен дракон, тя 
излъчва скрита заплаха и едновременно с това те привлича неудържимо. Увисваш 
неподвижно пред нея и се взираш в дълбините й. Колебаеш се какво да предприемеш. 
Да зарежеш ли пещерата и да изплаваш незабавно или да се престрашиш и да 
проникнеш в нея? 

В първия случаи премини на 48. 

Във втория отиди на 156. 


179. 


Дробовете ти се гърчат конвулсивно за глътка кислород. В ушите ти бият хиляди 
камбани, а пред очите ти шеметно се въртят тъмночервени кръгове. Наближава 
моментът, в който тялото ти ще откаже да се подчинява на разума. Дробовете ти, 
изпаднали в спазъм, жадно ще поемат солената океанска вода и... ще се превърнеш в 
една от хилядите безименни жертви, погълнати от алчната и неумолима стихия. Знаеш 
какво те очаква, но продължаваш да се бориш, напрегнал сетни сили. Тялото ти 
трепери от страх, ярост и напрежение. Преодолява последните метри и изскача на 
повърхността. Широко отворената ти уста жадно поема свежия океански въздух,.а в 
гърдите ти всичко се гърчи и вибрира. Но ти си спасен! Сега отиди на 128. 


180. 


И така, решаваш да заобиколите остров Патанг и да разгледате архипелага откъм 
западната му страна. По времена война човек никога не знае какво му готви злата съдба 
и винаги трябва да е нащрек. Даваш нареждане на ОТири и сержантът бързо завърта 
щурвала на катера и увеличава оборотите. Двигателят изревава и лодката се втурва с 
вдигнат над вълните нос. 

Отиваш на 110. 


181. 


Обръщате кормилото и поемате по новия курс на северозапад. Денят преваля, а вятърът 
постепенно се усилва и подгонва все по-големи вълни. Не мърдаш от носа на праото и 
непрекъснато оглеждаш хоризонта с бинокъла. Засега всичко е спокойно. Но дали така 
ще еи занапред? 

Не знаеш какво е успял да предаде хаваецът и тревожни предчувствия човъркат душата 
ТИ. 

Премини на 115. 


182. 


От мрака на дълбините изплуват зловещи сенки и стремително се приближават. Една., 
втора... трета! Броят им бързо расте и става заплашителен. Акули! Злите духове на 
океана! 

Преди да се опомниш, източените им вретеновидни тела се завъртат в дяволски кръг 
около теб. По лицето и гърба ти потичат струи гореща, лепкава пот, а кръвта започва да 
пулсира лудо в слепоочията ти. Познаваш добре нрава на тези опасни хищници и знаеш 
колко агресивни са те, особено през нощта. Трябва моментално да офейкваш! 

Протягаш напред палката с острия шип на върха и бързо поемаш нагоре, въртейки се 
във всички посоки. Но акулите не те оставят на мира и продължават да кръжат наоколо. 
Точни, пресметливи и... неумолими! Почти си достигнал повърхността когато една от 
тях внезапно разтваря широко зловещата си паст и се хвърля в атака... 

А сега, бързо отиди на 4. 


183. 


Висиш неподвижно във водата и здраво стискаш палката против акули. Тялото ти е 
напрегнато и готово да отбие атаката на хищната змиорка. А мурената продължава да 
стои пред теб със заплашително затворени челюсти. Опасната риба твърдо е решила да 
те прогони от владенията си. И явно ще успее! 

Отиди на 74. 


184. 


Нощта наближава и вие гребете отчаяно към западния бряг на остров Патанг. Вече сте 
сред лабиринта от плитчини, рифове и канари, с които е осеян този малък архипелаг, 
забутан сред необятната шир на океана. Вятърът се усилва, а с него и канонадата на 
близкия при- бой. Бученето му става все по-заплашително и страховито! Но вече е 
късно за връщане и вие наблягате греблата със сетни сили. 

Премини на 34. 


185. 


И така, решаваш да проявиш предпазливост и да спуснеш хората си в морето край 
остров Патанг. След това да се доберете до островчетата на малкия архипелаг и 
внимателно да огледате проливите и големия Патанг. Добираш се до пилотската кабина 
и бързо обсъждаш това с командира на екипажа. Минути след това тежката 
транспортна „Дакота“ прави плавен завой наляво и се понася на запад а ти и Хората ти 
трескаво се подготвяте за скок... 

Жребият е хвърлен, затова не губи време и отиди на 158. 


186. 


Решаваш да напуснете „Блек фиш“ привечер, веднага щом пристигнете в района. От 
една страна така ще бъдете по-видими и уязвими, но от друга, ще избегнете коварните 
клопки на архипелага с неговите течения, рифове и плитчини. Сега ти предстои да 
вземеш и едно друго решение. Как именно да се доберете до повърхността? 


Единият вариант е подводницата просто да изплува и да стовари теб, хората ти и 
багажа край брега на остров Патанг. Спреш ли се на него, премини на 72. 

Другият начин е да изплувате от подводно положение, използвайки като шлюзове 
тръбите на торпедните апарати. Макар че сте бойни водолази, това винаги крие своите 
рискове. Но пък така ще представлявате по-малка и по-трудно откриваема цел. Затова 
решиш ли се на този ход, отиди на 126. 


187. 


Не се учудвай, млади приятелю! Ти си в състояние на наркоза. Типично кислородно 
отравяне, вследствие на прекалено голямата дълбочина, на която си се спуснал. Веднъж 
обзет от коварната еуфория, ти ще продължиш да се спускаш в ледения мрак на 
дълбините дотогава, докато автоматът на акваланга ти не излезе от строя. След което 
настъпва бърза и неминуема смърт. Тялото ти ще бъде буквално смазано под пресата на 
колосалното хидростатично налягане. Преминал веднъж опасната граница, ти бързо 
отиваш към дъното и... към своята гибел! 

Това е всичко, млади приятелю! Съжаляваме, но ти загуби! Твоята самоувереност слага 
точка на операция „Скорпион“ и на твоя собствен живот. Затова сега се върни на | и 
започни всичко отначало! Желаем ти успех и те очакваме отново! А засега -- 
сбогом!!! 


188. 


На другия ден вятърът утихва и вълнението намалява. Лъчите на тропическото слънце 
отново ласкаво галят атлазеносините води на пролива и заливат архипелага с 


живителната си топлина. В пълно водолазно снаряжение ти внимателно нагазваш в 
тихите води на крайбрежната лагуна и доплуваш до скалите на рифа. След доста лутане 
откриваш тесен дълбок пролив и скоро се озоваваш в открити, чисти води. В 
далечината пред теб тъмнеят очертанията на остров Патанг. Ти си решил лодката да не 
те следва и подсигурява от повърхността. Японците са близо и всяка поява на 
плавателен съд веднага би привлякла вниманието им. 

Проверяваш винтила на акваланга, наместваш подводната маска и се гмурваш към 
дъното. 

Отиди на 33. 


189. 


Поддаваш се за миг на паниката и допускаш най-фаталната грешка в живота си... 
Обръщаш се и се устремяваш към повърхността, работейки бясно с плавниците. 
Сърцето ти бие до пръсване, а тялото ти се къпе в пот. Страхът и ужасът ти дават сили 
и ти просто летиш към спасителното светло огледало на повърхността... 

Бързо премини на 5. 


190. 


-- Ето го вашият кораб, лейтенант! -- Майор Томсън от разузнавателната служда на 
Съединението посочва водите на залива. Там, на двадесетина метра от брега леко се 
полюлява лодката. Напомня китайска джонка, но има и някои различия. Всъщност, това 
е типично малайско прао с дължина около 30 метра и плитко газене. Направено е от яко 
балсово дърво, а бордовете и палубата му са потъмнели от времето, вятъра и солената 
океанска вода. Върху мачтата му от жилав бамбук виси отпуснато голямо правоъгьлно 
платно. Изплетено е от тънки бамбукови стебла, свързани с лико от колра. На кърмата 
забелязваш малка рубка. а точно зад нея стърчи дълго кормилно гребло. 

-- За какво се използва тази черупка, сър? -- обръщаш се ти към американския офицер. 
-- За какво ли не. За риболов, за превоз на цитруси, копра и гуано между островите. Но 
най-вече ца контрабанда! 

Недоверчиво оглеждаш праото, преценявайки иа здравината и мореходните му 
качества. 

-- Смятате ли, че това нещо ще издържи плаването до Патанг? 

Майорът се усмихва и те потупва по рамото: 

-- И още как, приятелю! Този кокосов орех е плавал години между островите на 
Яванско море, Банда и Сулавеси. Лашкан е от бури, пред които даже и нашите 
крайцери подвиват опашка и както виждате, все още се крепи. Освен това има и малък 
спомагателен двигател, но е слаб и служи само за акостиране и за движение из 
проливите. Тъй че няма от какво да се безпокоите! 

Обръщате се и поемате обратно към джипа, който ви очаква на брега. Вече сте до 
колата, когато майорът спира и се обръща към тед. 

-- Има и още нещо, лейтенант, за което трябва да поговорим! 

Премини на 111. 


191. 


Гората от водорасли закрива дъното. Затова решаваш да се спуснеш между тях и да 
провериш за евентуални предмети или следи от потъналата подводница. Гмурваш се 
надолу и потъваш сред подводната джунгла. Допирът е доста неприятен, но ти упорито 
си пробиваш път сред лигавите, извиващи се стъбла. Времето бързо отлита и ти скоро 
се убеждаваш, че идеята ти е безрезултатна. Вече се готвиш да се измъкнеш от 
лепкавия капан, когато ненадейно силна болка прорязва десния ти крак и те приковава 
към дъното. Поглеждаш надолу и замръзваш от изненада и... ужас! 

Кракът ти е попаднал в челюстите на гигантска тридактна. Огромната мида-убиец 
коварно се е спотайвала сред гъстата плетеница от водорасли и е захапала с твърдата си 
като стомана раковина крака ти. Започваш да се дърпаш и мяташ отчаяно и с все сила, 
но... уви! Тридактната не пуска крака ти и дори не помръдва от мястото си. Времето 
лети неумолимо, а заедно с него отлитат и последните глътки кислород в акваланга. С 
треперещи от ужас и напрежение пръсти измъкваш водолазния си нож и се опитваш да 
го използваш като лост. Но и това е напразно! Обезумял от болка и ярост, ти натискаш 
с всичка сила и... острието се пречупва! Край! В този момент над теб бързо се спуска 
една сянка. Белон! Той е забелязал всичко и действа мигновено. Мушва края на 
стоманената палка против акули в процепа на тридакгната и набляга с всички сили. 
Бавно и неохотно хищната мида отстъпва под натиска му и полека разтваря челюстите 
си. Белон продължава да натиска упорито и след секунди кракът ти е освободен. Бързо 
се издигате нагоре и водораслите изчезват сред полумрака на дълбините. Изплувате и 
капнали от умора се отправяте към гърмящия прибой на рифа. Със сетни сили 
откривате прохода в кипящите води и след броени минути изпълзявате върху скалистия 
бряг. Смъквате водолазното снаряжение и, прикривайки се между камъните, се 
прокрадвате до лагера върху западния бряг. Пропълзяваш в палатката, стоварваш се на 
земята и потъваш в дълбок, мъртвешки сън. 

Премини на 94. 


192. 


Решаваш да се довериш на инстинкта си и да изчакаш. Даваш знак на О“Гири и двамата 
застивате от двете страни на мрачно зеещата пробойна. Изключвате прожекторите и 
тъмните ви водолазни костюми се сливат със сенките на подводния мрак. Напрегнато 
се взираш в тъмната грамада на подводницата. Времето отлита и стрелките на 
часовника ти те подсещат, че ви остава въздух за още десетина минути престой е 
дълбините. Накрая решаваш, че всичко е плод на умората и опънатите ти нерви. Даваш 
знак на ОТири да остане на пост край пробойната и вече се готвиш да се гмурнеш в 
отвора. В този момент някъде в дъното му се появяват светещите точки на два 
подводни прожектора. Те бързо се приближават и скоро различавате силуетите на 
двама водолази. Веднага преценяваш, че са подводни бойци като вас. Същите черни, 
неопренови костюми, същите меки, плавни и пестеливи движения, които веднага 
издават професионалиста. Оборудвани са отлично, доколкото можеш да различиш това 
в отблясъците на прожекторите им. Аквалангите им са тихи и безшумни, без 
изскачащите с тътнещо бълбукане въздушни мехури. Това са апарати последен модел 
със затворен цикъл на действие. А доколкото си запознат, само зловещите японски 
„фукуруи“ използват такава техника. 

Усещаш, че мускулите ти се напрягат, пулсъг ти се учестява. Няма съмнение! Към вас 
бързо плуват двама „фукуруи“! Драконите на щастието, според японската 
терминология. Перфектни и безшумни подводни убийци, заредени с безгранична злоба 
към врага, безразличие към живота и смъртта и фанатично предани на своя Микадо. 


Срещата с тях е по-опасна, отколкото с отровна морска змия или с бяла акула- 
човекоядец. В едната си ръка всеки от двамата ви противници стиска малък предмет, а 
в другата дълъг мощен харпун. Абсолютна сигурен си, че това са касетките. Със 
секретните документи от командния отсек на „Скорпион“! 

А сега веднага премини на 2! 


193. 


Решаваш да заобиколите големият остров и да слезете незабелязано някъде из 
архипелага. Бързо надувате гумената десантна лодка и водолазния плот. Освобождавате 
се от аквалангите и неопреновите костюми и ги натоварвате върху него. Закачате с едно 
въже носа му към кърмата на лодката и се хващате за греблата. До падането на 
тропическата нощ остава не повече от час и трябва да бързате... 


Отиди на 65. 
„Блек фиш“ е вече в района на архипелага и е настъпил вашият час. 
-- Желая ви успех, лейтенант! И Бог да ви пази! -- подава ти ръка капитан Майк 


Джонсън и отдава чест. Ти също отдаваш чест и се отправяш към торпедните апарати в 
носовата част, където хората ти чакат в пълно водолазно снаряжение. Обличаш 
неолреновия костюм и надяваш на гърба си акваланга. Един флотски сержант и двама 
матроси отварят люка на торпедната тръба и ви потупват окуражително по гърбовете. 
Вкарвате вътре гумената лодка и сгънатия водолазен плот с багажа върху него. След 
това и самите вие се намъквате в ясното пространство и отваряте вентилите на 
кислородните апарати. След това замирате, очаквайки да се отвори външният люк на 
апарата и водата да изпълни камерата. Започва операция „Скорпион“... 

Отиди на 37. 


195. 


Решаваш да изплавате. „Блек фиш“ послушно реагира на командите и бавно повдига 
нос към повърхността. Вибрациите в корпуса затихват, а към тихото жужене на 
електромоторите се прибавя шумът на помпите, които продухват водата от баластните 
цистерни. Дълбочината бързо намалява и до повърхността остават не повече от 10-15 
метра. Капитан Джонсън вече се готви да вдигне перископа, когато изведнъж една 
червена лампичка тревожно пламва върху пулта за управление и вътрешната 
Транслация припуква. 

-- Команден отсек, тук акустичен сектор! Чуваме шум от винтове... 

Бързо премини на 15. 


196. 


Този път съдбата е благосклонна към вас и вие успявате да се промъкнете незабелязано 
край японските кораби. Скоро тъмните им очертания остават далеко зад вас и се 
стопяват сред нощните сенки на океана. Но вие не спирате да гребете и упорито се 
отдалечавате на запад. След няколко часа хоризонтът на изток порозовява и първите 
лъчи на изгрева окъпват в златисто сияние вълните. 


-- Патанг! -- обажда се неочаквано сержант ОТири, застанал на носа с бинокъл в ръка 
и посочва вляво от вас. Вглеждаш се натам и действително различаваш контурите на 
нисък остров. Те са все още неясни и размазани сред утринния полумрак. От сушата ви 
дели около миля и ти вече дочуваш далечния глух тътен на прибоя. Целта е открита. 
Даваш команда за кратка почивка и започваш внимателно да оглеждаш острова и 
околния архипелаг. Сега ти предстои да вземеш още едно важно решение. 

Дали да акостирате директно на него или най-напред да се доберете до някое от 
съседните островчета да слезете, да огледате оттам Патанг и едва тогава да доплавате 
до него. В подобна ситуация предпазливостта никога не е излишна... 

И така, ако се спреш на първия вариант, премини на 122. 

Избереш ли второто възможно решение, отиди на 86. 


197. 


Утрото е тихо и спокойно и слънчевите лъчи позлатяват атлазената повърхностна 
океана. Лодката, управлявана от Белон и Карлучи бързо преминава през рифа и скоро 
шумът от прибоя остава зад кърмата й. Отправяте се на запад, към отритите дълбоки 
води. Облечен си в черен водолазен костюм, а двубутилковият акваланг е вече на гърба 
ти. Това е подобрен от американците апарат на Гаян, който работи с атмосферен въздух 
под налягане 140 атмосфери. Осигурява престой от два часа под водата, на дълбочина 
до 50 метра. Когато се отдалечавате достатъчно от външния риф на островчето, ти 
поставяш маската и надяваш огромните плавници. 

-- Няма да се бавя момчета! Само ще поогледам дъното. Следете мехурите ми и ако 
изникне нещо. веднага подайте сигнала! Наблюдавайте непрестанно базата! При нужда 
ОТири ще ви предупреди. Е, засега това е всичко! 

-- Успех, лейтенант! -- тупва те по рамото Белон и вдига палец нагоре. -- И 
внимавайте за акули и баракуди... Тези твари душат навсякъде! 

-- Не се бойте, Белон! Аз също ги надушвам отдалече! 


След това захапваш мундщука на дихателния шланг и се премяташ през борда на 
лодката. Подводният свят те поема в студената си прегръдка и ти поемаш надолу. 
Прескочи на 153. 


198. 


Не си от хората, които се отказват лесно от набелязаната цел и затова решаваш да 
продължиш напред. Това именно е фаталната ти грешка, в което за жалост много скоро 
ще се убедиш... 

Бързо отиди на 124. 


199. 


Пред теб е “Скорпион“! Дългият близо 100 метра корпус на подводницата лежи 
хоризонтално върху чистото пясъчно дъно. Или както казват подводничарите -- 
„субмарината е на равен кил върху грунта“. Вцепенен, все още не вярваш на очите си. 
Най-после! 

След толкова мъки, рискове и разочарования „Скорпион“ открита. Че това е тя, няма 
никакво съмнение. Бордовият й номер „109“ ясно се разчита върху носовата й част. С 
разтуптяно от вълнение сърце се приближаваш към огромното стоманено туловище, 
застинало във вечен покой сред мрачните дълбини. Но трябва да се бърза и няма време 
за излишни емоции. Пристъпвате бързо към огледа и лъчите на подводните ви 
прожектори припряно шарят по корпуса. Веднага забелязваш, че люкът на 
командирския мостик е отворен. По всяка вероятност, екипажът е направил безуспешен 
опит да напусне в последния момент потъващата подводница. 

В централната част на корпуса, точно под ватерлинията, зее огромна пробойна с 
диаметър около три метра. Приближаваш се до нея и предпазливо я осветяваш с 
прожектора. Ясно се вижда как торпедото е разкъсало външната, обтекаема обшивка и 
вътрешния здрав корпус на „Скорпион“. Представяш си колосалната сила на взрива, 
който е причинил тези опустошения. При такава пробоина подводницата е потънала 
буквално за минути и екипажът не е имал никакъв шанс. Ето защо и съобщението е 
прекъснало така внезапно. Бързо поглеждаш часовника на ръката си. Остават ви още 
петнадесет минути за престой под водата. Време е да проникнеш във вътрешността и да 
потърсиш касетките със секретните документи. Ако изобщо това е възможно! 

Сега пред теб изниква нов проблем. Дали да влезеш през люка на рубката или да 
опиташ да се добереш до командния отсек през отвора на пробойната? 

Избереш ли първия вариант, премини на 57. 

Спреш ли се на втория, отиди на 31. 


200. 


Изгревът на слънцето ви заварва на десетина мили западно от архипелага Патанг. 
Гребали сте като луди цяла нощи вече сте в квадранта, определен за аварийна 
евакуация. Телата ви са смазани от умора, а очите ви са подпухнали и кръвясали от 
солената вода. вятъра и безсънието. Сега не ви остава нищо друго, освен да стоите и да 
чакате... Да се потите под палещия тропически зной и да тънете в тревожни догадки 
кой пръв ще ви открие и прибере... японците или своите? Но дяволската умора си казва 
думата и постепенно всички, с изключение на теб, потъват в кошмарна, неспокойна 
дрямка. Седиш на кърмата и тревожно оглеждаш хоризонта през бинокъла. 

За щастие вятърът е слаб и почти няма вълнение. Океанът наоколо е пуст и безлюден и 
само крясъкът на чайките и буревестниците нарушават тишината. Твоите очи също 
започват да се затварят и бинокълът натежава в ръцете ти, Но миг преди да потънеш в 
мъртвешки сън в окуляра се появява малка точка. Това моментално прогонва съня от 
очите ти и те поставя нащрек. Взираш се напрегнато в сянката на хоризонта и скоро 
забелязваш, че тя бавно нараства. По всяка вероятност това не е голям боен кораб, а 
катер. Преценяваш на око посоката и скоростта му и разтърсваш спящия ОТири. 

-- Сержант... събуди се! 

Той бавно отваря очи и примигва под слънцето. 

-- Какво, лейтенант? Нашите ли? 

-- Не, по дяволите! Катер! Идва от изток, точно по петите ни. След час ще е тука... 
ОТири моментално се разсънва и надига огромното си тяло. След това грабва бинокъла 
и го насочва към точката. 

-- Май сте прав, лейтенант! Гова са само проклетите самураи! 

-- Събуди и другите! Нека прегледат оръжието й да сменят патроните! 

След минуга всички са на крак и тревожно се взират на изток. А точката все повече 
нараства и не насочва право към вас. 

-- Пригответе се за бой, момчета! Съжалявам, но този път жълтокожите ни спипаха. 
Нека поне им покажем как се бият и умират командосите! 

Хората ти мълчаливо се приготвят за бой. Никой не издава чувствата си, но ти знаеш 
какво става в душите им. На всички е ясен изходът от боя. Но вие сте войници и ще 
умрете като такива. От японския катер ви делят не повече от две мили, когато от юг 
долита звук от самолетен двигател. Той бързо нараства и скоро на хоризонта се появява 
силует, който се носи ниско над водата. Бръмченето прераства в грохот и скоро изпълва 


въздуха. 

-- По дяволите! -- процежда през зъби Белон. -- Сега ни липсват само японски 
торпедоносци! 

-- Не е японски -- прекъсва го ОТири. -- Този е двумоторен, а и звукът му е друг. 


Прилича ми на „Ланкастър“. 

-- Глупости! -- намесва се Карлучи. -- Те не летят на такова разстояние. А и какво ще 
прави тук наш бомбардировач? Ще лови риба с бомби ли? 

Самолетът се приближава все повече. Взираш се през бинокъла и накрая различаваш 
двата големи поплавъка под фюзелажа му. 

-- „Каталина“! -- изреваваш от радост ти. -- Момчета, това е нашата „Каталина"! 
Спасени сме! 

Хидропланът е вече над вас и сега всички ясно различават отличителните знаци на 
британските военноморски сили. Той прелита с бучене над главите ви и размахва крила 
в знак, че ви е забелязал. След това прави остър завой и се отправя към лодката като 
бързо се снижава. Скоро поплавъците му докосват водата и започват да отскачат по 
гребените на вълните. Двигателите му изревават и хидропланът се понася по водата 
сред облаци от воден прах и пяна. Пробягва така около 500 метра и спира. След това 
форсира отново моторите си, обръща се и, поклащайки се тежко, поема към лодката. 
Крещите от радост, свиркате и размахвате ръце. След минута двумоторната „Каталина“ 
спира до вас и товарният й люк се отваря с трясък. В отвора се появява лейтенант в 
синя флотска униформа и бързо спуска въжена стълба. Вие вече сте под корема на 
самолета и ОТ ири сграбчва края й в огромните си лапи. 

-- По-бързо, момчета! -- надвиква летецът рева на моторите. -- Май че имахте гости! 
-- и той посочва японския катер. Но вие вече се катерите по стълбата и скоро сте в 
транспортния трюм. Лейтенантът прибира стълбата и затръшва люка. Двигателите 
отново изревават и, тресейки се неистово, тежката „Каталина“ се втурва напред, 


набирайки скорост. След това се отделя от водата и бавно се издига нагоре. На 
височина 500 метра прави широк завой и се понася на юг. 

Лейтенантът се приближава към те и ти протяга ръка. 

-- Моите поздравления, колега! Лейтенант Хигинс от Втори отдел на военноморското 
разузнаване -- представя се той и ти подава кугия с папироси. -- Цигара? 


-- Благодаря, лейтенант! -- Запалваш дебелата египетска папироса и жадно поемаш 
ароматния дим. - - Значи сте от бандата на пирата Джаксън? 
-- Точно така -- ухилва се той. -- Комодорът ви очаква с нетърпение! Май че 


изкарахте един медал и мисля, че го заслужавате! 

-- Не само аз! Те също! -- кимваш с глава към хората си. 

-- Е, добре! А сега почивайте! Имаме четири часа полет. Ще ви донеса кафе. -- 
Лейтенантът те тупва приятелски по рамото и изчезва в пилотската кабина. Отпускаш 
се уморено в креслото и се заглеждаш през малкия илюминатор. Хидропланът бързо ви 
отнася на юг и далеко зад вас остава всичко. Патанг, японците и потъналата 
подводница, дните и нощите на безсъние и умора. Океанът с неговите мрачни дълбини, 
рифове, течения и акули. Зловещите „фукуруи"... Всичко е вече минало. Епизод от 
живота на подводния командос. 

Сега ви предстои почивка. До получаването на новата заповед. И до поредната 
операция с нейните безсънни дни и нощи. Но, както казват, „На война като на война...!< 
Унесен в мислите си затваряш очи и неусетно заспиваш. А самолетът те отнася все по- 
далеч и по-далеч на юг. Към новия ден и към новата задача! 


КРАЙ! 


ИЗДАТЕЛСКА КЪЩА ПЛЕЯДА. 

Светещите стрелки на часовника ти показ- 
ват четири часа сутринта. Пред входа те очак- 
ва капитан от военноморското разузнаване и 
това вече ти подсказва, че играта скоро" ще 
загрубее. Воднистите му, безцветни очи вни- 
мателно те оглеждат. 

- Следвайте ме, лейтенант! Комодор Джак- 
сън ви очаква! 

#.# ж 

- Моля за внимание, господа! Тази нощ, в 
2.30 часа е постъпило съобщение, излъчено 
от борда на британската подводница „Скор- 

-“"пион“. Било е кратко и е прекъснало внезап- 
но. Субмарината е била засечена и атакувана 
от японски. самолети-торпедоносци. На борда 
си „СКОРПИОН“ носи две касетки с изключи- 
телно важни и секретни за командването до- 
кументи. Попадането им в японски. ръце би 
довело до непредсказуеми и фатални после- 
дици. Подводницата трябва да бъде открита на 
всяка цена, а документите на борда й прибра- 
ни или унищожени! - След това комодорът се 
обръща към теб. - С тази задача ще се заеме- 
те вие и вашата специална група, лейтенант. 


